Dhivehi Poetry '- About Majlis\nމަޖިލީހުގެ ގޮތެއް ނެތް\nނިންމުންތަކުގެ ވާހަކަތައް ދައްކާކޮޅުން ނުލާނެއެވެ. ޑިމޮކްރަސީގެ މިޤަޢުމުގައި،\nމަޖިލިސް މެމްބަރުންނާއި ގުޅޭ ކަންކަމުގައި ރައްޔިތުން އަޅުވެތިކުރުމަކީ\nއެބައިމީހުންގެ ޘަޤާފަތަކަށް ވަނީ ވެފައެވެ. އިމްތިޔާޒުގެ ބިލާއި، އެހެނިހެންވެސް\nޤާނޫނުތައް ހަދައި ކޯޓުތަކާއި ފަނޑިޔާރުންގެ ޙުރުމަތް ކެނޑުންވަނީ މިބައި މީހުންގެ\nއާދައަކަށްވެފައެވެ. ތިރީގައިމިވަނީ، އަޅުގަނޑުގެ ހިތުގައި މަޖިލީހާމެދު އުފެދޭ\nޝުޢޫރުތައް ޅެމެއްގެ ސިފައިގައި ގެނެސް ދެވޭތޯ މަސައްކަތްކޮށްފައެވެ. މިއީ\nއަޅުގަނޑުގެ މިފަދަ ތިންވަނަ މަސައްކަތްކަމުން، އަދި ވެސް ކޮށިކަމެއް\nހުރެދާނެއެވެ. ވިދާޅުވާށެވެ. ޙާލު އެވެރިންގެ ކިޔައިދެމޭ..\nޚިދުމަތެއް، މީހާގެނަން މަތިވެރި ވެދާށި\nފެހިކަމާ ތާޒާކަމާއި ނިޢުމަތް ނަމަށް ދާއިމްވެދާށި"\nމީއުޞޫލެއް ކަމުވިޔޭ، ދުނިޔޭ ތެރޭގައި ކަންހިނގާ މީއުޞޫލެއް ކަން ނުދަންނަ ބަޔަކު މިތާނގަ އުޅޭމެޔޭ އާނއެކޭ ދިވެހީންގެ މައްޗަށް ވެރިވެގެން އަދުގައި ތިބީ ވާއެ ޢިއްޒަތް ނަމުވިޔަސް ގޮތްނެތް ބަޔެކެ ދަންނާށިޔޭ ޢިއްޒަތާ އަބުރާއި އެއީ އެވެރިންގެ އެއްޗެއް އެކަނިތޯ ޢިއްޒަތެއް ނެތުނީ ދިވެހި ރައްޔިތް ކަމުގަ ހީވެސް ވެޔޭ އަހަރެމެންނީ ޚާދިމުން ތިޔައީއެ ލޮބުވެތި ސާހިބުން އަހަރެމެން ގާތުގަ މިމެންބަރުން ހަރު އަޑުން ބުނެފައިވެޔޭ މެންބަރުން ތިބެނީ ނިޒާމްގަ\nތަމްޞީލް ކުރުމަށް ރައްޔިތުން ފެންވަރެއް، ލިބިފައިވި ޢިލްމެއް\nނެއްވިޔަސް ވަރިހަމަ ވެޔޭ ކޯޓަކަށް ނެތް ހުރުމަތެއް، ޤާނޫނަކަށް ނެތް ހުރުމަތެށް ބޯލަނބާ ހަމަ އެއް ފަރާތެއް ނެތް މިހާރު ޔަޤީންވެޔޭ ޤާނޫނުތައްވެސް ހައްދަވައި އަދި ކޯޓުތައްވެސް\nހިންގަވައި މިވަރުންދަމުން ދަޢުލަތުގެ\nހިންގުންވެސް ޔަޤީން ގެންދާނެޔޭ ނަމަވިޔަސް އެވެރިން ކުރާ ދަޢުވާއަކަށް ވެފަ އަދުވަނީ ތިންބާރު ވަކިވެފަވާ އިރުން\nއިސްބާރަކަށް މަޖިލިސް ވެޔޭ ނަމަވިޔަސް، އެތަނުން ކިތަށް މީހުން ދަނޭތޯއޭ ތަފާތު ހަމަނިކަން އަވަހަށް އަދަދު އިނގިލިން ގުނާ ލެވިދާނެޔޭ ހެލްތު އިންޝުއަރަންސު ހޯދައި،\nބަނޑުހަނޑޫ ގިނައިން ނަގައި ވެލްތުތާ މިވެރީންގެ ހިތުގަވަނީ މިހާރު ޔަޤީންވެޔޭ\nއެންމެ ޖަލްސައަކަށްވިޔަސް ނުނިކުމެ\nބަހެއް އަނގައިން ނުބުނެ ދައުރު ނިންމާ ލެއްވިޔަސް، މިވެރީންގެ ބަލަދު އަރާނެޔޭ ޢަމްރުހުމް ޝޫރާ ވަބައިނަހުމް\nލިޔެ އެތާނގައި ތިއްބަކަސް\nތިމައުރެން ނޫނީ ނެތީތޯ އިމްތިޔާޒެއް އޮތްބައެއް\nތިޔަމެންބަރުން ހަމަ އެކަނިހޭ\nދިވެހިންނަކީ، ހީވެސްވެޔޭ ދިވެހި ދުސްތޫރުން ލިބޭ ގިނަ\nޙައްޤުތައް ވީ ގެއްލިފައި\nއިމްތިޔާޒުގެ ބިލުގެ އަޅަކަށް ދިވެހި ރައްޔިތް ވެއްޖެޔޭ ޝައްކުވާ، އެކަކުގެވި ޚުދުމުޚުތާރު ވެރިކަމަކުން މިތާ\nހަތްތަރިސަތުގެ މުޚުތާރުޚުދު ވެރިކަން މިއަދު ފެށިއްޖެޔޭ\n"ޒާލިމުން އަނިޔާ ކުރާއިރު\nޚާލިޤުލް ކައުނައިނި ވާކަން ނޭނގެނީތަ\nމަހުޝަރުގެ މައިދާނުން ބަޗާނީ ކިހިނަކުންހޭ؟ ހީވެޔޭ\nމިވެރިންގެ ވާހަކަ ދައްކަ\nދައްކަ އަދު ތިބުން ނޫނީނެތީ\nމީހަމަ ކަތުން ލާރީގެ ދަޅައަށް ހެއްލުމުން ވީގޮތްމެޔޭ\nދެންވެސް ނިކަން ހުށިޔާރުވޭ\nވޯޓާމެދަށް ބަލަ ރައްޔިތުން ޥޯޓުވިއްކާ، ލާފިނަމަ ވާގޮތް މިހާރު ޔަޤީންވެޔޭ at\nBittersweet fate of the deaf and Blind in the Maldives\nމަންމަނުންނާއި ލޯއަނދިރި މީހުން ދިވެހިރާއްޖޭގައި - ހިތިފޮނި\nބްރެއިލް އިން ލިޔެފައިވަ އިނގިރޭސި ލިޔުމެއް\nދިވެހިރާއްޖޭގައި ލޯފަން މީހުނާއި މަންމަނުން އުޅޭތާ ފިސާރި ގިނަ ދުވަސްތަކެއް ވެދާނެއެވެ. ފިޠުރީ ޤާނޫނުގެ މަތީން ހިނގާކަންކަން ދިވެހީންނަށްވެސް ޖެހޭނެ ނޫންތޯއެވެ! ދަޢުލަތެއް ޒިންމާގައި ތިބި، މިފަދަ ފަރާތްތަކަށްވެސް ދަޢުލަތުގެ ތެރޭގައި ޝާމިލުވެ އުޅެވޭނެ ގޮތް ހެދުމަކީ، މަސްލަޙަތަށް އިސްކަންދޭ ދަޢުލަތެއްގެ އެންމެ އިސް ޒިންމާގައި ހިމެނޭ ކަމެއްކަމުން، ދިވެހި ދަޢުލަތުންވެސް މިފަދަ ފަރާތްތަކަށް އެކަށީގެންވާ އަޅާލުމެއް ދީ ބަލަހައްޓަންފެށިއެވެ.\nމިގޮތުން، މަންމަނުންނާއި ލޮލަށްނުފެންނަ ކުދީންނަށް ތަޢުލީމާއި ތަމްރީނުދިނުމަށް އިސްކަންދީ، ޚާއްޞަކޮށް މަންމަނުކުދީންނަށް ޚާއްޞަ ކިލާހެއް، ލީބިޔާގެ އެހީގައި ޢިމާރާތްކުރެވުނު، މާލޭ ޖަމާލުއްދީން ސްކޫލުގައި ހިންގަން ފެށިއެވެ. މިއީ މިފަދަ ފަރާތްތަކުގެ ކުރިއެރުމަށް ސަރުކާރުން ކުރައްވަން ފެއްޓެވި މަސައްކަތްތަކުގެ ފުރަތަމަ ބޮޅެވެ. މިފަހުން އައި ބޮޅުތަކުގައި، މިފަދަ ފަރާތްތަކައި މުޚާތަބު ކުރުމުގައި، ލޯއަނދިރި މީހުންނަށް، ލޯފަން މީހުން، އަދި މަންމަނުންނަށް، އިވުމުން މަހުރޫމުވެފައިވާ މީހުންނޭ ބުނެ މުޚާތަބުކުރަން ފެށިއެވެ. މިކަން ހިނގި ގޮތުން ހީކުރެވުނީ، މިފަދަ ފަރާތްތަކަށް ދިމާވެފައިވާ ހަމަ އެކަނި މައްސަލައަކީ މުޚާތަބުކުރާ ގޮތް ހެންނެވެ. ނުވަތަ އެގޮތް ބަދަލުކުރުމުން، ލޮލުގެ ފެނުން ލިބި، ކަންފަތުގެ އިވުން ލިބޭނޭ ހެންނެވެ. އެކަމަކު އެހަނަކުން ނުވިއެވެ. ހަމަވީ އެއްވެސް މޮޅެއްނެތެވެ.\nMumtaz Vaahaka - Part three\nމުމްތާޒް ވާހަކަ –\nމިއަމުރަށް، ޤަހުރަމާނަކު ނުކުމެ، ފަރުދާހިއްލާލާފައި ބަލާލިއިރު، މުމްތާޒު\nއެއްކަލަ ޗޯބު ހަތަރުވަނަ ފަހަރަސް މަޅައިގަންނަނީއެވެ. މީނާ ގޮވާލިއެވެ.\n"ހޯހޯއެވެ! ތިޔާގައި ތިވަރަށް ނުތަޅާށެވެ!" މުމްތާޒު\nވިދާޅުވިއެވެ. "ބޭނަޒީރުކޮބާހެވެ؟" ގަހުރަމާނު އެއްސެވިއެވެ. "ކޮންކަމަކު ތޯއެވެ؟"\n"މީހަމަ ރަށުން އެކަމަނާގެ ކައިވެންޏަށް އެދިގެން އައި މީހަކީމެވެ".\nމަޑުމައިތިރިކަމާއެކު ދެންނެވިއެވެ. "ސާހިބާއެވެ. އަހަރެމެންގެ ސާހިބުކަމަނާ\nތަންކޮޅެއް ކުރީން ތިޔަކަންތައް ކުރައްވާ ހިތްޕުޅުން އުޅުއްވިއެވެ. އެކަމަކު\nމިހާރު ތިޔަކަމާ އުޅުއްވުން ހުއްޓަވާލައްވާފިއެވެ. އެވީގޮތަކީ އެކަމަނާއާއި\nކައިވެނި ވެވެން އަންނަނީ އެކަމަނާ ވިދާޅުވާ ފަސް ސުވާލެއް އަދާކުރެއްވުމުންނެވެ.\nތިޔަހެން ވަޑައިގަންނަވާ އަމީރުންގެ ދަރީން، ވަޒީރުންގެ ދަރީން، ރަސްރަސްކަލުންގެ\nދަރީން، އެކަމަނާ ވިދާޅުވާ ފަސް ސުވާލު އަދާނުކުރެއްވިގެން އެންމެ ފަހުން\nޗަސްލާފައި އައިސް ކަށްވަޅުގެ ދާނަށް ޖެހެއެވެ. އެހެންވެ، އަހަރެމެންގެ ސާހިބާގެ\nއިސްތަށިފުޅުގެ މައްޗަށް ފާފައަކަށްފަހު ފާފައެއް އެޅި، މިހާރު އެފާފައިގެ\nބަރުދަން ބޮޑުކަމުން، މަހުޝަރުގެ މައިދާނުގައި އެއާއެކީ ހުންނަވަން ކެރޭކަށް\nނެތޯލައެވެ! އެހެންވެ އެކަމަނާ ތިކަންތައް ހުއްޓަވާލައްވާފިއެވެ."\nވިދާޅުވިއެވެ "އަސްތާވެ! ތިޔަހެން ނަހަދާށެވެ. ބޭނަޒީރުގެ އަރިހުގައި\nދަންނަވާށެވެ. މީހަމަރަށުން ގެދޮރު ދޫކޮށްފައި އެކަމަނާގެ ކައިވެންޏަށް\nއައިމީހެކެވެ. އެކަމަނާ އެހެން މީހުންނަށްވެސް އެ އަންގަވާ އެންގެވުމެއް މަށަށްވެސް\nއަންގަވާފައި ޤަތުލުކުރައްވާށެވެ. އޭރުން ކަމަނާގެ ޙައްޤުގައި ދުނިޔެ އަޅާފައި\nދިޔަބަޔަކަށް ބެހެއްޓިފައިވާ ދާނެއް މަގޭ މައްޗަށްވެސް ހުންނާނެއެވެ."\nވާހަކައާއިމެދު އަޖާއިބުވެ އަންތަރީސްވެގެން، ބޭނަޒިރު އަރިހުގައި ގޮސް\nދެންނެވީމައި އެކަމަނާ ވިދާޅުވިއެވެ. "މާބަސްގަދަ މީހެއް ދޯއެވެ.\nބަލާލާނަމެވެ. އަހުރެން އެހިސާބަށް ދިޔުމަށް ތައްޔާރުކުރާށެވެ"\nIs Indian High Commission in Maldives located in India?\nFB page, Maldivian Political Cartoon\nAs our impulsive Former President\nMohamed Nasheed madeanuisance of himself by deciding to sit in the Indian\nHigh Commission in Male’; fellow Maldivians as well as my Indian cousins have\nstarted commenting on the legality of the matter. The act of taking refuge in foreign\nmissions, by criminals as well as politicians is nothing new to this world. It\nhas been practiced by several well-known men and by several actors in many well-known\nmovies. This act is not the first of its\nkind in Maldives. The first Maldivian to ask for the protection ofaforeign mission\nin the Maldives is, the famous Cartoonist, Abbas of MDP, who ran to UN Building\nto fly from arrest. However, UN representative in the Maldives refused to grant\nhim refuge and was handed over to Maldives Police Service\nA High Commission is nothing but,\nan Embassy. High Commission is the term used to label the main diplomatic mission\nestablished byaBritish Commonwealth member state in another British\nCommonwealth member. On the other hand, embassy is the term used to refer to\nthe main diplomatic mission established byanon-commonwealth member state in\ncommonwealth member state or non-member state.\nHigh Commission → Commonwealth\ncountry ↔ Commonwealth country\nNon-commonwealth Country ↔ Non-commonwealth country Commonwealth country ↔ Non-commonwealth country\nNow! Coming to the question in\nhand, why is an embassy inviolable? Why can’t you arrestaperson in the\npremises of an embassy?\nAll thanks are to the Vienna\nConvention on Diplomatic Relations. This convention singed by more than 180\ncountries, including Maldives and India, highlights in its articles the fundamental\nprinciples accepted by the world nations in conducting diplomatic relations. It\nlays the scope of immunity of members ofaforeign missions in the receiving\nState and lays down the fundamentals of the doctrine of inviolability of\nEmbassies. Continue reading >>\nMumtaaz Vaahaka Part two\nމުމްތާޒު ވާހަކަ – ދެވަނަ ބައި\nފުރަތަމަ ބައި ތަސްވީރު\nއެކަރުދާސް ނިއުޅުވާލައިވައިފައި ވިދާޅުވިއެވެ. "މީހަމަ އެކަމަނާގެ ތަސްވީރު\nހެއްޔެވެ؟" ތާޖަރު ދެންނެވިއެވެ "އާދެހެވެ". މިހާތަނަށް\nކިޔާފައި، ވާހަކަ ރިވާކުރެއްވެވި ބޭބޭކަލުން ބުނުއްވައެވެ. "މުމްތާޒުގެ\nއަތްޕުޅުގައި އެތަސްވީރު ޖެހުމަށްފަހު ތަސްވީރު އަތުގެ ކޮޅަށް ނިއުޅުއްވަވައި\nބައްލަވާލެއްވުމަށްފަހު އަހަރެމެނަށް ބުނާން ކެރޭނެއެވެ. އެކަރުދާސް ގަނޑުގައި\nއެވަނީ ތަސްވީރެކެވެ. އެތަސްވީރު ހިފަހައްޓައިގެންވެސް އޭނީ ތަސްވީރެކެވެ."\nނުވާންވީ ކީއްވެގެން ހެއްޔެވެ! އެމަނިކުފާނު އެއަށް ބައްލަވާލެއްވުމަށްފަހު\nލޯފުޅުގެ އެސްފިޔަ ޖެހުމެއް، މީހަކާ ބަސްފުޅު ވިދާޅުވުމެއް، ނޭވާފުޅުލެއްވުމެއް،\nއެހެން ފަރާތެއް ބައްލަވާލެއްވުމެއް ނެތި ހަމަ ގައިމު ގަޑިއެއްހާއިރު ވަންދެން\nއިންނެވިއެވެ. މިހެން އިންނަވާފައި ހަށިފުރާ ނޭވާއެއް ލައްވާފައި ވިދާޅުވިއެވެ.\n"މީހަމަ އެކަމަނާ ހެއްޔެވެ؟ މީހަމަ ބޭނަޒީރު ހެއްޔެވެ؟" ތާޖަރު ކުޑަކޮށް\nހީލާފައި ދެންނެވިއެވެ. "އާނއެކެވެ. ތިޔައީހަމަ އެކަމަނާގެ ތަސްވީރެވެ."\nމުމްތާޒު ވިދާޅުވިއެވެ. "މިތަސްވީރު ވާނީ މަށަށް ދޭށެވެ." ތާޖަރު\nހަރުދަނާކަމާއެކު ދެންނެވިއެވެ "މަނިކުފާނުގެ އަތްޕުޅަށް ތިޔަ މިއެރުވީ\nMumtaz Vaahaka Part One\n– ފުރަތަމަ ބައި\nއަކީ، ދިވެހީންގެ ތެރޭގައި ކިޔައި އުޅުނު ސައިފް ރަސްގެފާނުވާހަކަ، ތާރީޚު ޚުސްރުވާނު\nޢަޖަމް (ރުސްތުމްވާހަކަ) އަދި މަޝްހޫރު އަލިފްލައިލާ\nފަދަ ވާހަކައެވެ. ދުރު ދަތުރުތަކާއި، ނުރައްކާތެރި ކުރިމަތިލުންތަކާއި،\nޖިންނީންނާއި އިންސީން އަދި ޖަނަވާރުންގެ މުޢާމަލާތްތައް ދައްކައިދޭ ޚިޔާލީ\nވާހަކައެކެވެ. މިވާހަކަ ބިނާވެގެން ދަނި، އިންސީންގެ އަމީރަކު، އަމީރާއަކާއި،\nކައިވެނިވުމަށްޓަކައި ގިރާކުރަންޖެހޭ ހުރަސްތައް ގިރާކުރުމަށް އޭނާކުރާ\nމަސައްމަތުގެ މައްޗަށެވެ. ޖިންނީންގެ ދަރުބާރުތަކާއި، މުޖުރާތަކާއި، ވާހަކައިގެ\nޒަމާނުގެ އާދަކާދަތައް މިވާހަކާގައި ވަރަށް ރަނގަޅަށް ގެނެސްދީފައިވެއެވެ. މިވާހަކައިގެ\nމަންޒަރުތަކަށް ބަލާއިރު ބެލެވެނީ، އަލިފްލައިލާ ލިޔެވުނު ދުވަސްވަރުގެ\nލިޔުމެއްކަމުގައެވެ. އަދި ވާހަކަ ދިވެހިބަހުން ކިޔުމުގައި އުރުދޫ އަދި ހިންދީ ބަސްބަސް ބޭނުންކޮށްފައި ހުރުމުގެ ސަބަބުން،\nމިވާހަކަ ދިވެހީންނާއި ހަމައަށް އައިސްފައިވަނީ ހިންދުކަރައިން ކަމުގައި\nފަދައިން ވާހަކަ ދިވެހީންގެ ތެރެއަށް އައިސްފައިވަނީ، ދޫދޫ މަތީން, ރިވާޔަތެއްގެ ގޮތުގައި ކަމުން، ޢާއްމުކޮށް އަޅުގަނޑުމެންގެ\nތެރެއިން ފެންނަ ވާހަކަ ތަކުގައި ހުންނަ ސާދާކަން މިވާހަކައިގައި ނެތުން އެކަށީގެންވެއެވެ.\nމީހަކު އެމީހެއްގެ ހަނދާނުން އެހެން މީހަކަށް ކިޔައިދޭ ވާހަކައެއްގައި ޢާއްމު\nވާހަކައެއްގައި ހުންނަންވާ އުޞޫލުތައް ނުހުރެ ދާނެއެވެ.\nމިވާހަކަ މިބްލޮގްގެ ކިޔުންތެރިންނަށް މިގެނެސްދެނީ، ކިޔާފައިވާ ރިކޯޑިންގ އަކުން\nއަޑުއަހައިގެންނެވެ. ކޮންމެވެސް ވަރަކަށް މިޒަމާނުގެ ލިޔުންތަކުގައި ހުންނަ ގޮތް\nގެންނަން މަސައްކަތްކޮށްފައި ވީނަމަވެސް، އިތުރު އެއްވެސް ބަދަލެއް ވާހަކައިގެ\nއަޞްލަށް ނުގެނެސް ހަމަ މިހާތަނަށް ރިވާކުރެއްވި ބޭބޭކަލުން ވިދާޅުވި ގޮތަށެވެ. ވާހަކަ\nވިދާޅުވާ ފަރާތްތަކަށް ފަސޭހަކުރުމަށްޓަކައި ބައެއްބަސް ބަހުގެ މާނަ ލިޔުމުގެ\nއެންމެ ތިރީގައި ވަކީން އެވަނީއެވެ. ކުރިއަށް ގެންދަވާށެވެ.\nUnauthorized use of any Article on this Blog may give rise toaclaim for damages.\n'My whole life whether it be long or short shall be devoted to your service' Labels\nWrongs and Legislature\nBittersweet fate of the deaf and Blind in the Mald...\nDheenee Ilmuveringe vaahaka!\nPrayer times for Male'\nPrayer times for Bangalore


ކ. ގުރައިދޫގައި ބޯހޯލް ޑްރިލް ކުރުމުގެ މަސައްކަތް ކޮށްދެއްވާނެ ފަރާތެއް ހޯދުމަށް\nކ. ގުރައިދޫގައި ބޯހޯލް ޑްރިލް ކުރުމުގެ މަސައްކަތް ކޮށްދެއްވާނެ ފަރާތެއް ހޯދުމަށް ބޭނުންވެއެވެ.\nމިމަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން 2021 ފެބުރުވަރީ 21 ވާ (އާދިއްތަ) ދުވަހުގެ 11:00 އަށް މިކުންފުންޏަށް ވަޑައިގެން މަޢުލޫމާތު އޮޅުންފިލުއްވުން އެދެމެވެ.\nމި މަސައްކަތަށް އަންދާސީހިސާބު ހުށަހެޅޭނީ މަޢުލޫމާތު ދިނުމުގެ ބައްދަލުވުމުގައި ބައިވެރިވާ ފަރާތްތަކަށް ކަމުގައި ދަންނަވަމެވެ\nއިޢުލާން ނަންބަރު: H/IUL/2021/35\nބިޑް ހުޅުވުމަށް ހަމަޖެހިފައިވަނީ 2021 ފެބުރުވަރީ 25 ވާ (ބުރާސްފަތި) ދުވަހުގެ 11:00 ގައި ސްޓެލްކޯ ހެޑްއޮފީހުގެ ދެވަނަ ފަންގިފިލާގެ ބައްދަލުކުރާ ކޮޓަރީގައި މި މަސައްކަތައް އަންދާސީހިސާބު ހުށަހަޅުއްވާފަރާތްތަކުގެ ހާޒިރުގައެވެ.\nވީމާ، މިމަސައްކަތް ކޮށްދެއްވަން އެދިވަޑައިގަންނަވާ ފަރާތްތަކުން 2021 ފެބުރުވަރީ 25 ވާ (ބުރާސްފަތި) ދުވަހުގެ 11:00 އަށް އަންދާސީހިސާބު ހުށަހެޅުއްވުން އެދެމެވެ.\n04 ރަޖަބު 1442\nސުންގަޑި: 25 ފެބުރުވަރީ 2021 1100


ކޮވިޑު ތެރޭ ފަރސްޓްލޭޑީ ބައިވެރިވެވަޑައިގަތް ފުރަތަމަ ރަސްމީ...\nފަރސްޓްލޭޑީ ފަޒްނާ އަހުމަދު\nކޮވިޑު ތެރޭ ފަރސްޓްލޭޑީ ބައިވެރިވެވަޑައިގަތް ފުރަތަމަ ރަސްމީ ޙަފްލާ: ކަނބަލުންގެ ހުނަރުތަކާ ގުޅިފައި\nމި ޙަފްލާގައި ފަޒްނާގެ ސެކިއުރިޓީ ގާޑެއްގެ ގޮތުގައި ހުންނެވީވެސް އަންހެން ކަނބަލެއް\nހެދުމުގެ ފޮތީގެ ޑިޒައިންގެ އިންސްޕިރޭޝަނަކީ މަސްމަހާމެހީގެ ބާވަތެއް ކަމަށްވާ "ބިބީ"\nފޮޓޯގައި ތުރުކުރައްވާފައިވާ ދިގު ހެދުމުގެ ޑިޒައިނަކީ ދިވެހިވަންތަ ބްރޭންޑެއްގެ ޑިޒައިންއެއް\n27 ޑިސެންބަރ 2020 | އާދީއްތަ 15:18\nއެއްބައިވަންތަކަމުގެ ދުވަހުގެ މުނާސަބަތާއި ދިވެހި ދައުލަތުން ދެއްވާ އެކިއެކި އިނާމުތައް ދެއްވުމަށް ބޭއްވި ރަސްމިއްޔާތުގައި ރައީސްގެ ދެކަނބަލުން ބައިވެރިވެވަޑައިގަންނަވަނީ\nއެއްބައިވަންތަކަމުގެ ދުވަހުގެ މުނާސަބަތާއި ދިވެހި ދައުލަތުން ދެއްވާ އެކިއެކި އިނާމުތައް ދެއްވުމަށް ހޮނިހިރު ދުވަހުގެ ރޭ ޖުމްހޫރީ މައިދާނުގައި އޮތް ރަސްމިއްޔާތަކީ ކޮވިޑުގެ ބަލިމަޑުކަމުގެ ތެރޭގައި ފަރސްޓްލޭޑީ ފަޒްނާ އަޙުމަދު ބައިވެރިވެވަޑައިގަތް ރަސްމީ ފުރަތަމަ ޙަފްލާއެވެ. މި ޙަފްލާއާ ގުޅޭ ބައެއް ފޮޓޯތައް ފަޒްނާ ވަނީ އެކަމަނާގެއިންސްޓަގްރާމްގައިހިއްސާ ކުރައްވާފައެވެ. އެގޮތުން ފަޒްނާ ވިދާޅުވީ، މި ޙަފްލާގައި ދިވެހި އަންހެނުންގެ ފަންނުވެރިކަން ދައްކާލުމުގެ ފުރުސަތު އެކަމަނާއަށް ލިބިގެން ދިއުމުން އުފާ ކުރައްވާ ކަމަށެވެ.\nމި ޖަލްސާއަށް ރައީސުލްޖުމްހޫރިއްޔާ އިބްރާޙިމް މުޙައްމަދު ސޯލިޙާއެކު ވަޑައިގަތް މަންޒަރުގެ ފޮޓޯއެއް ހިއްސާ ކުރައްވައި ފަޒްނާ ވިދާޅުވީ، އެ ފޮޓޯގައި ތުރުކުރައްވާފައިވާ ދިގު ހެދުމުގެ ފޮތީގެ ޑިޒައިނަކީ ދިވެހިވަންތަ ބްރޭންޑެއް ކަމަށްވާ "މަސް ކުލަ" ގެ ޑިޒައިނެއް ކަމަށެވެ.\nމައުލޫމާތު ލިބިފައިވާ ގޮތުގައި މަސްކުލައިގެ މި ޑިޒައިނަކީ މަސްމަހާމެހީގެ ބާވަތެއް ކަމަށްވާ "ބިބީ" (ބަޓަރފްލައި ފިޝް) ހުންނަ ގޮތް ބަލައި، އޭގެ މައްޗަށް ބިނާ ކޮށްފައިވާ ޑިޒައިނެކެވެ. އޮފް މެޓީރިއަލްއެއްގެ ފޮއްޗެއްގައި އަތުރާލާފައިވާ މި ޑިޒައިންގެ ހެދުން ފަހާފައިވަނީވެސް ދިވެހި ކަނބަލެކެވެ. އެއީ ކުޅަދާނަ ފެހުންތެރިއެއް ކަމަށްވާ އާބިދާ އިސްމާއިލްއެވެ.\nޖަލްސާގައި ބައިވެރިވެވަޑައިގަތުމަށް ރައީސުލްޖުމްހޫރިއްޔާ އިބްރާޙިމް މުޙައްމަދު ސޯލިޙާއެކު ފަޒްނާ ވަޑައިގަންނަވަނީ\nއޭގެ އިތުރުން، ފަރސްޓްލޭޑީ ފަޒްނާ ވަނީ ދިވެހި އަންހެން ދެބެއިން ކަމަށްވާ ރާނިޔާ އަހްމަދު މަންސޫރާއި، ރާޔާ އަހްމަދު މަންސޫރުގެ މަޝްހޫރު ބްރޭންޑެއް ކަމަށްވާ "އޮއިވާލި އާރޓް ޝޮޕް" ގެ ތަނޑިގަނޑެއްވެސް އަޅުއްވާފައެވެ. ތަނޑިގަނޑުގެ ސަބަބުން ކަނބަލުންގެ ހުނަރު ދައްކުވައިދޭ މި މުޅި "އައުޓްފިޓް" ފުރިހަމަ ކޮށްލައެވެ. ރަންކުލައިގެ މި ހިމަ ތަނޑިގަނޑަކީ ދިވެހި ކަނބަލުންގެ ފަންނާއި ފުނޫނު ނުހަނު ރަނގަޅަށް ދައްކުވައިދޭ އެއްޗެއްވެސް މެއެވެ.\nއޮއިވާލި އާރޓް ޝޮޕްގެ ތަނޑިގަނޑެއް\nއިއްތިފާޤަކުން މި ޙަފްލާގައި ފަޒްނާގެ ސެކިއުރިޓީ ގާޑެއްގެ ގޮތުގައި ހުންނެވީވެސް އަންހެން ކަނބަލެއް ކަމަށް އެކަމަނާގެ އިންސްޓަގްރާމްގައި ހިއްސާ ކުރެއްވި ޕޯސްޓުގައި ވިދާޅުވެފައިވެއެވެ. މި ޕޯސްޓަށް މިހާތަނަށް 500ށް ވުރެ ގިނަ ލައިކް ލިބިފައިވާއިރު، އެތައް ބަޔަކު ވަނީ ފަޒްނާގެ މި ހިތްގައިމު "އައުޓްފިޓް"އަށް ތައުރީފު ކޮށްފައެވެ. އަދި ކަނބަލުންގެ ހުނަރު ދައްކުވައި، އަންހެނުން ބާރުވެރިކުރުވުމަށް ފަރްސްޓްލޭޑީ ކުރައްވާ މަސައްކަތްޕުޅަށް އިތުރުވި ބޮޅެއްގެ ގޮތުގައި މިކަންވެސް ގިނަ ބަޔަކު ސިފަ ކުރެއެވެ.


Mexico gai theyo holhi govi haadhisaagai maruvi meehunge adhadhu...\nދުނިޔެ - މެކްސިކޯ\nމެކްސިކޯގެ ތެޔޮހޮޅި ގޮވި ހާދިސާގައި މަރުވި މީހުންގެ އަދަދު 85 އަށް އަރައިފި\nތެޔޮ ހޮޅިތަކުން ވައްކަންކުރަނީ ކާޓެލްތަކުން ކަމަށް އިދާރާތަކުން ބުނޭ\nކ. މާލެ 21 ޖެނުއަރީ 2019 | ހޯމަ 09:45 1,939\nތެޔޮހޮޅި ގޮވާފައިވަނީ ތެޔޮ ނެގުމަށް މީހުން ޖަމާވެފައިވަނިކޮށް - ސަން\nމެކްސިކޯގައި ތެޔޮ ހޮޅިއެއްގޮވައި މަރުވި މީހުންގެ އަދަދު 85 އަށް އަރާފައިވާކަމަށް އެ ގައުމުގެ ހެލްތު މިނިސްޓަރ ވިދާޅުވެއްޖެއެވެ.\nތެޔޮހޮޅި ގޮވާފައިވަނީ ތެޔޮ ނެގުމަށް މީހުން ޖަމާވެފައިވަނިކޮށެވެ. ހޮޅި ގޮވާފައިވަނީ ވަގަށް ތެޔޮ ނަގަން އުޅެނިކޮށްކަމަށް އިދާރާތަކުން ބުނެއެވެ.\nއީވަލްވޯ ސްޓޭޓްގެ ތްލައުއެލިލްޕަލްގައި ހިނގި މިހާދިސާގައި ތެޔޮ ހޮޅިން ލީކުވަމުންދިޔަ ތެލާއެކު ޖައްވުގެ ތެެރެއަށް އަލިފާންގަނޑުއަރާފައިވެއެވެ. ހޮޅި ގޮވުމާއިއެކު މީހުން އެހީއަށްއެދި ހަޅޭއްލަވަމުންދިޔަ އަޑުއިވުނު ކަމަށް ރިޕޯޓްތައް ބުނެއެވެ.\nއާދީއްތަ ދުވަހު ބޭއްވި ނޫސްވެރިންގެ ބައްދަލުވުމެއްގައި ހެލްތު މިނިސްޓަރ ހޮރްކެ އަލްކޮސެރެ ވިދާޅުވީ ހާދިސާ އާއި ގުޅިގެން އިތުުރު 58 މީހެއްްގެ ހޮސްޕިޓަލަށް ގެންދެވިފައިވާކަމަށެވެ.\nމި ހާދިސާ ހިނގާފައިވަނީ މެކްސިކޯގައި ގާއިމްކޮށްފައިވާ ޕެޓްރޯލް އުފުލާ ޕައިޕް ވިއުގައިން ޕެޓްރޯލް ވަގަށް ނެގުން ހުއްޓުވުމުގެ ގޮތުން، މުހިއްމު ބައެއް ޕައިޕްތައް ބަންދުކޮށް ރައީސް މެނުއެލް އޮބްރާދޯ ޚާއްސަ ފިޔަވަޅުތަކެއް އަޅުއްވަން ފެއްޓެވިތާ ތިންވަނަ ހަފްތާގައެެވެ.\nއެކަމާގުޅިގެން ތެޔޮ ލިބުން ދަތިވެފައިވާއިރު މެކްސިކޯގެ ރައީސް މެނުއެލް ލޮޕޭޒް އޮބްރަޑޯރ މިދިޔަ ހަފްތާގައި ވިދާޅުވީ ޕެޓްރޯލް ލިބުމުގައި ދަތިތަކެއް ނޫޅޭ ކަމަށާއި، ދިމާވެގެން އުޅެނީ ޕެޓްރޯލް ޑިސްޓްރިބިއުޝަންއަށް ގެނައި ބަދަލެއްގެ ސަބަބުން ފެން މަތިވެގެން އުޅޭ މައްސަލަތަކެއް ކަމަށެވެ.\nއޮބްރަޑޯރ ވިދާޅުވީ މި ވައްކަންތަކުގެ ސަބަބުން މިދިޔަ އަހަރު އެކަނިވެސް އެ ގައުމަށް3ބިލިއަން ޑޮލަރުގެ ގެއްލުން ލިބިފައިވާ ކަމަށެވެ.\nމިދިޔަ އަހަރުގެ ފުރަތަަމަ 10 މަހު އެކަނިވެސް ތެޔޮ ހޮޅިތަކުން ވަގަށް ތެޔޮނަގަން 12،581 ފަހަރެއްގެ މަތިން މަސައްކަތްކޮށްފައިވެއެވެ.\nމިފަދަ ތަންތަނުން ތެޔޮ ނަގާ ރައްކާ ކުރުމަށް ނުވަތަ ވަގުންނަށް އެހީތެރިވުމަށް އަވަށްތަކުގެ މީހުންވެސް ތެޔޮހޮޅިތައް ކައިރިއަށް ގޮސް އުޅެއެވެ.


ދައުލަތުން އަނިޔާ ލިބުނު ފަރާތްތަކުން އިންސާފަށް އެދުމުގެ ފުރުސަތު ހުޅުވާލަނީ | Sandhaanu\nދައުލަތުން އަނިޔާ ލިބުނު ފަރާތްތަކުން އިންސާފަށް އެދުމުގެ ފުރުސަތު ހުޅުވާލަނީ\nދައުލަތުން އެކިގޮތްގޮތަށް އނިޔާލިބިފައިތި ފަރާތްތަކަށް އިންސާފު ހޯދައިދުނުމަށް މި ސަރުކާރުން އުފެއްދި އޮމްބަޑްސްޕަރސަންގެ އޮފީހަށް މައްސަލަ ހުށަހެޅުމުގެ ފުރުސަތު މި އަންނަ އާދީއްތައިން ފެށިގެން ހުޅުވާލަން ނިންމައިފިއެވެ.\nއެ އޮފީހުން ބުނީ އިންސާނީ ހައްގުތަކާއި އަސާސީ މިނިވަންކަން ގެއްލުމާއި ބަދަލު ނަގައިދިނުމަށް އެދޭ ފޯމު މިމަހުގެ 13 ވަނަ ދުވަހުން ފެށިގެން އެ އޮފީހުން ލިބޭނެ އެވެ. އަދި އެ ދުވަހުން ފެށިގެން މައްސަލަތައް ހުށަހަޅަން ދެ މަސް ދުވަހުގެ މުއްދަތެއް ދޭނެ ކަމަށް އެ އޮފީހުން ބުނެ އެވެ.\nމި އޮފީހަށް 1 ޖެނުއަރީ 1953 އިން ފެށިގެން 17 ނޮވެމްބަރު 2018 އާ ދެމެދު ނިޒާމީ ސިފައެއްގައި ރޭވިގެން، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއަކު، ރައްޔިތުންގެ އިންސާނީ ހައްގުތަކާއި އަސާސީ މިނިވަންކަމާ ހިލާފަށް ހިންގާފައިވާ އަމަލުތަކުގެ މައްސަލަތައް ލެވޭނެއެވެ.\nއޮމްބަޑްސްޕަރސަންގެ އޮފީހުން މިއަދު ބޭއްވި ނޫސްވެރިންގެ ބައްދަލުވުމެއްގައި އިންތިގާލީ އިންސާފު އޮފީހުގެ އޮމްބަޑްސްޕަރސަން އަލްއުސްތާޒާ ޖިހާދާ އަނީސް ވިދާޅުވީ މައްސަލަތަކަށް އިންސާފު ހޯދުމުގައި އެންމެ ބޮޑު އިސްކަމެއްދޭނީ ވާހަކަ ދައްކައިގެން މަޝްވަރާގެ އުސޫލުން ކަންކަން ކުރުމަށްކަމަށެވެ.\nއަދި ވާހަކަ ދައްކައިގެން ހައްލު ނުކުރެވޭ ހާލަތެއްގައި ތަހުގީގްކޮށް ދައުވާކުރަންޖެހޭ ހާލަތަށް ދާންޖެހިއްޖެނަމަ އެމަސައްކަތްވެސް ކުރާނެކަމަށް ޖިހާދާ ވިދާޅުވިއެވެ.\nއޮމްބަޑްސްޕާސަން އޮފީހުން ބުނީ އެ އޮފީހަށް ވަރަށް ގިނަ ވެރިކަން ތަކުގައި ހިނގައިދިޔަ ކަންކަން ބެލުމަށް މަތިކޮށްފައިވާއިރު، އިންސާނީ ހައްގުތަކާއި، އަސާސީ ހައްގުތަކަށް ހަނިވާ ގޮތަށް ހުރި ކަންކަން ބެލުމަށް ކުރަންޖެހޭ މަސައްކަތް ކުރާނެކަމަށެވެ.\nއަދި އެ އޮފީހަށް ހުށަހެޅޭ މައްސަލަތައް އިންސާފުވެރިކަމާއިއެކު ބަލައި، ރާއްޖޭގެ މަސްލަހަތު ހިފެހެއްޓުމަށް ކުރަންޖެހޭ އެންމެހައި ކަންކަން ކުރާނެކަމުގެ ޔަގީންކަން އެ އޮފީހުން ވަނީ ދީފައެވެ.\nލުނބޯ އަލީ ޖޫން 8, 2021 At 6:39 ޕމ\n2018 ގެ ފަހުން ޙައްޤު ނިގުޅައިގަނެވިފައިވާ މީހުން ނަކީ އެހެންވީމާ ނެތްބައްއްތާ


hulhudhoo adhi maradhoo ge ,gey dhoshu mas plant imaaraah kurumuge ehbas vumugai soikoffi\nހުޅުދޫއާއި މަރަދޫގައި ގޭދޮށު މަސް ޕްލާންޓް ...\nއޭދަފުށީގައި ހޯމް ކަރަންޓީނުގައި ތިބި ދެމީހަކު ...\nby vomadmin July 22, 2020\nއިންޑިއާ ސަރުކާރުގެ ހިލޭ އެހީގެ ދަށުން އައްޑޫ ސިޓީ ހުޅުދޫ އަދި މަރަދޫގައި ގާއިމްކުރާ ގޭދޮށު މަސް ޕްލާންޓް އިމާރާތްކުރުމުގެ މަސައްކަތުގެ އެއްބަސްވުމުގައި މިއަދު ސޮއިކޮށްފިއެވެ.\nއައްޑޫ ސިޓީގައި ބޭއްވި އެ ރަސްމިއްޔާތުގައި ފޮރިން ސެކްރެޓަރީ އަބްދުލްގަފޫރު މުހައްމަދު އާއި، އިންޑިއާއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ސަންޖޭ ސުދީރު މާލޭގައި ތިއްބަވައިގެން ވަޗުއަލްކޮށް ވަނީ ބައިވެރިވެވަޑައިގަނެފައެވެ.\nއޭގެ އިތުރުން ރައްޔިތުންގެ މަޖިލީހުގެ މަރަދޫ ދާއިރާގެ މެމްބަރު އިބްރާހިމް ޝަރީފްއާއި، ހުޅުދޫ ދާއިރާގެ މެމްބަރު އިލްޔާސް ލަބީބްގެ އިތުރުން އިންޑިއާ ހައިކޮމިޝަނާއި ފޮރިން މިނިސްޓްރީގެ އިސް އޮފިޝަލުން ވަނީ ވެސް ވަޗުއަލްކޮށް ބައިވެރިވެވަޑައިގަންނަވާފައެވެ.\nއެ ރަސްމިއްޔާތުގައި ވާހަކަ ދައްކަވަމުން ފޮރިން ސެކްރެޓަރީ އަބްދުލްގަފޫރު ވިދާޅުވީ އެ މަޝްރޫއުގައި ސޮއިކުރުމަކީ އައްޑޫ ސިޓީގައި ހިންގުމަށް ހަމަޖެހިފައިވާ އިޖްތިމާއީ އަދި އިގްތިސާދީ މަޝްރޫއުތަކުގެ ތެރެއިން މުހިއްމު މަޝްރޫއެއް ކަމަށެވެ. އަދި މި މަޝްރޫއާއެކު އައްޑޫ ސިޓީއަށް އިތުރު އިންވެސްޓްމަންޓްތައް އައުމަށް މަގުފަހިވެ، އެ ސިޓީގެ އިގްތިސާދީ ހާލަތު އިތުރަށް ރަނގަޅުވެގެންދާނެ ކަމަށް ފޮރިން ސެކްރެޓަރީ އަބްދުލްގަފޫރު ވިދާޅުވިއެވެ.\nއޭގެ އިތުރުން މަސްވެރިކަމާ ގުޅުން ހުރި ބައެއް ގޮންޖެހުންތަކަށް ހައްލު ލިބިގެންދާނެކަންވެސް ފޮރިން ސެކްރެޓަރީ ފާހަގަކުރެއްވިއެވެ.


Gelligen hoadhamun dhiya "Nooru" dhoani fenijje | Mihaaru\nދިވެހި ސިފައިންގެ ކޯސްޓްގާޑުގެ އުޅަނދެއް: ގެއްލިގެން ހޯދަމުން އައި "ނޫރު" ދޯންޏާ ގުޅިފައިވާ ކަމަށް އެމްއެންޑީއެފުން މިރޭ ބުނޭ.\nގެއްލިގެން ހޯދަމުން ދިޔަ "ނޫރު" ދޯނި ފެނިއްޖެ\n12 ޖެނުއަރީ 2018 - 21:56 10 comments\nތ. ބުރުނިން 11 މީހުންނާ އެކު މަސްވެރިކަމަށް ނުކުމެ އުޅެނިކޮށް، ގެއްލިގެން ހޯދަމުން އައި "ނޫރު" ދޯނި މިރޭ ފެނިއްޖެ ކަމަށް އެމްއެންޑީއެފުން ބުނެފި އެވެ.\nއެމްއެންޑީއެފުން ބުނީ، ގާތްގަނޑަކަށް 65 ފޫޓުގެ އެ ދޯންޏާ މިރޭ 9:00 ހާއިރު ގުޅުނުއިރު އެ ދޯނި އޮތީ ކ. ދިއްފުށީ ބޮޔާ ހިސާބުގައި ކަމަށެވެ. އަދި ދޯނީގެ ކެޔޮޅާ ހަވާލާދީ، އެމްއެންޑީއެފް ކޯސްޓްގާޑުން ބުނީ މިރޭ ދަންވަރު 1:00 ހާއިރު، އެ ދޯންޏަށް ކ. ހިންމަފުއްޓަށް ވަދެވޭވަރުވާނެ ކަމަށެވެ.\n"ދޯނީގައި ތިބި މީހުންގެ ހާލު ރަނގަޅު،" ގެއްލިގެން، މިދިޔަ ބުދަ ދުވަހު ސިފައިންނަށް ރިޕޯޓް ކޮށްފައިވާ ދޯނީގައި ތިބި މީހުންނާ ގުޅޭ ގޮތުން އެމްއެންޑީއެފުން ބުންޏެވެ.\n"މި ދޯންޏާ ނުގުޅުނީ ބޭރުގައި މަސްވެރިކަން ކުރަން އުޅުމުގެ ސަބަބުން ކަމުގައި ދޯނީގެ ކެޔޮޅު އެމްއެންޑީއެފް ކޯސްޓްގާޑަށް މައުލޫމާތު ދީފައިވެ އެވެ."\nމި ދޯނި ގެއްލިގެން ރިޕޯޓްކުރިއިރު، އޭގެ ޚަބަރެއް އެންމެ ފަހުންވީ، ހދ. ނޮޅިވަރަމާ ދިމާލު ބޭރުގައި އޮއްވައި މިދިޔަ ހޮނިހިރު ކަމަށް ދޯނީގެ ވެރިފަރާތުން މައުލޫމާތު ދީފައިވާ ކަމަށް އެމްއެންޑީއެފުން ކުރިން ބުނެފައިވެ އެވެ.\nއެމްއެންޑީއެފުން ބުނީ، މިފަދަ އުޅަނދުތަކުގެ ޚަބަރެއް ނުވެގެން ހޯދުމަށްޓަކައި ވަރަށް ގިނަ ވަސީލަތްތައް ބޭނުންކުރަންޖެހޭ ކަމަށެވެ.\nއެހެންވެ، މަސްވެރިން މަސްވެރިކަމުގައި ހޭދަކުރާ ވަގުތު އާއިލާއަށް ގުޅައި ޚަބަރުތައް އެންގުމަށް ކޯސްޓްގާޑުން އިލްތިމާސް ކުރެ އެވެ.\n"ހަމަ އެހެންމެ ޚަބަރެއް ނުވެ ފާއިތުވެގެންދާ ދުވަސްތަކަކީ އާއިލާއަށް ވަރަށް ބޮޑެތި އުނދަގޫތައް ތަހައްމަލު ކުރަންޖެހޭ ވަގުތުތަކަކަށް ވާތީވެ، މަސްވެރިންނާއި އޮޑިވެރިންނާއި ކެޔޮޅުން އެމީހުންގެ އާއިލާތަކަށް ނުތަނަވަސްކަން ތަހައްމަލުވިޔަ ނުދީ އެހީތެރިވެ ދެއްވުމަށް ވެސް އިލްތިމާސް ކުރަމެވެ،" އެމްއެންޑީއެފުން ބުންޏެވެ.\nއިތުރު ލިޔުންތައް އެމްއެންޑީއެފް ދިވެހި ސިފައިން ކޯސްޓް ގާޑް މަސްވެރިކަން މަސް ދޯނި ގެއްލިގެން ހޯދާ މީހުން ތ. ބުރުނި\nމަހަށް ނިކުތް ދޯންޏެއް ގެއްލިގެން ހޯދަނީ\nސީޝެލްގެ މަސް ބޯޓެއް އެމްއެންޑީއެފުން ހިފަހައްޓައިފި\nރާއްޖެ ވަން ބޭރުގެބޯޓު ދިޔައީ ސޯމާލިއާއިން ތައިލެންޑަށް


Fennanee United varugadha vamun anna than: Solskjær\nފެންނަނަނީ ޔުނައިޓެޑް ވަރުގަދަ ވަމުން އަންނަތަން\nސޮލްޝަޔާ (ކ) ޔުނައިޓެޑްގެ ކީޕަރު ޑެހެއާ އާ ސަލާމް ކުރަނީ\nމެންޗެސްޓާ ޔުނައިޓެޑްގައި އޭނާއަށް ކުރިމަތި ވެފައިވާ ޕްރެޝަރުން އޭނާ އަށް އަރައި ގަނެވޭނެ ކަމަށް، އެ ޓީމުގެ ކޯޗް އޮލޭ ގަނާ ސޮލްޝަޔާ ބުންޏެވެ.\nޗެމްޕިއަންސް ލީގްގައި، މިދިޔަ އަންގާރަ ދުވަހު، ރެޑްބުލް ލައިޕްޒިގް އަތުން ބަލިވުމުން ޔުނައިޓެޑް ވަނީ އެ މުބާރާތުން ކަޓާފަ އެވެ. އެއާއެކު ސޮލްޝަޔާގެ މަގާމާ މެދު އޮތީ ސުވާލު އުފެދިފަ އެވެ. މިއަދު މެންޗެސްޓާ ޑާބީގައި މެންޗެސްޓާ ސިޓީ އާ ދެކޮޅަށް ކުޅޭ މެޗުން ބަލި ވެއްޖެނަމަ ސޮލްޝަޔާގެ މަގާމު ގެއްލުމަކީ ގާތުގައިވާ ކަމެކެވެ.\nކުރިއަށް ހަފުތާ ވެގެންދާނީ، މެންޗެސްޓާ ޔުނައިޓެޑްގެ ކޯޗް ކަމާ ސޮލްޝަޔާ ހަވާލުވިތާ ދެ އަހަރު ފުރޭ މުނާސަބަތަށެވެ. މިހާރު އޭނާގެ ވަޒީފާ އާ މެދު ސުވާލު އުފެދިފައި ވިޔަސް، އެ ހާލަތުން އަރައި ގަތުމުގެ ގާބިލުކަން އޭނާގެ ކިބައިގައި އެބަހުރި ކަމަށް ސޮލްޝަޔާ ބުންޏެވެ.\n"އެއީ މި މަގާމާ [ޔުނައިޓެޑްގެ ކޯޗް ކަން] ހަވާލު ވާއިރު އަހަރެން ވިސްނާނެ ކަމެއްނު،" އަޑިގަނޑުން އަރައި ގަތުމަށް އޭނާ އަމަލު ކުރާނީ ކިހިނެއްތޯ ސުވާލު ކުރުމުން ސޮލްޝަޔާ ބުންޏެވެ. "'އެ ހާލަތުން އަރައިގަތުމުގެ ގާބިލުކަން އަހަރެންގެ އެބަހުރިތޯ، ފަހަތައް ވެއްޓޭ ފަހަރުތަކުގައި ޕްރެޝާ ދެމެހެއްޓެނެ ތޯ، މޮޅުވުމުން އެކަން ދެމެހެއްޓެނެތޯ. އަހަންނަށް ހީވަނީ އަހަންނަށް އެކަން ކުރެވޭނެހެން."\nސޮލްޝަޔާ ބުނީ، އޭނާ އަށް އިހްސާސް ކުރެވޭނީ ޔުނައިޓެޑް ވަރުގަދަ ވަމުން އަންނަ ތަން ކަމަށެވެ. އަދި ހަލުވި އެޓޭކިން ކުޅުންތެރިންނާއެކު ވަރުގަދަ އެޓޭކިން ފުޓްބޯޅައެއް ކުޅޭ ޓީމަކަށް ޔުނައިޓެޑް ބަދަލުވެގެންދާތަން ފެންނަ ކަމަށް ސޮލްޝަޔާ ބުންޏެވެ.\nއޭނާ ބުނީ، ޗެމްޕިއަންސް ލީގުގައި ކުރިއަށް ދާން ފުރުސަތު ގެއްލުނު ނަމަވެސް މިދިޔަ އަހަރު ޔޫރޮޕާ ލީގްގައި ކުޅުނު ކުޅުމަށް ވުރެ ޗެމްޕިއަންސް ލީގްގެ ގުރޫޕް ސްޓޭޖުގައި ކުޅުނު ހަ މެޗުގައި ޔުނައިޓެޑް ކުޅުން ރަނގަޅު ކަމަށެވެ.\nޔުނައިޓެޑްގެ އޯލްޑް ޓްރަފާޑް ސްޓޭޑިއަމް ސިޓީއާ ދެކޮލަށް މިރޭ ކުޅޭ މެޗު ފާށާނީ ރާއްޖޭ ގަޑިން 10:30 ގަ އެވެ.\nރޮނާލްޑޯގެ ގޯލުން ޔުނައިޓެޑަށް މޮޅެއް\nރޮނާލްޑޯގެ ގޯލުން ޔުނައިޓެޑް މޮޅުވެއްޖެ\nޔަންގް ބޯއީސް، ޔުނައިޓެޑް ލަދުގަންނުވާލައިފި


UNFCC ge executive secretary Raees ge arihah ihthiraam ge ziyaaratheh kuravvaifi - vNews.mv\nޔޫއެންއެފްސީސީގެ އެގްޒެކެޓިވް ސެކްރެޓަރީ ރައީސްގެ އަރިހަށް އިހްތިރާމްގެ ޒިޔާރަތެއް ކުރައްވައިފި\nފާތިމަތު ނަހުދާ ފާއިޒް 17 May 2022, 23:40\nޔުނައިޓެޑް ނޭޝަންސް ފްރޭމްވަރކް ކޮންވެންޝަން އޮން ކްލައިމެޓް ޗޭންޖް (ޔޫއެންއެފްސީސީ) ގެ އެގްޒެކެޓިވް ސެކްރެޓަރީ، ޕެޓްރީޝިއާ އެސްޕިނޯސާ، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އަރިހަށް އިޙުތިރާމުގެ ޒިޔާރަތެއް ކުރައްވައިފިއެވެ.\nމި ބައްދަލުކުރެއްވުމުގައި އެސްޕިނޯސާ ދެއްކެވި ވާހަކަފުޅުގައި، މޫސުމަށް އަންނަ ބަދަލުތަކަށް ހޭނުމަށް ކުރެވޭ މަޝްވަރާތަކުގައި ރާއްޖެއިން މުހިންމު ދައުރެއް އަދާކުރާ ކަމަށާއި، ދިވެހިރާއްޖެއަކީ ބައިނަލްއަޤްވާމީ މައިދާނުގައި މިފަދަ މައްސަލަތަކުގައި ވަކާލާތު ކުރުމުގައި އިތުބާރާއި އިޚްތިޔާރު ލިބިގެންވާ ޤައުމެއް ކަމުގައި ވިދާޅުވިއެވެ.\nއަދި ސްކޮޓްލެންޑްގެ ގްލާސްގޯގައި ނިމިދިޔަ ޔުނައިޓެޑް ނޭޝަންސް ކްލައިމެޓް ޗޭންޖް ކޮންފަރެންސް އޮފް ދަ ޕާޓީސް (ކޮޕް 26) ސަމިޓުގައި ދިވެހިރާއްޖެއިން އަޑުއުފުލާފައިވާތީ އެކަމަނާ ވަނީ ދިވެހިރާއްޖެއަށް ތަޢުރީފުކުރައްވާ، މޫސުމީ ބަދަލުތަކާ ދެކޮޅަށް ކުރާ މަސައްކަތުގެ ކުރީ ސަފުގައި ކުދި ޖަޒީރާ ޤައުމުތަކުން ހަރަކާތްތެރިވުމުގެ މުހިންމުކަމުގެ މައްޗަށް އަލިއަޅުވާލައްވާފައި ކަމަށް ރައީސް އޮފީހުން ބުނެއެވެ.\nރައީސް ސާލިހް ދެއްކެވި ވާހަކަފުޅުގައި މޫސުމަށް އަންނަ ބަދަލުތަކަށް ހޭނުމުގެ ދާއިރާއިން ރާއްޖެއިން އެންމެ ބޮޑު އިސްކަމެއް ދެނީ މާލީ އެހީތެރިކަން ހޯދުމަށް ކަމަށާއި އެދެވޭ ގޮތެއްގައި ގޮނޑުދޮށްތައް ޙިމާޔަތްކުރުމަށްޓަކައި ދިވެހިރާއްޖޭގެ ދަޢުލަތުގެ ބަޖެޓުގެ ހަތަރު ގުނަ ޚަރަދުކުރަންޖެހޭނެ ކަމުގައި ވިދާޅުވިއެވެ.\nމި ބައްދަލުކުރެއްވުމުގައި މިނިސްޓަރ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ، އާމިނަތު ޝައުނާ، ރައީސުލްޖުމްހޫރިއްޔާގެ އޮފީހުގެ ސްޕެޝަލް އެންވޯއީ ފޮރ ކްލައިމެޓް ޗޭންޖް، ޞަބްރާ އިބްރާހީމް ނޫރައްދީން އަދި މިނިސްޓަރ އޮފް ސްޓޭޓް ފޮރ އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ، ޚަދީޖާ ނަސީމް ބައިވެރިވެވަޑައިގެންނެވިއެވެ.\nޔޫއެންއެފްސީސީގެ އެގްޒެކެޓިވް ސެކްރެޓަރީ ރާއްޖެއަށް ކުރައްވަމުންގެންދަވާ މި ދަތުރުފުޅަކީ ކްރޮސްރޯޑް މޯލްޑިވްސްގައި މިހާރު ކުރިޔަށްދާ "ގްލާސްގޯ – ޝަރްމުއްޝައިޚް ވަރކް ޕްރޮގްރާމް އޮން ގްލޯބަލް ގޯލް އޮން އެޑެޕްޓޭޝަން" ގައި ބައިވެރިވެވަޑައިގަތުމަށް ކުރައްވާ ދަތުރުފުޅެކެވެ.


އިޢުލާން: ލޯކަލްކައުންސިލް އިންތިޚާބުގެ އެމްޑީޕީގެ ޓިކެޓަށް ވާދަކުރުމަށް ށ. ކަނޑިތީމުގައި ބާއްވާ ޕްރައިމަރީއާއި ބެހޭ – Maldivian Democratic Party\nމަތި އުތުރު ޕްރޮވިންސްގެ ށ.ކޮމަންޑޫ ރަށު ކައުންސިލް އިންތިޚާބަށް ކުރިމަތިލައްވާފައިވާ ކެންޑިޑޭޓުންގެ ތެރެއިން އެމްޑީޕީ ޓިކެޓުގައި މިއިންތިޚާބުގައި ވާދަކުރައްވާ5ކެންޑިޑޭޓުން ހޮވުމަށްޓަކައި ބާއްވާ ޕްރައިމަރީސް 12 ނޮވެމްބަރ 2010 ވާ ހުކުރު ދުވަހު މާލެ އާއި ށ.ކަނޑިތީމުގައި ބޭއްވުމަށް ވަނީ ހަމަޖެހިފައެވެ.\nމިއިންތިޚާބުގައި ވޯޓްލެވޭނީ 12 ނޮވެމްބަރ 2010ގެ ކުރިން އިލެކްޝަންސް ކޮމިޝަނުގައި އެމް. ޑީ. ޕީ. ގެ މެމްބަރުންގެ ގޮތުގައި ރަޖިސްޓްރީ ވެފައިވާ ށ.ކަނޑިތީމުގެ މެމްބަރުންނަށެވެ. މި އިންތިޚާބުގައި ވޯޓުލުން އޮންނާނީ މާލެއާއި ށ.ކަނޑިތީމުގައެވެ. މި އިންތިޚާބުގައި ވޯޓުލުމަށް ހަމަޖެހިފައިވާ ގަޑިތަކަކީ 12 ނޮވެމްބަރ 2010 ވާ ހުކުރު ދުވަހުގެ މެންދުރުފަހު 2.00 އިން އިރުއޮއްސި 7:00 އަށެވެ.\nވީމާ، މިއިންތިޚާބުގައި ވާދަކުރައްވާ ކެންޑިޑޭޓުންނަށް ކެމްޕޭން ކުރުމުގެ ފުރުޞަތު މިއަދު7ނޮވެމްބަރ 2010 ން ފެށިގެން 11 ނޮވެމްބަރ 2010 ވާ ބުރާސްފަތި ދުވަހުގެ ހަވީރު 6.00 ގެ ނިޔަލަށް ހުޅުވާލެވިފައިވާ ވާހަކަ ހުރިހާ ކެންޑިޑޭޓުންގެ މައުލޫމާތަށްޓަކައި ދެންނެވީމެވެ. މިޕްރައިމަރީޒްގައި ވާދަކުރައްވާ ކެންޑިޑޭޓުންގެ މަޢުލޫމާތުތައް ކެންޑިޑޭޓް ނަންބަރު ތަރުތީބުން ތިރީގައި މިދަންނަވަނީއެވެ.\n1. އަލްފާޟިލް އާދަމް އަލީ ހީނާގެ ށ.ކަނޑިތީމް\n2. އަލްފާޟިލް ޢަލީ ފިޒާން ގުލްފާމުގެ ށ.ކަނޑިތީމް\n3. އަލްފާޟިލާ އިނާޔާ އަލީ ޝާކިރު ނަފާ ށ.ކަނޑިތީމް\n4. އަލްފާޟިލް ޢަބްދުﷲ ޒުހައިރު އަމާޒް ށ.ކަނޑިތީމް\n5. އަލްފާޟިލް އަލީ ރިފާޒް އަލިވާގެ ށ.ކަނޑިތީމް\n6. އަލްފާޟިލް ޢަބްދުﷲ ހާމިދު ހީނާމާގެ ށ.ކަނޑިތީމް


CYS Volleyball challenge ge champion kan Nova hoadhaifi | Fainu Online\n25 ޑިސެމްބަރު 2020, ހުކުރު, 19:32\nސީ.ވައި.އެސް ވޮލީބޯލް ޗެލެންޖްގެ ޗެމްޕިއަންކަން ނޯވާ ހޯދައިފިއެވެ.\nމިއަދު ހަވީރު ފައިނު ވޮލީ ކޯޓްގައި ކުޅުނު މި މެޗް3ސެޓުން ނޯވާ ކާމިޔާބު ކުރީ ޑެއިޒީ އާއި ވާދަކޮށެވެ.\nމުބާރާތުގެ ކުއީން އޮފްދަ މެޗްގެ މަޤާމަށް ހޮވިފައިވަނީ، ނޯވާގެ ފާޠިމަތު ސަމްހާއެވެ.\nމުބާރާތުގެ ގަދަ 6:\nފާޠިމަތު ސަމްހާ - ނޯވާ\nސާރާ އިބްރާހީމް - ނޯވާ\nއައިމިނަތު ނުހާ - ނޯވާ\nފާޠިމަތު ރިޝްފާ - ޑެއިޒީ\nރިފްނާ ހަމީދު - ޑެއިޒީ\nފާޠިމަތު ރިފާ - ރެގެންދި\nމި މުބާރާތާއިއެކު، ކުލަބް ޔަންގް ސްޓަރސްއިން ކުރިޔަށް ގެންދިޔަ ދެ މުބާރާތްވެސް މިވަނީ ނިމިފައެވެ. މި މުބާރާތްތައް ކާމިޔާބު ކަމާއިއެކު ކުރިޔަށް ގެންދިޔުމުގައި އެހީތެރިވި ފަރާތްތަކަށް ކުލަބް ޔަންގް ސްޓަރސްގެ ފަރާތުން ވަނީ ޝުކުރު އަދާކުރައްވާފައެވެ.


ކުރިނބީގައި ޢިމާރާތްކުރާ2ކޮޓަރީގެ އެޕާރޓްމަންޓުގެ ބިންގާ އަޅައިފި - Hdh. Atoll Council\nކުރިނބީގައި ޢިމާރާތްކުރާ2ކޮޓަރީގެ އެޕާރޓްމަންޓުގެ ބިންގާ އަޅައިފި\n2019-03-19 2019-03-19 mohamed\nހދ.އަތޮޅު ކައުންސިލާއި، ކުރިނބީ ކައުންސިލް ގުޅިގެން އެރަށުގައި ޢިމާރާތްކުރާ ދެ ކޮޓަރީގެ އެޕާޓްމަންޓްގެ ބިންގާ އަޅައިފިއެވެ.\n19 މާރޗް 2019 ވީ ހޯމަދުވަހު ކުރިނބީގައި އޮތް ރަސްމިއްޔާތެއްގައި މި ޢިމާރާތުގެ ބިންގާ އަޅުއްވާދެއްވީ ހދ.އަތޮޅު ކައުންސިލްގެ ރައީސް އަލްފާޟިލް ޙުސައިން ޙަސަނާއި ކުރިނބީ ކައުންސިލްގެ ރައީސް އަލްފާޟިލް މުޙައްމަދު އަފްރާހެވެ.\nކުރިނބީ ކައުންސިލަށް އަމްދަނީ ހޯދުމުގެ މަޤްޞަދުގައި ޢިމާރާތްކުރާ މިއެޕާޓްމަންޓް ހެދުމަށް އަތޮޅު ކައުންސިލްގެ 175000 ރުފިޔާ ޚަރަދު ކުރުމަށް ހަމަޖެހިފައިވާއިރު، ކުރިނބީ ކައުންސިލުން 309450ރ ހަރަދުކުރާނެ އެވެ.4މަސްދުވަހުގެ ތެރޭގައި ނިންމާގޮތަށް، މިޢިމާރާތް ކުރުމަށް ޙަވާލުކޮށްފައިވަނީ އެރަށު ހާވިލާ ކޮންސްޓަރަކްޝަން ކޮމްޕެނީއާ އެވެ.\nބިންގާ އެޅުމުގެ ރަސްމިއްޔާތުގައި ވާހަކަދައްކަވަމުން އަތޮޅު ކައުންސިލްގެ ރައީސް އަލްފާޟިލް ހުސައިން ހަސަން ވިދާޅުވީ ހދ އަތޮޅު އޮފީހުގެ ތާރީހުގައިވެސް އެންމެ ބޮޑު ހޭދައެއް ރަށްރަށަށް ކުރަނީ މި ދައުރުގައި ކަމަށާއި މި މަޝްރޫއު އަތޮޅުގެ 13 ރަށުގައި ހިންގުމަށް އަތޮޅު ކައުންސިލްގެ މާލިއްޔާއިން މިލިއަނުން ހަރަދުވާނެ ކަމަށެވެ. ކައުންސިލުން މަސައްކަތް ކުރަނީ، ރަށްރަށުގެ ތަރައްޤީއަށް ހޭދަކުރާ ފައިސާ އިތުރުކުރުމަށް ކަމަށާއި، އެގޮތުން މިއަހަރު އަތޮޅު ކައުންސިލަށް ލިބޭ އަމްދަނީ 25 އިންސައްތަ އިތުރުވެގެން ދާނެކަމަށް ހުސައިން ހަސަން ވިދާޅުވިއެވެ.\nރައީސްގެ ވާހަކަފުޅު ކުރިއަށް ގެންދަވަމުން ވިދާޅުވީ، މިއީ 27 ހާސް މީހުންގެ އާބާދީއެއް އޮތް އަތޮޅެއް ކަމަށާއި، ބޮޑު ތިލަދުންމަތީގެ ބަސްކިޔާ އެންމެ އިސްއަތޮޅަށް އަޅުގަނޑުމެން ވާންޖެހޭ ކަމަށެވެ. މިއަތޮޅުގެ ތަސައްވުރެއް އެކުލަވާލުމަށްޓަކައި، ކައުންސިލުތަކުގެ ބައްދަލުވުމެއް މިމަހުގެ 26 ން 28 އަށް ބޭއްވުމަށް ހަމަޖެހިފައިވާކަން ހާމަކުރައްވަމުން ރައީސް ވިދާޅުވީ، އަތޮޅުގެ 2030 ގެ ތަސައްވުރެއް އޮންނަންޖެހޭ ކަމަށާއި، އެތަސައްވަރުގައި ކުލަޖައްސާނީ، ހުރިހާ ކައުންސިލު ތަކުން ކަމަށެވެ. މީގެ އިތުރުން، ކުރިނބީ ބަނދަރު އެއްގަމު ވާޓަރުގެ ތޮށިގަނޑު ހަލާކުވެފައިވާތީ، އެކަން ޙައްލު ކުރުމަށް ވަރަށް އިސްކަމެއް ދެއްވައިގެން މަސައްކަތް ކުރައްވާނެ ކަމުގައިވެސް ރައީސް ވިދާޅުވިއެވެ.\nކުރިނބީ ކައުންސިލްގެ ރައީސް މުހައްމަދު އަފުރާހް ވިދާޅުވީ ލާމަރުކަޒީ ގާނޫނުން ގިނަ ކަންތައްތަކެއް ކުރުމަށް ކައުންސިލްތަކަށް މަތިކޮށްފައިވީނަމަވެސް ކައުންސިލްތަކަށް ލިބޭ ބަޖެޓުން އެ ކަންތައްތައް ކުރުމަށް ވަރަށް ބޮޑެތި ދަތިތަކާ ކުރިމަތިލާން ޖެހޭ ކަމަށެވެ.\nއެހެންކަމުން ކައުންސިލުން މަސައްކަތް ކުރަމުންދަނީ އާންމުދަނީ އިތުރުކުރެވޭނެ ގޮތްތައް ހޯދުމަށް ކަމަށާއި މިއަދު ބިންގާ އެޅުނު މި ދެ ކޮޓަރީގެ އެޕާޓްމަންޓުން ކައުންސިލްގެ މާލިއްޔާއަށް އަހަރަކު 60،000ރ ލިބޭނެ ކަމަށް ލަފާކުރެވޭ ކަމަށާއި، އެކަމުގެ މަންފާ ކުރިއަށް އޮތްތަނުގައި ރައްޔިތުންނަށް ލިބޭނެކަމަށް އަފްރާހު ވިދާޅުވި އެވެ.\nހދ އަތޮޅު ކައުންސިލާއި ރަށްރަށުގެ ކައުންސިލްތަކާ ގުޅިގެން ކުރިއަށްގެންދާ މި މަޝްރޫއުގެ ދަށުން މިއަހަރު3ރަށެއްގައި މަޝްރޫޢު ހިންގުމަށް ހަމަޖެހިފައި ވެއެވެ. އެގޮތުން ނައިވާދޫގައި ތަރައްޤީ ކުރާ ކުޑަކުދީންގެ ޕާކުގެ މަސައްކަތް 03 މާރިޗު 2019 ގައި ވަނީ ފަށާފައެވެ.\n← އިޢުލާނު: ހދ.އަތޮޅު ސްޓޭޓް ހައުސްގެ ސެކިއުރިޓީ ބެލެހެއްޓުން\nހދ.އަތޮޅު ސްޓޭޓް ހައުސް ހުޅުވުން →\n30 ރަމަޟާން 1442 - ބުދަ\n4:35 5:49 12:08 3:26 6:19 7:35\nރަމަޟާން މަހުގެ ނަމާދު ވަގުތު (ހދ. އަތޮޅު)\nNotice board ނޫސްބަޔާން\n2021 ފެބްރުވަރީ މަހު ރައްޔިތު ބައްދަލުވުން ބޭއްވި ކައުންސިލްތަކުގެ މަޢުލޫމާތު\n2021-03-23 mohamed Comments Off on 2021 ފެބްރުވަރީ މަހު ރައްޔިތު ބައްދަލުވުން ބޭއްވި ކައުންސިލްތަކުގެ މަޢުލޫމާތު\nbreaking Notice board ޑައުންލޯޑްސް\nހދ.އަތޮޅު ވޮލީބޯޅަ މުބާރާތް 2021 – ޝެޑިއުލް\n2021-03-09 mohamed Comments Off on ހދ.އަތޮޅު ވޮލީބޯޅަ މުބާރާތް 2021 – ޝެޑިއުލް\nނޫސްބަޔާން: ލާމަރުކަޒީ ޤާނޫނުގައިވާ ތާރީޚަށް، 2020 ވަނަ އަހަރުގެ އަހަރީ ރިޕޯޓް ފޮނުވި ކައުންސިލްތަކުގެ މަޢުލޫމާތު\n2021-03-07 mohamed Comments Off on ނޫސްބަޔާން: ލާމަރުކަޒީ ޤާނޫނުގައިވާ ތާރީޚަށް، 2020 ވަނަ އަހަރުގެ އަހަރީ ރިޕޯޓް ފޮނުވި ކައުންސިލްތަކުގެ މަޢުލޫމާތު


Insaanehgge Hashigandun Bodu Baeh Kaalai, Eynage Ley Beynun Kuree Kurahan - Vaguthu\nސޮފްވާން ބްރޯޑްކޮމް އިން އިސްތިއުފާދެއްވައިފި - 11 މިނެޓް ކުރިން\nއިންސާނެއްގެ ހަށިގަނޑުން ބޮޑު ބައެއް ކާލައި، އޭނާގެ ލޭ ބޭނުން ކުރީ ކުރަހަން\n1 އަހަރު ކުރިން ( އޭޕްރީލް 17, 2018 )\nދުނިޔޭގެ އެކި ހިސާބުތަކުގައި ނުލަފާ މީހުންވެސް އުޅެއެވެ. ރަހުމެއް، ކުލުނެއް އިންސާނިއްޔަތު ކަމެއް ނެތް އެތައް ބަޔަކު އުޅެއެވެ. މިއީ ދުނިޔޭގެ އާދައެވެ. ދާދި ފަހަކުން މީހަކު މި ވަނީ އޭނާއަކީ އެއްވެސް އިންސާާނިއްޔަތުކަމެއް ނެތް މީހެއްކަން މުޅި ދުނިޔެއަށް ސާބިތުކޮށްދީފައެވެ.\nލުއިސް އަލްފްރެޑޯ ވަނީ އިންސާނެއްގެ ހަށިގަނޑުން ބޮޑުބައެއް ކައި ފުލުހުން ވެސް ހައިރާންކޮށްލާފައެވެ. ރިޕޯޓްތައް ބުނާގޮތުގައި، އެ މީހާ، ކައިފައި ވަނީ ދަނޑުވެރިއެއްގެ ހަށިގަނޑެވެ.\nވެނެޒުއެލާގައި ހިނގި މިހާދިސާގައި އެ އިންސާނާގެ މިނިމަސް ކެއި ލުއިސް ވަނީ އެ ކުށް ކުރިކަމަަށް އަމިއްލައަށް އިއުތިރާފްވެސްވެފައެވެ. ލުއިސް ވަނީ އެ މީހާގެ ލޭ ބޭނުންކޮށްގެން ކުރެހުންތައްވެސް ކުރަހާފައެވެ.\nފުލުހުން ބެލި ބެލުމުން އެނގުނުގޮތުގައި، ލުއިސް އެ މީހާގެ ހަށިގަނޑު ކާލީ އޭނާ ބޭނުންވެގެންންނެވެ. އަދި އޭނާ އަމިއްލައަށް މަރުވުމަށް ލުއިސްއަށް ފައިސާވެސް ދިންކަމަށް ވެއެވެ.\nފުލުހުން ވަނީ މިހާރު ލުއިސް ހައްޔަރުކޮށްފައެވެ. ލުއިސް ބުނިގޮތުގައި، އޭނާއަކީ މިނިމަސް ފުދޭވަރަކަށް ކައި އުޅޭ މީހެކެވެ.\nފުލުހުން ހާމަކޮށްފައިވާގޮތުގައި، ލެއިން ކުރަހާފައިވާކަމަށް ބެލެވޭ ވަރަށް ގިނަ ކުރެހުންތަކެއް އެ ސަރަހައްދުން ވަނީ ފެނިފައެވެ. އަދި ފުލުހުން ދަނީ އެ ކުރެހުންތަކުގެ ޓެސްޓްތައް ހަދައި، އެއީ އިންސާނުންގެ ލެއިން ކުރަހާފައިވާ ކުރެހުންތަކެއްތޯ ޔަގީން ކުރަމުންނެވެ.\nއޭޕްރީލް 17, 2018 11:31\nޖުލައި 3, 2018 10:16


Karan Johar ge 'Koffee with Karan' ge au season eh mi aharuge June mahu - vNews.mv\nކަރަން ޖޯހަރުގެ "ކޮފީ ވިތް ކަރަން" ގެ އާ ސީޒަންއެއް މިއަހަރުގެ ޖޫންމަހު\nމަރިޔަމް ޝާހިދާ 29 April 2022, 23:03\nއިންޑިއާގެ އިތުރުން ހިންދީ ސިނަމާއަށް ލޯބިކުރާ ގިނަބައެއްގެ މެދުގައި މަގުބޫލުކަން ހޯދާފައިވާ ޗެޓް ޝޯވް "ކޮފީ ވިތް ކަރަން" ގެ މުޅީން އާ ސީޒަނެއް މިއަހަރުގެ ޖޫން މަހުގެތެރޭ ގެނެސްދޭނެކަމަށް ރިޕޯޓުތައް ބުނެފިއެވެ.\nހިންދީ ސިނަމާގެ މަޝްހޫރު ސެލެބްރިޓީންނާއި، އިންޑިއާގެ ކުޅިވަރުގެ ދާއިރާއިން ފާހަގަކޮށްލެވޭ ޝަހްސިއްޔަތުތަކާއެކު ސައުތް އިންޑިއާގެ ނުފޫޒުގަދަ ފިލްމީތަރިންވެސްވަނީ "ކޮފީ ވިތް ކަރަން" ގެ އެކި ސީޒަންތަކުގައި ބައިވެރިވެފައެވެ.\nބޮލީވުޑްގެ އެންމެ ނުފޫޒުގަދަކަމަށް ގިނަ ބަޔަކު ދައުވާކުރާ ކާމިޔާބު ޕްރޮޑިއުސަރު ކަރަން ޖޯހަރު ހޯސްޓްކުރާ މިޝޯވްގެ ފަހު ސީޒަންއަށް ގިނަ ބައެއްގެ ފާޑުކިޔުންތައް އަމާޒުވެގެންދިޔައެވެ. އެއާއެކު އެއީ މި ޝޯވްގެ އެންމެ ފަހު ސީޒަންކަމަށާއި ޝޯވް އިންތިޒާމްކުރާ ފަރާތްތަކުން މިޝޯވް ހުއްޓާލުމަށް ގަސްތުކޮށްފައިވާ ކަމަށްވެސް އޭރު ބައެއް މީޑިއާތަކުން ބުނަމުން ދިޔައެވެ.\nއެހެންނަމަވެސް މިހާރު އިވޭ އަޑުތައް ތަފާތުވެ ލިބޭ ޚަބަރުތައް ބުނާގޮތުން ކަރަން އަންނަނީ މިޝޯވްގެ7ވަނަ ސީޒަންއަށް ތައްޔާރު ވަމުންނެވެ.\nމިވަގުތު ކަރަންދަނީ އޭނާ ޑައިރެކްޓްކުރާ ދަރްމާގެ ފިލްމު "ރޮކީ އޯރާ ރާނީކީ ޕްރޭމް ކަހާނީ" ގެ މަސައްކަތް ތަކުގައި ވަރަށް އަވަދިނެތިއެވެ. މިފިލްމުގެ މަސައްކަތްތައް ނިމުނުހާ އަވަހަކަށް އޭނާ "ކޮފީ ވިތް ކަރަން" ގެ އާ ސީޒަންގެ މަސައްކަތް ފަށާނެކަމަށް މީޑިއާ ރިޕޯޓުތައް ބުނެއެވެ.\nޝޯވްގެ މަސައްކަތްތައް ނިމުނުހާ އަވަހަކަށް ޖޫން މަހުގެތެރޭ މީގެކުރިންވެސް ޝޯވް ގެނެސްދީފައިވާ ސްޓާ ވޯލްޑްއިން އެއަރކުރަން ފަށާނެ ކަމަށްވެސް ރިޕޯޓުތައް ބުނެއެވެ.\n"ކޮފީ ވިތް ކަރަން" ޝޯވްއަކީ ހިންދީ ސިނަމާގެ ގިނަ ތަރިން އެންމެ ބޮޑަށް ބައިވެރިވާން އެދޭ އެއް ޝޯވްއަށް ވާއިރު ބައެއް ތަރިންގެ އިތުރުން ބެލުންތެރިންގެ ނުރުހުންވެސް ލިބޭ ޝޯވްއެކެވެ.\nބައެއް ތަރިން ދެކޭގޮތުގައި ޝޯވްގައި ކަރަން ކުރިމަތިކުރުވާ ސުވާލުތަކަކީ 1 ތަރިއަކު އަނެއް ތަރިއަކު ޒާތީގޮތުން ޖައްސާލުމަށް މަގުފަހިކުރުވާކަހަލަ ސުވާލުތަކެކެވެ. ބައެއް ތަރިން ޝޯވްގެތެރެއިންވެސް ސީދާ ކަރަންއާ ދިމާލަށް އެކަން ދޭހަވާގޮތަށް ޖަވާބު ދީފައިވެއެވެ. އޭގެތެރޭގައި އެކްޓަރު އަކްޝޭ ކުމާރު، ޓްވިންކަލް ކަންނާ، ބަތަލާ ކަންގްނާ ރަނާވަތު އަދި އެކްޓަރު ރަންބީރް ކަޕޫރުވެސް ހިމެނެއެވެ.\n2004 ވަނަ އަހަރު ވުޖޫދަށްއައި މިޝޯވްގެ މިފަހަރުގެ ސީޒަންގައި ފެންނާނެކަމަށް ބެލެވޭ ތަރިންގެތެރޭގައި، މިމަހު ކައިވެނިކުރި ބަތަލާ އާލިއާ ބަޓްއާއި ރަންބީރް ކަޕޫރުއާއި، އަނިލް ކަޕޫރާއި، އަކްޝޭ ކުމާރް، ސިދާތް މަލްހޯތްރާ، ވަރުން ދަވަން، ކިއާރާ އަދްވާނީ އަދި ދާދިފަހުން ހިންދީ ސިނަމާއާއި ގުޅުނު ސައުތު ބަތަލާ ރަޝްމިކާ މަންދަނާ ހިމެނެއެވެ.\nކައިވެންޏަށްފަހު އާލިއާއާއި ރަންބީރް ކަޕޫރު 1 ސްކްރީނަކުން ފުރަތަމަ ފަހަރަށް ފެންނާނެކަމަށް އެންމެ ގިނަ ބަޔަކު އިންތިޒާރު ކުރަނީވެސް މިޝޯވްއިންނެވެ.


މަޑުއްވަރީ ދާއިރާއަށް ޕީއެންސީ ޓިކެޓުގައި އާދަމް ޝަރީފް ވާދަކުރަނީ – Ungoofaaru\nބަނޑޭރިގަނޑު/ޙަބަރު/މަޑުއްވަރީ ދާއިރާއަށް ޕީއެންސީ ޓިކެޓުގައި އާދަމް ޝަރީފް ވާދަކުރަނީ\nއަންނަ އޭޕްރީލް މަހު އޮންނަ ރައްޔިތުންގެ މަޖިލީހުގެ އިންތިޚާބުގައި ޕީޕަލްސް ނެޝަނަލް ކޮންގްރެސްގެ މަޑުއްވަރީ ދާއިރާގެ ޓިކެޓު ކުރީގެ ޑިފެންސް މިނިސްޓަރު އާދަމް ޝަރީފަށް ރޭ ދީފި އެވެ.\nތައުލީމީ ދާއިރާގައި ގިނަ ދުވަހު ހިދުމަތް ކުރައްވާފައިވާ އަދި ކުރީގެ ޑިފެންސް މިނިސްޓަރު އާދަމް ޝަރީފަށް ޓިކެޓް ދީފައިވަނީ ޕީޕީއެމާއި ކޮންގްރެސް ޕާޓީ ކޯލިޝަން ހެދުމަށް ޕީޕީއެމް އޮފީހުގައި ރޭ ބޭއްވި ރަސްމިއްޔާތުގައެވެ.\nމަޑުއްވަރީ ދާއިރާ އަށް ޕީއެންސީ އިން އާދަމް ޝަރީފު ރ ފައިނުއަށް ޓިކެޓް ދިނުމާއެކު އެދާއިރާއަށް ވާދަކުރުމަށް ޓިކެޓް ލިބުނު ފަރާތްތަކުގެ އަދަދު2ކަށް އެރީއެވެ. އެދާއިރާގެ ޓިކެޓް އެންމެ ފުރަތަ ކަށަވަރު ކޮށްފައިވަނީ އެމްޑީގެ ޓިކެޓްގައި އެދާއިރާއަށް ވާދަކުރާ ރ މަޑުއްވަރީ އާދަމް ޝިހާމެވެ.\nރ.މަޑުއްވަރި ރ.މީދޫ މަޖިލިސް އިންތިހާބު


Prince heekuree India in handhah fonuvee Vikram kiyaa meeheh kamah!\n12 އޮކްޓޯބަރ 20190ކޮމެންޓް\nޕްރިންސް ހީކުރީ އިންޑިއާއިން ހަނދަށް ފޮނުވީ ވިކްރަމް ކިޔާ މީހެއް ކަމަށް!\nމިދިޔަ ސެޕްޓެމްބަރު މަހުގެ ކުރީކޮޅު އިންޑިއާއިން ހަނދަށް ތިރިކުރަން މަސައްކަތް ކުރި "ވިކްރަމް" ލޭންޑާ ހަނދަށް ވެއްޓި އެގައުމުން ހަނދަށް ދިއުމަށް ކުރި އުންމީދުވީ ފެނަށެވެ.\nއިންޑިއާގެ ޖައްވީ އިދާރާ، އިންޑިއަން ސްޕޭސް ރިސާޗު އޯގަނައިޒޭޝަނުން ހަނދަށް ފޮނުވާލި "ޗަންދްރަޔާން -2" އަކީ އެގައުމުން ހަނދަށް ފޮނުވި ފުރަތަމަ އުޅަނދެވެ. އަދި ހަނދުގައި ދިރާސާތައް ކުރުމަށް އެ އުޅަނދުގައި ވަނީ ހަނދުގެ އޯބިޓަށް ވަނުމަށް ފަހު ހަނދުގެ ފަށަލަަށް "ވިކްރަމް" ގެ ނަން ދީފައިވާ ލޭންޑާ ތިރިކުރަން މަސައްކަތް ކޮށްފަ އެވެ.\nވިކްރަމް މޮޑިއުލް ހަނދަށް ތިރިކުރަން ސިކުންތު ކޮޅަކަށްވެފައި ވަނިކޮށް ވެއްޓުނުއިރު އެ އުޅަނދު ތިރިކުރާ މަންޒަރު ބަލަން އެގައުމުގެ އެތައް ބަޔަކު ތިއްބެވެ. އެގޮތުން އެމްޓީވީ ރޯޑީސްގެ 12 ވަނަ ސީޒަން ކާމިޔާބުކޮށް މަގްބޫލުކަން ހޯދި ޕްރިންސް ނަރޫލާ ބުނީ އޭނާ މިހާރު މަސައްކަތް ކުރަމުން އަންނަ ޝޯ، ނަޗް ބަލިޔޭގެ ކަންކަމުގައި އުޅުމުން އެ ދުވަސްވަރު ހަބަރު ބަލަން ފުރުސަތު ވެސް ނުލިބުނު ކަމަށާއި ހަނދަށް ތިރިކުރަން މަސައްކަތް ކުރި ވަގުތު ވެސް ބަލާލަން ނުލިބުން ކަމަށެވެ.\nއުމުރުން 29 އަހަރުގެ ޕްރިންސް ބުނި ގޮތުގައި އެ ދުވަހު އޭނާއަށް އިވުނީ ވިކްރަމް ހަނދަށް ތިރިކުރާ ވާހަކަ ކަމަށާއި އިރުކޮޅަކުން އިވުނީ ވެއްޓުނު ހަބަރު ކަމަށެވެ. އަދި އެ ދުވަހު އޭނާ ވިސްނީ ވިކްރަމްގެ އާއިލާ ދެރަވާނެ މިންވަރު ކަމުން ޖެހިގެން އައި ދުވަހު ސޯޝަލް މީޑިއާގައި އޭނާ ޖައްސަން އުޅުނު ލައިވް ސެޝަނެއްގައި ވިކްރަމްގެ އާއިލާއަށް ތައުޒިޔާ ކިޔަން އުޅެނިކޮށް ކައިރީގައި އިން މީހާ ކޮއްޓާލާފައި އެއީ އިންސާނެއް ނޫން ކަމަށް ބުނެފައިވާ ކަމަށް ޕްރިންސް ބުންޏެވެ.\nހިނި އައިސް އިނދެގެން ޕްރިންސް އެވާހަކަ ކިޔައިދެމުން އޭނާ ބުނީ އަވަހަށް ލައިވް އޭނާ ކެންސަލް ކޮށްލީ ކަމަށެވެ. ވާނުވާ އެނގުނީ މާފަހުން ކަމަށް ވެސް ޕްރިންސް ބުންޏެވެ.\nI felt like sharing this before and after picture of mine after watching this new reality show for fashion influencers called @myntrafashionsuperstar. As most of you guys know my journey started off on Roadies and has changed so much over the last couple of years. Roadies is what helped my career take flight and that is what this new show is trying to do for these next gen fashion influencers. Watching @officialaccount_princeverma reminded me of my younger days and my fellow Punjabi always remember that you will evolve over the next couple of years, put in the hard work and stay patient and what is meant for you will come to you. Check out the show on @myntra app by clicking the LINK in BIO #Myntrafashionsuperstar #MFSMentorClub #DoesntComeEasy. . . #galleri5influenstar *LINK in my bio *\nA post shared by Prince Yuvika Narula (@princenarula) on Oct 1, 2019 at 7:46am PDT\nޕްރިންސްއަށް އިންޑިއާއިން ހަނދަށް ފޮނުވީ ކޯއްޗެއްކަން ނޭނގުނަސް އެ ދުވަހުގެ ހާދިސާއާ ގުޅިގެން ބޮލީވުޑުގެ ތަރިން ވެސް އިންޑިއާގެ ޖައްވީ އިދާރާއަށް ތައުރީފު ކުރިއެވެ. އެގޮތުން އެހިސާބަށް ދިއުމަކީ ވެސް ލިބޭ ބޮޑު ކުރިއެރުމެއް ކަމަށް ބުންޏެވެ.\nޕްރިންސް ވަނީ 2015 ވަނަ އަހަރުގެ ރޯޑީސް އާއި ސްޕްލިޓްސްވިލާ އަދި އެއަހަރުގެ ބިގްބޮސް9ވެސް ކާމިޔާބު ކޮށްފައެވެ. މިހާރު އޭނާއަކީ ރޯޑީސްގެ ލީޑަރެކެވެ.\nހަނދަށް ޖެއްސުމަށް އިންޑިއާއިން ކުރި މަސައްކަތަށް ނާސާއިން ވެސް ވަނީ ތައުރީފު ކޮށްފަ އެވެ. އަދި އެއީ ފަސޭހަ ކަމެއް ނޫން ކަމުން އެކުގައި މަސައްކަތް ކުރުމަށް ވެސް ނާސާއިން ހުޅުވާލި އެވެ.\nމުނިފޫހިފިލުވުން އިންޑިއާ ޕްރިންސް


2030 Gai Dhefaharah Ramazan Mas Ahnaane | Dhiislam\nހިޖުރީ އަހަރާއި މީލާދި އަހަރުގައި އަހަރުން އަހަރަށް ތަފާތުތަކެއް އަންނާތީ ދެ ކަލަންޑަރަށް ރިއާޔަތްކުރާ އިރު 2030 ވަނަ އަހަރު ރޯދަ މަސް ދެ ފަހަރަށް މުސްލިމުންނާ ބައްދަލުކުރާނެ ކަމަށް ފަލަކީ ހިސާތަކުން ދައްކާތީ ގިނަ ބަޔަކު އެކަން މީސް މީޑިއާގައި ފާހަގަ ކުރަމުން އެބަގެންދެއެވެ.\nމީލާދީ ތާރީޚަށް ބަލާއިރު ކޮންމެ އަހަރަކު ވެސް 10 ނުވަތަ 11 ދުވަސް އޭގެ ކުރީ މީލާދީ އަހަރަށްވުރެ ހިޖުރީ މަސްތައް އަވަސް ވެއެވެ. 2030 ވަނަ އަހަރަކީ މީލާދީ އެއްއަހަރުގެ ތެރޭގައި އަންނަ ފުރަތަމަ ރަމަޟާން މަހެއް ނޫނެވެ. އެންމެ ފަހުން މިފަދަ ކަމެއް ތަޖުރިބާ ކުރެވުނީ 1999 ވަނަ އަހަރު އެވެ. އެއަހަރު ވެސް ޖަނަވަރީ މަހާއި ޑިސެމްބަރ މަހު ރަމަޟާން މަސް އައެވެ.\nދުބާއީގެ އެސްޓްރޮމީ ގްރޫޕްގެ ޗީފް އެގްޒެކެޓިވް އޮފިސަރ ހަސަން އަހްމަދު އަލް ހަރީރީ "ގަލްފް ނިއުސް" އަށް މައުލޫމާތު ދެއްވަމުން ވިދާޅުވީ އެއް އަހަރެއްގެ ތެރޭގައި ދެފަހަރަށް ރަމަޟާން މަސް އައުން އެއީ ހައިރާންވާން ޖެހޭ ވަރުގެ ކަމެއް ނޫން ކަމަށާއި ދުނިޔެ ހިނގަމުން އަންނަ ގޮތައް ބަލާއިރު މިއީ ވަރަށް އާދައިގެ ކަމެއް ކަމަށެވެ.\n"ސޯލާ ކަލަންޑަރަކީ އެއްވެސް ބަދަލެއް ނައިސް އިރު ދައުރު ކުރަމުންދާ ގޮތައް ހަމަޖެހިފައި އޮންނަ ކަލަންޑަރެއް. ނަމަވެސް ހަނދުގެ ދައުރުވުމަށް ބިނާވެފައި އޮންނަ ކަލަންޑަރަކީ ކޮންމެ އަހަރަކު ވެސް 11 ވަރަކަށް ދުވަސް ތަފާތު ވަމުން އަންނަ ކަލަންޑަރެއް. އެހެންކަމުން އެއް އަހަރެއްގެ ތެރޭގައި ދެރަމަޟާން މަސް އައުން އެއީ އާދައިގެ ކަމެއް." ހަސަން އަހްމަދު އަލް ހަރީރީ ވިދާޅުވިއެވެ.\n2030 ވަނަ އަހަރު ފުރަތަމަ ރަމަޟާން މަސް އަންނާނީ ޖަނަވަރީ މަހުއެވެ. އަދި ދެވަނަ ރަމަޟާން މަސް އެއަހަރުގެ ޑިސެމްބަރ މަހު އަންނާނެއެވެ.\n2030 ވަނަ އަހަރު ރަމަޟާން މަސް ދެފަހަރަށް އައުން އެއީ އާދައިގެ ކަމެއް ކަމަށް ވީނަމަވެސް ރަމަޟާން މަހަށް ތައްޔާރުވުމަށް މުސްލިމުން ކުރަމުން އަންނަ މަސައްކަތާއި އަދި ރަމަޟާން މަހު ދިރިއުޅުމަށް އަންނަ ބަދަލުތަކާއިއެކު ޔަގީނުން ވެސް 2030 ވަނަ އަހަރަކީ މުސްލިމުންނަށް އެހެން އަހަރުތަކާއި ތަފާތު އަހަރަކަށް ވެގެން ދާނެއެވެ.


SunOnline: ekaniveri mayaku 15 dhuvahuge thereygai 24000 pound ge dharani adhaakohfi!\nއެކަނިވެރި މަޔަކު 15 ދުވަހުގެ ތެރޭގައި 24000 ޕައުންޑުގެ ދަރަނި އަދާކޮށްފި!\nފާޠިމަތު ރާޔާ ރައޫފް 08 Dec 2021, 07:46\nއުމުރުން 35 އަހަރުގެ ލަންޑަނަށް އުފަން ޔާސްމީނަކީ އޭނާގެ ދިރިއުޅުމުގެ ގިނަ ދުވަސްތައް ދަރަނީގެ ހާސްކަމުގައި ހޭދަކޮށްފައިވާ މީހެކެވެ. ހާއްސަކޮށް ކޮވިޑްގެ ލޮކްޑައުން ތެރޭގައި ކުރަންޖެހުނު ޚަރަދުތައް އިތުރުވެ، ބިލްތަކާއި ދަރިންނަށް ބޭނުންވާ ކަންތައްތައް ފުރިހަމަކުރުމުގައާއި ކާތަކެތި ހޯދުމުގައި އެތައް ދަތިތަކަކާ ކުރިމަތިލާން ޖެހުނުކަމަށް ޔާސްމީން ބުނެފައިވެއެވެ.\nމިއަހަރުގެ އޮގަސްޓުމަހަކީ އެކި ގޮތްގޮތުން ޔާސްމީންގެ ދަރަނި އެންމެ ބޮޑުވި މަސްކަމުގައި ޔާސްމީން ބުނެފައިވެއެވެ. އޮގަސްޓްމަހު އޭނާގެ ދަރަނި ޖުމުލަ 38000 ޕައުންޑަށް (50,371 ޑޮލަރަށް) އަރާފައިވެއެވެ.\nޔާސްމީން ފާހަގަކޮށްފައިވާ ގޮތުގައި ދަރަނި މާ ބޮޑުވާން ފެށުމުން އޭނާ އިސްކަންދިނީ ޚަރަދުތައް ކުޑަކުރުމަށެވެ. ނަމަވެސް އެކަންކުރުމުން މާ ބޮޑު ކުރިއެރުމެއް ނުލިބުނުކަމަށާއި ދަރަނި މަދުކޮށް ދަރަނި އަދާކުރުމަށްޓަކައި ބުރަ، ހާއްސަ ފިޔަވަޅުތަކެއް އަޅަން ޖެހޭކަމުގައި ވިސްނުނުކަމަށް އޭނާ ބުންޏެވެ. އަދި އެކަނިވެރި، އެއްވެސް މީހެއްގެ އެހީތެރިކަމެއް ނުލިބޭ މަންމައެއްގެ ހައިސިއްޔަތުން ގިނަ ޒިންމާތަކެއް ބޮލުގައި އެޅިފައިވާކަން އެނގޭކަމަށާއި ފައިސާ ހޯދައި ރައްކާކުރާނެ ގޮތަކާމެދު ބޮޑު އިސްކަމެއް ދޭން ވިސްނުނު ކަމަށްވެސް އޭނާ ބުނެފައިވެއެވެ.\nމިދިޔަ އަހަރުގެ ޑިސެންބަރު މަހަކީ އޭނާގެ މާލީ ހާލަތު އެންމެ ދަށްކޮށްލި ދުވަސްވަރުކަމުގައި އޭނާ ފާހަގަކުރެއެވެ. ކޮވިޑްގެ ބަލިމަޑުކަމުގެ ސަބަބުން އައި ބަދަލުތަކާއެކު ގިނަ ދުވަސްތަކެއް ވާންދެން އަދާކުރި ވަޒީފާއިން ވަކިކުރިކަމަށާއި އެކަމުގެ ސަބަބުން ނަފުސާނީ ގޮތުން އެތައް އަސަރުތަކެއް ކޮށް، އެކަމަށް ފަރުވާ ކުރުމުގައި ގިނަ ދުވަސްތަކެއް ވަންދެން މަސައްކަތް ނުކޮށް ހުންނަން ޖެހުނުކަމުގައި އޭނާ ބުނެފައިވެއެވެ. އަދި އެއަށްފަހު، ވަޒީފާއެއް ލިބުނުކަމުގައިވިޔަސް ދުވަސްކޮޅެއް ނުވެ ވަޒީފާއިން ވަކި ކުރާތީ އެކި ވަޒީފާތަކުގައި އުޅެން ޖެހިފައިވާކަމުގައި އޭނާ ބުނެފައިވެއެވެ.\nހާލަތުން އަރައިގަތުމަށްޓަކައި ޔާސްމީން އެޅި ފުރަތަމަ ފިޔަވަޅުކަމުގައި ފާހަގަކޮށްފައިވަނީ ޚަރަދު ކުޑަ ކުރުމަށްޓަކައި ވަކި މިންވަރެއް ކަނޑައެޅުމެވެ. އަދި ކޮންމެހެން ބޭނުންވާ ތަކެތި ފިޔަވާ އެހެން ތަކެތި ގަތުން ހުއްޓާލިކަމަށް އޭނާ ބުނެފައިވެއެވެ.\nޔާސްމީން ބުނެފައިވަނީ އޭނާއަށް ލިބޭ އާމްދަނީއާއި އޭނާއަށް ކުރެވޭ ޚަރަދުތަކާއި ކުރަންޖެހޭ ޚަރަދުތަކާއި ބާޒާރަށް ދާއިރު ކޮންމެހެން ގަންނަން ޖެހޭ ތަކެތީގެ ލިސްޓް ހަދާކަމަށެވެ. އަދި މީސްމީޑިއާގެ ތަފާތު މަންސަތަކުގެ ބޭނުންކޮށްގެން ވިޔަފާރީގެ ގޮތުން ބޭނުން ނުކުރާ ތަކެތި ވިއްކަން ފެށި ކަމާއި އަބަދުވެސް ހުރީ ފައިސާ ހޯދިދާނެ ދަނޑިވަޅަކަށް ބަލަބަލައި ކަމުގައި އޭނާ ބުނެފައިވެއެވެ. ޓިކްޓޮކްގައި ޔާސްމީންގެ 60000 ފޮލޯވަރުން ތިބޭއިރު ފައިސާ ހޯދުމުގައި މިއީވެސް ޔާސްމީން ބޭނުންކުރާ އުކުޅެއްކަމުގައި އޭނާ ބުނެއެވެ.\nއެތައް ކަމެއް ގުރުބާން ކޮށްފައި ކުރި މަސައްކަތުން ޔާސްމީން ވަނީ އޭނާގެ ދަރަނި ވަރަށް ބޮޑަށް ކޮންޓްރޯލްކޮށްފައެވެ. އެގޮތުން 15 ދުވަސް ތެރޭގައި އޭނާ ވަނީ 24000 ޕައުންޑް (31،813 ޑޮލަރު)ގެ ދަރަނި އަދާކޮށްފައެވެ. އަދި ޔަސްމިން ބުނާ ގޮތުގައި އޭނާގެ އުންމީދަކީ އަންނަ އަހަރުގެ އޮގަސްޓް މަހުގެ ތެރޭގައި ބާކީ ހުރި ދަރަނި އަދާކޮށް، އެކަމުން އޭނާ ސަލާމަތްވުމެވެ.


Amaanthanakah Raajje Hadhan Raees Maumoon Ibu ai Eku\nއިބޫއާއި ރައީސް މައުމޫން---\nއަމާން ތަނަކަށް ރާއްޖެ ހަދަން ރައީސް މައުމޫން އިބޫއާއެކު\nއަމާންތަނަކަށް ރާއްޖެ ހައްދަވާނެ ކަމަށް އިންތިހާބީ ރައީސް އިބްރާހީމް މުހައްމަދު ސޯލިހު(އިބޫ) ވެވަޑައިގެންނެވި ވައުދު ފުރިހަމަ ކުރުމަށް އެމަނިކުފާނާއެކު ސާބިތުވެ ތިބޭނެ ކަމަށް ކުރީގެ ރައީސް މައުމޫން އަބްދުލް ގައްޔޫމު ވިދާޅުވެއްޖެއެވެ.\nރައީސް މައުމޫން އެހެން ވިދާޅުވެފައިވަނީ ރާއްޖެ އަމާން ތަނަކަށް ހައްދަވާނެ ކަމަށް ވިދާޅުވެ އިންތިހާބީ ރައީސް އިބޫ މިއަދު ކުރެއްވި ޓްވީޓާއި ގުޅިގެންނެވެ. އިބޫގެ ޓްވީޓަށް ޖަވާބު ދެއްވަމުން ރައީސް މައުމޫން ވިދާޅުވީ މާތްﷲގެ އިރާދަފުޅާއެކު އިބޫއާއެކު ސާބިތުވެ ތިބޭނެ ކަމަށެވެ.\nIraadha kurevviyyaa alhugan’dumen thibeynee manikifaanu arihugai saabithu kamaa eku.\n— Maumoon Abdul Gayoom (@maumoonagayoom) October 11, 2018\nވޭތުވެ ދިޔަ ތިން ދުވަހެއްގެ ތެރޭގައި ނުރައްކާތެރި ބޮޑެތި މާރާމާރީތަކެއް ހިންގާފައިވާ އިރު ރޭ ވަނީ 14 އަހަރުގެ ކުއްޖަކު މަރާވެސް ލާފައެވެ.\nއަމާން ތަނަކަށް ރާއްޖެ ހަދައި މީގެ ކުރިން އެކި ގޮތްގޮތަށް މަރާލާފައިވާ މީހުންނަށް އިންސާފު ހޯދާ ދީ އެ މަރުތަކުގެ ހަގީގަތް ދެނެގަތުމަކީ ނިމިދިޔަ ރިޔާސީ އިންތިހާބުގައި އިންތިހާބީ ރައީސް އިބޫގެ ބޮޑު އެއް ވައުދެވެ.\nއިދިކޮޅު ކޯލިޝަން އިބޫ-ފައިސަލް ރައީސް މައުމޫނު


Hrithikge irushaadhaa eku sunainage hashigada bodu badalu thakeh\nރިތިކްގެ އިރުޝާދާއެކު ސުނައިނާ ގެ ހަށިގަނޑަށް ބޮޑު ބަދަލުތަކެއް\nރިތިކް ރޯޝަން އަކީ 'ކަހޯނާ ޕިޔާރު ހޭ ' ގައި އޭނާ ކުޅެފައިވާ މޮޅު ރޯލުގެ ސަބަބުން ގިނަ ބައެއްގެ މެދުގައި މަގުބޫލުކަން ހޯދާފައިވާ ތަރިއެކެވެ. ހުނަރުވެރިކަމާ އެއްވަރުގެ ރީތި ހަށިގަނޑެއް ލިބިފައިވާ ރިތިކްވަނީ އޭނާގެ ޖާދޫގައި ގިނަ ބަޔަކު ޖައްސާފައެވެ.\nފިލްމީ ދާއިރާއަށް ތައާރަފުވުމުގެ ކުރިންވެސް ރިތިކް އަކީ ރީތިކަމާއި ފުރިހަމަ ސިއްހަތެއްގައި ހުރުމަށް ވަރަށް ބޮޑު ސަމާލުކަމެއް ދީފައިވާ ފަރާތެކެވެ. ހަށިގަނޑު ރީތިކޮށް ބެހެޓުމަށްޓަކައި ގަވައިދުން ކަސްރަތުކުރަމުންދާއިރު އޭނާއަކީ ކެއުމަށްވެސް ބަލައިގެން އުޅޭ ތަރިއެކެވެ. އޭނާގެ ރީތި ހަށިގަނޑުގެ ސިއްރަކީ އޭނާގެ ހިތްވަރެވެ. ރީތިކް ދީފައިވާ އިންޓަވިއުއެއްގައި އޭނާ ބުނެފައިވަނީ ފުރިހަމަ ސިއްހަތާއި ރީތި ހަށިގަނޑަކީ ގުޅިލާމެހިފައިވާ ދެކަން ކަމުގައެވެ. އަދި އަބަދުވެސް މި ދެކަންތައް ފުރިހަމައަށް ކުރިއަށް ގެންދިއުމަށްޓަކައި ހަނދާނުގައި ބަހައްޓަން ޖެހޭ ކަންތައްތަކެއް އެބަހުރިކަމަށް ރިތިކްވަނީ ބުނެފައެވެ. "ކެރިގެން ފުރަތަމަ އެ ކަމާއި ކުރިމަތިލާންޖެހޭ. ލިބެން ހުރި ވަސީލަތްތައް ބޭނުންކޮށްގެން ބަދަލަކަށް މަސައްކަތްކުރަން ޖެހޭ. އެއްވެސް ކަމަކީ ނުވާނެ ކަމެއް ނޫންކަމުގައި ގަބޫލުކުރަން ޖެހޭ" ރިތިކް ބުނެފައިވެއެވެ.\nރިތިކްގެ ބަސްތަކުން އޭނާގެ ސަޕޯޓަރުން ހިތްވަރު ހޯދަމުންދާއިރު އޭނާގެ ދައްތަ ސުނައިނާ ރޯޝަން ވަނީ ރިތިކްގެ އިރުޝާދުގެ ދަށުން އޭނާގެ ހަށިގަނޑަށް ބޮޑު ބަދަލެއް ގެނެސްފައެވެ. ކެންސަރާ ބަލީގައި ގިނަ ވޭންތަކެއް ތަހައްމަލުކޮށްފައިވާ ސުނައިނާ ވަނީ އޭނާގެ ބަރުދަން ލުއި ކުރުމަށްޓަކައި ގިނަ މަސައްކަތްތަކެއް ކޮށްފައެވެ. ރިތިކް ވަނީ ސުނައިނާގެ ކުރީގެ ފޮޓޯ އަކާ މިހާރު އޭނާ ހުރި ގޮތުގެ ފޮޓޯއެއް ސޯޝަލް މީޑިއާ އަށް ދޫކޮށްލާފައެވެ. އެ ފޮޓޯގެ ކެޕްޝަނުގައި ރިތިކް ބުނެފައިވަނީ އެއްވެސް ކަމަކީ ނުވާ ވަރު ކަމެއް ނޫންކަމުގައެވެ. އަދި ހިތްވަރާއެކު ކުރިއަށް ދިއުމަށް ރިތިކްވަނީ ސުނައިނާއަށް ހިތްވަރު ދީފައެވެ\nރިތިކް އާއި ސުނައިނާ އާއި ދެމެދު ގާތް ގުޅުމެއް އޮންނައިރު ރިތިކް ބުނެފައިވަނީ ކޮންމެ ފަދަ ހާލަތެއް ދިމާވިޔަސް އޭނާ އާއި އެކު އަބަދުވެސް ސުނައިނާ ހުންނާނެ ކަމަށެވެ. އަދި އޭނާގެ ދައްތަގެ ސަބަބުން ފިލްމީ ދާއިރާއިން ކުރިއަށް ދިއުމަށް ބޮޑު ހިތްވަރެއް ލިބޭ ކަމުގައި ރިތިކްވަނީ ބުނެފައެވެ.


Hamuge Kula Mulhin Thafaathu Ehmaabandu Dhebenge Ufan Vumaa Eku Gina Bayehge Suvaalu Thakeh! ހަމުގެ ކުލަ މުޅިން ތަފާތު އެއްމާޑު ދެބެއިންގެ އުފަންވުމާއެކު ގިނަބަޔެއްގެ ސުވާލުތަކެއް! – Huvadhoo News Hamuge Kula Mulhin Thafaathu Ehmaabandu Dhebenge Ufan Vumaa Eku Gina Bayehge Suvaalu Thakeh! Huvadhoo News\nހަމުގެ ކުލަ މުޅިން ތަފާތު އެއްމާޑު ދެބެއިންގެ އުފަންވުމާއެކު ގިނަބަޔެއްގެ ސުވާލުތަކެއް!\nނައިޖީރިޔާގެ މަންމަޔަކަށް ހަމުގެ ކުލަ މުޅިންތަފާތު އެއްމާބަޑު ދެކުދިން ލިބުމުން ގަިނަބަޔެއްގެ ސުވާލުތަކެއް މަންމަޔަށް ކުރިމަތި ކުރުވައިފިއެވެ.\nނައިޖީރިޔާގެ ލާގޯސް ގައި ދިރިއުޅެމުން އަންނަ ސްޓެސީ އަދި ބަބާޖިޑޭ ގެ އެއްމާބަނޑު ދެކުދިން ނާއި އެެކު ޖުމްލަ3ދަރިން ލިބިފައިވެއެވެ. މި ދެމަފިރިންގެ އެންމާބަޑު ދެ ފިރިހެން ކުދިންގެ ތެރެއިން އެއްކުއްޖެއްގެ ހަމުގެ ކުލަ ވަރަށް ބޮޑަށް ތަފާތުވުމުން، ގިނަބަޔެއްގެ ނަޒަރު މިދެކުދިންނަށް އަމާޒުވިއެވެ. މިކަމާއި ގުޅިގެން ކުދިންގެ މަންމަޔަށް ތަފާތު ފާޑު ކިޔުންތައް އަމާޒުވެފައި ވުމުގެ އިތުރުން ކުދިންގެ ބައްޕަޔާއި ގުޅުވައިގެން ގިނަބަޔެއްގެ ސުވާލުތަކެއް ވަނީ ކުރިމަތި ކުރުވާފައެވެ.\nއެއްމާބަޑު ދެކުދިންގެ ތެރެއިން އެއްކުއްޖެއްގެ ހަމުގެކުލަ މައިންބަފައިންނާއި އެއްގޮތް ކުލައެއް ލިބިފައި ވާއިރު، އަނެއް ކުއްޖާގެ ހަމުގެ ކުލަ ޔޫރަޕްގެ ދޮން މީހުންނާ އެއްގޮތެވެ. ތަފާތު ހަމުގެ ކުލަ ލިބިފައިވާ ޑޭނނިއަލް އަދި ޑޭވިޑް ދުނިޔެއަށް އުފަންވެފައިވަނީ ކުޑަ މިނެޓްކޮޅެއްގެ ތަފާތާ އެކުއެވެ. ޑެނިއަލްގެ ހަމުގެ ކުލަ ކަޅުވެފައި އިސްތަށިގަނޑު އެއްބަޑު އެއްބަފާ7އަހަރުގެ ދައްތަ ޑެމިލޭޑް އާއި އެއްގޮތެވެ. ނަމަވެސް ޑޭވިޑް އަށް ލިބިފައިވަނީ ހުނދު ކުލައިގެ ހަންގަނޑަކާއި، އޮރެންޖް އިސްތަށި ގަނޑެކެވެ.\nސްޓެސީ އޭނާގެ އެއްމާބަނޑު ދެކުދިންގެ ފޮޓޯ އިންސްޓަގްރަމްގައި ހިއްސާކުރަމުން ކެޕްޝަނަކަށް، މިއީ އޭނާއަށް ލިބިފައިވާ ވަރަށް ބޮޑު ސަޕްރައިޒެއްގެ ގޮތުގައި ލިޔުއްވާފައި ވެއެވެ. ސްޓެސީގެ މި ޕޯސްޓަށް ގިނަބަޔެއްގެ ސަމާލުކަން ހުއްޓިފައި ވެއެވެ.\nޑޮކްޓަރުން ފާހަގަކޮށްފައިވާ ގޮތުގައި، އެއްމާބަނޑު ދެކުދިންގެ ހަމުގެ ކުލަ ތަފާތު ވެފައިވަނީ، ޑޭވިޑް އަށް ކުރިމަތިވެފައިވާ ޖެނެޓިކް މައްސަލައެއް ކަމުގައިވާ އަލްބީނިޒަމް (ގައިގެ ހަމުގެ ކުލަ އުފައްދާ މާއްދާ ނެތުމުގެ މައްސަލަ) ގެ ސަބަބުންނެވެ. ޑޮކްޓަރުން ފާހަގަކޮށްފައިވާ ގޮތުގައި މިފަދަ ޖެނެޓިކް މައްސަލަ ކުރިމަތިވަނީ އާންމުގޮތެއްގައި އުފަންވާ ކޮންމެ 20،000 އާ ކުދިންގެ ތެރެއިން އެއް ކުއްޖަކަށެވެ.\nއަލްބީނިޒަމް އަކީ، އާއިލީގޮތުން ވާރުތަވާ ޖީންއެއްގެ ސަބަބުން ކުރިމަތިވާ ހަމުގެ މައްސަލައެކެވެ. މިފަދަ މައްސަލަ ކުރިމަތިވެފައިވާ މީހުންގެ ހަށިގަނޑުން، ހަމުގެ ކުލަޔާއި އިސްތަށިގަނޑުގެ ކުލަ އުފައްދާ ޕިގްމެންޓް ކަމުގައިވާ “މެލަނިން” މަދުވުމުގެ ސަބަބުން އެކި ހާލަތްތަކުގައި ގައިގެ ހަމުގެ ކުލަ، އިސްތަށިގަނޑުގެ ކުލަ އަދި ލޮލުގެ ސާފު ހުދުކުލައަށް ބަދަލުވެއެވެ. އަދި އަލްބީނިޒަމްގެ ތަފާތު ވައްތަރު ވެއެވެ.\nނަސީބު ކަންދިމާކޮށަފއިވާގޮތުން މިދެކުދިންނަށް މިފަދަ މައްސަލައެއް ކުރިމަތިވީނަމަވެސް، ގިނަބަޔެއްގެ ލޯތްބާއި ރުހުން ލިބިފައިވާކަން ބައްޕަ ފާހަގަކުރެއެވެ. ތަފާސް ހިސާބުތައް ދައްކާގޮތުން އަލްބީނިޒަމް ފަދަ މައްސަލަ ކުރިމަތިވާ ގިނަ މީހުންނަށް މީހުންގެ ފުރައްސާރަކުރުން އަދި ނުރުން ކުރިމަތިވެގެން ދެއެވެ.\nތިން ކުދިންގެ މަންމަ ސްޓެސީ ހިއްސާކޮށްފައިވާގޮތުގައި މިދެކުދިންނަށް ކުރިމަތިވެފައިވާ މައްސަލަ ޑޮކްޓަރުންގެ ފަރާތުން އެނގިފައިވާ ހިސާބުން އާއިލާއަށް އެއްވެސް ފުރައްސާރައެއް ނުވަތަ ނުރުހުމެއް އެއްވެސް ފަރާތަކުން ލިބިފައި ނުވެއެވެ. ގިނަބަޔެއްގެ ފަރާތުން ލޯތްބާއި، ހެޔުދުއާ މިދެކުދިންނަށް ލިބެމުންދާކަން ސްޓެސީ ފާހަގަކޮށްފައި ވެއެވެ.


Loabivaa Aisha6Dharin Dhookoh Kuri Campaign Ah Qasim Ge Thaureef! - Vaguthu\nލޯބިވާ އައިޝާ ހަ ދަރިން ދޫކޮށް ކުރި ކެމްޕޭނަށް ޤާސިމްގެ ތައުރީފް\nކަފާލާތުގެ ދަށުން މިނިވަން ކޮށްފައިވާ ޖުމްހޫރީ ޕާޓީގެ ލީޑަރު އޮނަރަބަލް ޤާސިމް އިބްރާހީމް ރާއްޖެ ވަޑައިގަތުން -- ވަގުތު އިމޭޖެސް: އިބްރާހިމް ޝާބިލް\nނިމިދިޔަ ރިޔާސީ އިންތިޚާބުގެ ކެމްޕޭނުގެ ތެރޭގައި ޖުމްހޫރީ ޕާޓީގެ ލީޑަރު އޮނަރަބަލް ޤާސިމް އިބްރާހީމްގެ އަނބިކަނބަލުން އައިޝަތު ނަހުލާ، އެކަމަނާގެ ތުއްތު ހަ ދަރިން ދޫކޮށްލެއްވުމަށްފަހު ރާއްޖޭގެ ރަށްތަކަށް ކުރެއްވި ކެމްޕޭނަށް ޤާސިމް އިބްރާހީމްގެ ހިފެހެއްޓުމެއްނެތް ޝުކުރު ބަންޑުންކޮށްލައިފިއެވެ.\nޤާސިމް އިބްރާހީމްގެ ހިފެހެއްޓުމެއްނެތް ޝުކުރު އައިޝާއަށް އޮއްސާލާފައިވަނީ އެމަނިކުފާނުގެ މިއަދު މެންދުރު ރާއްޖެ ވަޑައިގެން މާލޭގައި ހުންނަ ޖުމްހޫރީ ޕާޓީގެ މައި ޖަގަހަ، ކުނޫޒުގައި ސްޕޯޓަރުންނާ މުހާތަބުކޮށް ވާހަކަފުޅު ދައްކަވަމުންނެވެ. އެ މަންޒަރުތައް ރާއްޖޭގެ ބޮޑެތި ޓީވީ ސްޓޭޝަންތަކުން ދިޔައީ ވަގުތުން ދުރަށް ދައްކަމުންނެވެ.\nކުނޫޒުގައި ވާހަކަފުޅު ދައްކަވަމުން ޤާސިމް އިބްރާހީމް ވިދާޅުވީ، ރިޔާސީ ކެމްޕޭނުގައި ރާއްޖޭގެ ވަރަށް ގިނަ ރަށްތަކަށް ދަތުރުކުރައްވައި އައިޝާ ކޮށްދެއްވާފައިވަނީ ވަރަށް ބުރަ މަސައްކަތްތަކެއް ކަމަށެވެ.\n"މި ކެމްޕޭންގައި އަޅުގަނޑުގެ އަނބިކަނބަލުން އައިޝާ، އެހެން ބޭފުޅުން އައިޝަތު ނަހުލާ ކިޔަސް އަޅުގަނޑު އާއްމުކޮށް ކިޔާ އުޅެނީ އައިޝާ. އަޅުގަނޑުގެ ލޯބިވާ އަނބިކަނބަލުން އައިޝާ އަޅުގަނޑާ އެކީގައި އަޅުގަނޑު ނެތް ހާލުގައި ކުޑަކުޑަ ކުދިންކޮޅެއް ދޫކޮށް ވަރަށް ބުރަ މަސައްކަތްތަކެއް 60 އެތަކެއް ރަށަކަށް ދަތުރުކުރެއްވިއިރު، މިކަންތައްތައް އޯގަނައިޒް ކުރުމުގައި ޕާޓީގެ ރައީސް ޢަލީ ވަހީދުއާ ޕާޓީގެ ސެކްރެޓޭރިއެޓް ގުޅިގެން ކުރެއްވި މަސައްކަތަކީ ވަރަށް ބުރަ މަސައްކަތެއް." ތައުރީފުގެ ބަސްތައް ފަށްޓަވަމުން ޤާސިމް ވިދާޅުވިއެވެ.\nޤާސިމް ވިދާޅުވީ، ލޯބިވާ ތުއްތު ހަ ދަރިން ދޫކޮށްލުމަށްފަހު އައިޝާ ކޮށްދެއްވި ބުރަ މަސައްކަތަށް ވަރަށް އިހުލާސްތެރިކަމާއެކު ޝުކުރު އަދާކުރައްވާ ކަމަށެވެ.\n"ހަ ކުޑަކުޑަ ތުއްތު ކުދިން ދޫކޮށްލެއްވުމަށްފަހު ބުރަ މަސައްކަތް ކޮށްދެއްވީތީ އަޅުގަނޑު އަނބިމީހާ ކަމަށްވިޔަސް އަޅުގަނޑު އިހުލާސްތެރިކަމާއެކު އަޅުގަނޑު ދަރާފައި އޮތް ދަރަނި އަދާކުރުމަށް ވަރަށް އިހުލާސްތެރިކަމާއެކު ޝުކުރު ދަންނަވަން." ޤާސިމް ވިދާޅުވިއެވެ.\nކެމްޕެއިން ޖަލްސާއެއްގައި ގާސިމް އިބްރާހިމްގެ އަނބިކަނބަލުން، އައިޝާ ވާހަކަފުޅު ދައްކަވަނީ - ވަގުތު އިމޭޖްސް: އަމީން ފަހުމީ\nއައިޝާގެ މަސައްކަތަށް ޝުކުރު އަދާކުރައްވަމުން ޤާސިމް ވިދާޅުވީ، އައިޝާ އެވަރުގެ ބޮޑު ކަމެއް ކުރެއްވީ ހިތުގައި އަޅާ ވޭނާއި، ބަރުދާސްތު ނުކުރެވޭފަދަ އަސަރުތަކުގެ ބޮޑުކަމުން ކަމަށާއި، އައިޝާ ކޮށްދެއްވި ހައްޤު މަސައްކަތަށް "ފަށްފަށުން" ޝުކުރު ދަންނަވާ ކަމަށެވެ.\n"ތުއްތު ހަ ކުޑަ ކުޑަ ކުދިން ދޫކޮށްލާފައި ދިއުމަކީ ކުޑަކުޑަ ކަމެއްނޫން. އެހެން ނަމަވެސް މީހެއްގެ ހިތުގައި އަޅާ ވޭނާއި، އޭނާއަށް ބަރުދާސްތު ނުކުރެވޭފަދަ އަސަރުތަކެއް ހުރީމަ އެއަށްވުރެ ބޮޑުކަމެއް ނޯންނާނެ ކުރިމަތީގައި. އެހެންވީމަ އެކަމުން ލުއިގަތުމަށް ހުރިހާ އިންސާނުންވެސް، ހުރިހާ ކަމެއްވެސް ކުރައްވާނެ. ހައްޤު ގޮތުގައި، ރަނގަޅު ގޮތުގައި ކަންތައްތަކެއް ކުރެވިގެން ދިޔައީތީ އަޅުގަނޑު މިދެންނެވިހެން އެ ޝުކުރު ފަށްފަށްކޮށް އަޅުގަނޑުގެ އަނބިކަނބަލުންނަށް އައިޝަތު ނަހުލާއަށް ފަށްފަށުން ޝުކުރު އަދާކުރަން." ޤާސިމް އިބްރާހީމް ވިދާޅުވިއެވެ.\nޤާސިމްގެ އަނބިކަނބަލުން އައިޝާއަށް ކުރެއްވި ތައުރީފުގެ ބަސްފުޅުތައް ކުރުކޮށްލައްވަމުން ޤާސިމް ވިދާޅުވީ، ޝުކުރުގައި އެއްވެސް ބޭފުޅަކު އުނި ނުކުރައްވާ ކަމަށާއި، އެންމެހާ ފަރާތްތައް ޝުކުރުގައި ސާމިލުކުރައްވާ ކަމަށެވެ. އަދި ވަކިން ހާއްޞަކޮށް ދަތުރުތަކުގެ ޚަރަދުތައް ހަމަޖައްސަވައިދެއްވި ޖޭޕީގެ ކައުންސިލް މެންބަރު ޝުޖާގެ ނަން ޤާސިމް ފާހަގަކުރެއްވިއެވެ.\n"އެކަންކަން ހަމަޖައްސައި ފައިސާގެ ކަންކަން ކުރީ އަޅުގަނޑުގެ ފައިސާގެ ތަނަވަސް ކަމަކުން ނޫން. އާދެ އަޅުގަނޑުމެންގެ ކައުންސިލް މެންބަރެއްގެ ގޮތުގައި ހުންނެވި ހަސަން ސުޖާ" ޤާސިމް ވިދާޅުވިއެވެ.\nޖަރުމަނުވިލާތުގެ ސިޔާސީ ހިމާޔަތް ހޯއްދަވައިގެން އެޤައުމުގައި އަހަރަކަށްވުރެ ގިނަ ދުވަހު ހޭދަކުރެއްވުމަށްފަހުގައި މިއަދު މެންދުރުފަހު ޤާސިމް އިބްރާހީމް ރާއްޖެ ވަޑައިގެންނެވުމާއެކު ވެލާނާ އިންޓަނޭޝަނަލް އެއާޕޯޓާއި، މާލޭ އެއް ނަންބަރު ފާލަމުން އަދި އަދި މ.ކުނޫޒުންވެސް އެމަނިކުފާނަށް ވަނީ ހޫނު މަރުޚަބާއެއް ދަންނަވާފައެވެ.\nކަފާލާތުގެ ދަށުން ދޫކޮށްލެއްވުމުން ޤާސިމް މިއަދު އެނބުރި ޤާއުމަށް ވަޑައިގެންނެވުމާއެކު ޖުމްހޫރީ ޕާޓީގެ ހިންގުމުގެ ބާރުތަކާއި، މަސްއޫލިއްޔަތުތައް މިއަދު އަލުން އަނބުރާ ޤާސިމް އިބްރާހީމްއާ ހަވާލުވެސް ކުރައްވާފައިވާކަން ފާހަގަކޮށްލެވެއެވެ.\nއޮކްޓޯބަރ 4, 2018 17:13\nކާކުތަ ފިތުނަ އުފައްދަން\nމީނަ ރާއްޖެނައިސްގެން އުޅެނީ ތިހުރިތަނަށް އަވަހަށް ދެވޭތޯބަލާ އަނެއްފަހަރު އަނެއްކޭތަ ހިއްޕަންތަ ތިއައީ\nއޮކްޓޯބަރ 4, 2018 22:47\nމީހަކަށް ވެރިކަން ހޯދައިދޭން ތިބާގެ އނބިމީހާ މުޅި ގައުމުގަ ތިބި ހިލޭ ފިރިހެނުން ގައިގަ އުނގުޅެން ދޫކޮއްލުމަކީ ތިމާ އާޚިރަތް ދުވަހުން ޖަވާބު ދާރީ ވާންޖެހޭ ކަމެއް ކަރާ ކަރު މަހާލާ އަތާއި އަތް ޖޯޑުކޮށް ކޮންމެ މީހަކު ކުރިކަމުގައިވިޔަަްސްމެ\nއޮކްޓޯބަރ 5, 2018 07:59\nއައިޝާ ކަރާކަރު ޖައްސާ ސަލާމް ކުރާތަން ފެންނާނެ2މީހަކާ އެއީ އައިޝާގެ ބޭބެއަކާ ޤާސިމްގެ އެއްބަފާ ބޭބެ.. ދެން ކަލޭމެން ދައްކަބަލަ އައިޝާ ފިރިހެނަކާ ސަލާމްކުރާ ވީޑިއޯއެއް ނޫނީ އަސްލު ފޮޓޯއެއްވެސް މި ކެމްޕޭނުގަ.. (އެބަހީ އައިޝާ ބޮޑު ހެދުންލާފަ ދީނީ ވީފަހުން) ފިތުނަ އުފައްދަން ކުރިން ބުނި2ފޮޓޯ ލާފަ ވާނުވާ ނުބަލާ ދޮގު ވާހަކަ ފެތުރިދާނެ..\nއޮކްޓޯބަރ 4, 2018 22:49\nހިއްވަރު ލިބިގަންނަން ޖެޖޭނީ ހެއްދެވި ފަރާތުން އެއްވެސަ މީހެއްގެ ފަރާތަކުންނޫން އައިޝަ\nއޮކްޓޯބަރ 5, 2018 09:59\nބޮޑު ބޭބެ ގައިގަވެސް ބައްދާލުމެއްނެތް އިސްލާމް ދީނުގ ަ އަހްޒާބް ސޫރަތް މާނަޔާއެކު ކިޔާބަލަ ކުޑަ މިނުން ބަފައި ބެއާވެސް ބައްދާ ހަދާކަށް ހުއްދައެއް ނޫން ގާސިމްގެ ބޮޑު ބޭބެ ހިމެނެނީ އައިޝާ އާއި ކައިވެނި ހަލާލު މީހުންގެ ތެރޭގަ ތަންދޮރު އޮޅުން ފިލުވަ ބަލަ


އާދަޔާ ހިލާފަށް ފަލަ އަންހެން ކުދިންނަށް ޑިޕްރެޝަން ޖެހުމުގެ...\nއާދަޔާ ހިލާފަށް ފަލަ އަންހެން\n14 އަހަރުގައި، 16 އިންސައްތަ ކުދިންނަކީ ފަލަ ކުދިން\nފިރިހެން ކުދިންނަށް ވުރެ އަންހެން ކުދިންނަށް ޑިޕްރެޝަންޖެހޭ\n14 އޯގަސްޓް 2018 | އަންގާރަ 03:26\nޑިޕްރެޝަން: މިއީ ނުރައްކާތެރި ބައްޔެއް\nކުޑައިރުން ފެށިގެން އާދަޔާ ހިލާފަށް ފަލަ އަންހެން ކުދިންނަށް ޑިޕްރެޝަން ޖެހުމުގެ ފުރުޞަތު ބޮޑު ކަމަށް ދިރާސާއިން ދައްކައިފިއެވެ.\nރޮއިޓާސްއިން ބުނެފައިވާ ގޮތުގައި ސިއްޙަތު ރަނގަޅު އަންހެން ކުދިންނާއި ބަލާއިރު، އާދަޔާ ޚިލާފަށް ފަލަ އަންހެން ކުދިންގެ ތެރެއިން 44 އިންސައްތަ ކުދިން ޑިޕްރެޝަންއަށް ފަރުވާ ހޯދާފައިވެއެވެ.\nއެއްލައްކަ ސާޅީސް ހަތަރުހާސް މީހުން ބައިވެރިކޮށްގެން 22 ދިރާސާއެއް މިކަމުގައި ހަދާފައިވާއިރު، ބަރުދަން އިތުރުވި ނަމަވެސް އާދަޔާ ޚިލާފަށް ފަލަވުމުން ޑިޕްރެޝަންއަށް މަގުފަހިވާ ކަމަށް ދައްކާފައިވެއެވެ. އެހެންނަމަވެސް ފިރިހެން ކުދިންނަށް މިމައްސަލަ ދިމާވެފައިވާ ކަމަށް ދިރާސާއިން ނުދައްކައެވެ.\nވަކިން ހާއްސަކޮށް އަންހެން ކުދިން އާދަޔާ ޚިލާފަށް ފަލަވުމުން ޑިޕްރެޝަންއަށް މަގުފަހިވަނީ ކީއްވެގެން ކަން ނޭނގޭ ކަމަށާއި މިކަމުގައި އަންހެން ކުދިންނާއި ފިރިހެން ކުދިން ތަފާތުވަނީ ކީއްވެގެން ކަންވެސް ހޯދިފައެއް ނުވެއެވެ. މިކަމާއި ގުޅިގެން ދިރާސާކުރާ ބައެއް ފަރާތްތަކުން ބުނާ ގޮތުގައި މިހެން ދިމާވަނީ އަންހެން ކުދިންނާއި ފިރިހެން ކުދިންގެ ވިސްނުން ތަފާތު ވުމުން ކަމަށް ޤަބޫލުކުރެވޭ ކަމަށެވެ. އެގޮތުން ފިރިހެން ކުދިންނަށް ވުރެ ބޮޑަށް އަންހެން ކުދިން އެކުދިންގެ ހަށިގަނޑާއި ދޭތެރޭ ވިސްނާ ކަމަށް ލަންޑަން އިމްޕީރިއަލް ކޮލެޖްގެ ލީޑް އޯތަރ ޑރ. ޝައިލެން ސުތާރިއާ ބުނެފައިވެއެވެ.\nޑރ. ސުތާރިއާ އިތުރަށް ބުނެފައިވަނީ މިހެން ދިމާވަނީ ބައެއް ފަހަރު އަންހެން ކުދިންނަށް އަންނަ ޕްރެޝަރއެއްގެ ސަބަބުން ކަމަށާއި އެގޮތުން ބައެއް މީހުންގެ ފާޑު ކިޔުންތައް ޚާއްސަކޮށް އަންހެން ކުދިންނަށް އަމާޒުވާ ކަމަށެވެ. އެހެންކަމުން އަންހެންކުދިންނަށް ޑިޕްރެޝަން ޖެހުމަށް އަވަހަށް މަގުފަހިވެއެވެ.\nދުނިޔޭގެ ސިއްހަތު ޖަމިއްޔާ ޑަބްލިޔު އެޗްއޯގެ ތަފާސް ހިސާބުތަކުން ދައްކާ ގޮތުގައި ދުނިޔޭގެ 40 މިލިއަން ކުދިންނަކީ އުމުރުން5އަހަރުން ފެށިގެން ބަރުދަން އިތުރުވެ އާދަޔާ ޚިލާފަށް ފަލަވާ ކުދިންނެވެ. އަދި ބައެއް ކުދިންނަށް ސްކޫލުގެ މާހައުލުން ދިމާވާ ކަންކަމުންނާއި، ރައްޓެހިންގެ ފަރާތުން ދެކެވޭ ބައެއް ވާހަކަތަކަުގެ ސަބަބުން ޑިޕްރެޝަން ޖެހުމަށް ރިސްކު ބޮޑުވެގެންދެއެވެ.\nއެގޮތުން އެންމެ ފަހުގެ ދިރާސާއިން ދެއްކި ގޮތުގައި އުމުރުން 14 އަހަރުގައި، 16 އިންސައްތަ ކުދިންނަކީ ފަލަ ކުދިން ކަމަށާއި އޭގެ ތެރެއިން ކޮންމެ 10 އަކުން އެއް ކުއްޖަކީ ޑިޕްރެޝަންއަށް ފަރުވާ ހޯދާ ކުއްޖެކެވެ.\nއެހެންކަމުން ޅަ އުމުރުގައި އާދަޔާ ހިލާފަށް ފަލަވިޔަ ނުދިނުމަށް ކުދިންނަށް ފާއިދާ ހުރި ކާނާ އެއް މިންވަރެއްގައި ދިނުމަކީ މުހިއްމު ކަމެއް ކަމަށް ޑރ. ސުތާރިއާ ބުނެފައިވެއެވެ.


Hulhumale gai hulhuvi schwack cinema varah thafaathu | Mihaaru\nހުޅުމާލޭ އިޖްތިމާއީ މަރުކަޒުގައި ޝްވެކް ސިނަމާ ހުޅުމުގެ ރަސްމިއްޔާތު: މާލޭގައި ހުންނަ ތަނަށް ވުރެ މި ސިނަމާ ފުރިހަމަ ވާނެ ކަމަށް ޝްވެކުން ބުނޭ-- ފޮޓޯ/ އެޗްޑީސީ\n12 އޯގަސްޓް 2017 - 19:02 11 comments\nޝްވެކް ސިނަމާގެ އާ ތަނެއް ހުޅުމާލޭގައި ރޭ ހުޅުވައިފި އެވެ.\nޝްވެކުން ބުނިގޮތުގައި ހުޅުމާލޭގައި އެންމެ ފަހުން ހުޅުވި އިޖުތިމާއީ މަރުކަޒު، ފަހިވެނީގައި ހެދި މި ސިނަމާ، މާލޭގެ ސިނަމާ އަށް ވުރެ ހުރިހާ ގޮތަކުން ވެސް ތަފާތު ވާނެ އެވެ.\nޝްވެކްގެ ފަރާތުން ވާހަކަ ދެއްކެވި މުހައްމަދު އަލްތާފް (އަލްތޯ) ވިދާޅުވީ ހުޅުމާލޭގައި ހުޅުވި ސިނަމާ، މާލޭގައި ހުންނަ ތަނަށް ވުރެ ޖާގައިގެ ގޮތުން ބޮޑުވެފައި، ގޮނޑިތައް ވެސް މާ އަރާމުވާނެ ކަމަށެވެ. އެތަނުގައި 162 ގޮނޑި ޖަހާފައި ހުރި އިރު، ގޮނޑިތައް ވެސް ބޮޑެތި ވާނެ ކަމަށް އޭނާ ވިދާޅުވި އެވެ.\nއަލްތޯ ވިދާޅުވި ގޮތުގައި ހުޅުމާލޭގެ ސިނަމާ ހެދީ، މާލޭގައި ހިންގާ ސިނަމާއާ ގުޅޭގޮތުން އާއްމުން ކުރާ ޝަކުވާތަކަށް ވަރަށް ބޮޑަށް ބެލުމަށް ފަހު އެވެ.\n"މީހުން އެންމެ ގިނައިން ކުރަނީ ގޮނޑިތަކުގައި އިށީނދެ އިންނަން އުނދަގޫ ކަމުގެ ޝަކުވާ. އަދި އެތަން ބައެއް ގަޑިތަކުގައި މާބޮޑަށް ހޫނުވާތީ. އެކަމަކު ހުޅުމާލޭ ސިނަމާ އަޅުގަނޑުމެން ހުޅުވީ އެ ހުރިހާ ޝަކުވާތަކަކަށް ބަލާފައި، މީހުންނަށް ވީހާ ވެސް ފަސޭހަ ވާނެ ގޮތަކަށް،" އަލްތޯ ވިދާޅުވި އެވެ.\nގޮނޑިތަކުގެ އިތުރުން ސިނަމާގެ އަޑު ރަނގަޅުވެފައި ސްކްރީން ވެސް ބޮޑުވެފައި ބަލާލަން މާ ހިތްގައިމުވާނެ ކަން އޭނާ ފާހަގަ ކުރެއްވި އެވެ.\nއަލްތޯ ފާހަގަކުރެއްވި ގޮތުގައި ހުޅުމާލޭގެ ސިނަމާގެ ސްކްރީންގެ ފުޅާމިނުގައި 40 ފޫޓު ހުންނާނެ އެވެ. އެއީ މާލޭގެ ޝްވެކް ސިނަމާގެ ސްކްރީން ސައިޒަށް ވުރެ ގާތްގަނޑަކަށް ދެ ގުނަ ބޮޑެވެ. މާލޭގައި ހިންގާ ޝްވެކް ސިނަމާގެ ސްކްރީންގެ ފުޅާމިނުގައި ހުންނަނީ 22 ފޫޓެވެ.\nހުޅުމާލޭގެ ސިނަމާ ހަދާފައިވަނީ އެކަމަށް ޚާއްސަ އިމާރާތެއްގައި ކަމަށް ވުމުން، އެ ތަފާތު ވެސް ފެންނާނެ ކަމަށް އަލްތޯ ވިދާޅުވި އެވެ.\nހުޅުމާލެ އާއި މާލޭގެ ސިނަމާގައި ވެސް އެޅުވުމަށް ހަމަޖެހިފައިވަނީ އެއް ފިލްމުތަކެކެވެ. އަދި ދެ ތަނުގައި ވެސް ޕްރިމިއާ ހަރަކާތްތައް ބާއްވާނެ ކަމަށް ޝްވެކުން ބުންޏެވެ.\nއިތުރު ލިޔުންތައް ހުޅުމާލެ ޝްވެކް ސިނަމާ ފިލްމު


ފުވައްމުލަކު ސްކޫލް / ޏ. ފުވައްމުލައް\n2. ދިވެހިރާއްޖެގެ ޕެންޝަނާބެހޭ ޤާނޫންގެ ދަށުން ލިބިދެވޭ ޕެންޝަން ކޮންޓްރިބިއުޝަން.\n4. ސަޕޯޓިންގ ކޯ އެލަވަންސް: -/700ރ\n01. ލީވިންގ ސެޓްފިކެޓް ހެދުން\n02. ސްކޫލަށް ކުދިން ވެއްދުމާއި މެއިންރަޖިސްޓަރ ބެލެހެއްޓުން.\n03. ސްކޫލުން އެކިއެކި ފަރާތްތަކަށް ދޭންޖެހޭ ހަދާނީ ލިޔުމާއި ސެޓްފިކެޓްފަދަ ތަކެތި އެކަމާ ހަވާލުވެ ހުންނެވި ވެރިއެއްގެ އިރުޝާދުގެ ދަށުން ތައްޔާރުކޮށް ކަނޑައެޅިފައިވާ ވަގުތަށް ނިއްމުން.\n04. މުވައްޒަފުންގެ ޙާޟިރީ ބެލެހެއްޓުން:\n05. މުވައްޒަފުންގެ މަޢުލޫމާތު ފައިލް (ޕާސަނަލް ފައިލް) ބެލެހެއްޓުން\n06. ދަރިވަރުންނާއި، މުވައްޒަފުންނާއި ގުޅޭ މީމިސް އަޕްޑޭޓްކޮށް ބެލެހެއްޓުން\n07. ކިޔަވާދެއްވުން ބަލަހައްޓަވާ ފަރާތްތަކުން ހައްދަވާ އެނަލިސިސްގެ އިތުރުން އިދާރީބޭނުންތަކަށް ހަދަން ޙަވާލުކުރާ އެނަލިސިސްތަކާއި ތަޢުލީމީ ރެކޯޑްތައް ތައްޔާރުކޮށް ބެލެހެއްްޓުން.\n- ބިޒްނަސް މެނޭޖްމެންޓް\n- ޕަބްލިކް އެޑްމިނިސްޓްރޭޝަން\n"ސާނަވީ" ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައި ވުމާއެކު، އޭގެ އިތުރުން "ސެކަންޑަރީ ސްކޫލް" ނުވަތަ "ހަޔަރ ސެކަންޑަރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n"މަތީ ސާނަވީ" ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން "އީ" ގްރޭޑް ލިބިފައި ވުމާއެކު، އޭގެ އިތުރުން "ސެކަންޑަރީ ސްކޫލް" ނުވަތަ "ހަޔަރ ސެކަންޑަރީ ސްކޫލް" ސެޓްފިކެޓް އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން.\nފުރިހަމަ ކުރައްވާފައިވާ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން (www.csc.gov.mv) އަދި ފުވައްމުލަކުސްކޫލުގެ އޮފީހުން ލިބެންހުންނާނެއެވެ.)\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ: ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމު ދޭ، ރާއްޖޭގެ މަރުކަޒުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n(ހ) ދަޢުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި، ޤައުމީ ނުވަތަ ބައިނަލްއަޤުވާމީ ޖަމްޢިއްޔާ / ޖަމާޢަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެއަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\n- ޙާސިލްކޮށްފައިވާ ތަޢުލީމާއި، ތަމްރީނަށް ބަލައިގެން\nމަޤާމަށް އެދެންވީގޮތާއި ސުނ ްގަޑި:\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 ޑިސެމްބަރ 2019 ވާ ހޯމަ ދުވަހުގެ 14:00 ގެ ކުރިން، ފުވައްމުލަކު ސްކޫލަށެވެެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ، [email protected]fuvahmulakuschool.edu.mv އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭފޯމު ބަލައިގަނެވޭނެއެވެ.\nމި މަގާމަށް މީހަކު ހޮވުމަށް އިންޓަރވިއުކުރުން އޮންނާނީ 2019 ޑިސެމްބަރ 17 އާއި 24 އާއި ދެމެދު ފުވައްމުލަކު ސްކޫލްގައެވެެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމިއިޢުލާނާ ގުޅިގެން މަޢުލޫމާތު ސާފުކުރުމަށްގުޅާނީ 6860002 ނަންބަރު ފޯނާއެވެ. އީ-މެއިލް ކުރާނީ [email protected]fuvahmulakuschool.edu.mv އަށެވެ.\n08 ރަބީޢުލްއާޚިރާ 1441\n- އެޑްމިނިސްޓްރޭޓިވް އޮފިސަރ


މާފުށީ ޕްރިޒަން ވޮލީބޯލް ޓޯނަމެންޓް 2016: މޮޅުވީ ޕްރޮގްރާމްސް އެންޑް އޮފެންޑަރސް އާއި އީއެސްޖީ\nއީއެސްޖީ އާއި އެޗްކިއުގެ މެޗްގެ ތެރެއިން\n28 ޑިސެމްބަރ 2016\nމާފުށީ ޖަލުން އިންތިޒާމް ކޮށްގެން ކުރިއަށްގެންދާ “މާފުށީ ޕްރިޒަން ވޮލީބޯލް ޓޯނަމަންޓް 2016” މުބާރާތުގެ އިއްޔެ ކުޅުނު ފުރަތަމަ މެޗް ޕްރޮގްރާމްސް އެންޑް އޮފެންޑަރސް ކާމިޔާބުކޮށްފައިވާއިރު، އިއްޔެ ރޭގެ މެޗް ކާމިޔާބުކުރީ އީއެސްޖީއެވެ.\nމިގޮތުން އިއްޔެ ކުޅުނު ފުރަތަމަ މެޗްގައި ޕްރޮގްރާމްސް އެންޑް އޮފެންޑަރސް އިން މެޗް ކާމިޔާބުކުރީ 3-0 ސެޓުން ސެކިއުރިޓީ ޔުނިޓްގެ މައްޗަށް ކުރިހޯދައިގެންނެވެ. ޕްރޮގްރާމްސް އެންޑް އޮފެންޑަރސް އިން ތިން ސެޓް ކާމިޔާބުކުރި 25-22، 25-14 އަދި 25-14 ނެވެ. މި މެޗްގެ މޮޅު ކުޅުންތެރިޔަކަށް ހޮވިފައިވަނީ ޕްރޮގްރާމްސް އެންޑް އޮފެންޑަރސްގެ އަޙްމަދު ޝާހީންއެވެ.\nރޭ ކުޅުނު މެޗްގައި ދެ ޓީމުގެ ފަރާތުން މޮޅު ކުޅުމެއް ފެނިގެން ދިޔަނަމަވެސް، މެޗް ކާމިޔާބުކުރީ އީއެސްޖީއިންނެވެ. މި މެޗްގައި އީއެސްޖީ ވަނީ 25-22، 25-23، 13-25 ން3ސެޓް ކާމިޔާބުކޮށްފައެވެ. އަދި އެޗްކިއުއިން 1 ސެޓް ކާމިޔާބުކުރީ 25-18 ނެވެ. މި މެޗްގެ މޮޅު ކުޅުންތެރިޔަކަށް ހޮވިފައިވަނީ އީއެސްޖީގެ ޢަބްދުލް ޣަނީއެވެ.


"ބާރަތު" ގެ ޕޯސްޓަރެއްގައި ސަލްމާން.\n16 އެޕްރީލް 2019 - 07:102comments\nކުރިއަށް އޮތް ފިތުރު އީދުގައި ރިލީޒްކުރާ، ސަލްމާން ހާންގެ ފިލްމު "ބާރަތު" ގެ ޓްރެއިލާ މި މަހުގެ 24 ވަނަ ދުވަހު ދައްކައިލަން ނިންމައި، ފިލްމުގެ ފުރަތަމަ ޕޯސްޓަރު ވެސް ދައްކާލައިފި އެވެ.\nފިލްމުގެ ޓީމުން އާންމުކުރި ޕޯސްޓަރުން ފެންނަނީ ސަލްމާން ވަރަށް ދުވަސްވީ މީހެއްގެ ލުކެއްގަ އެވެ. "ބާރަތު" އަކި އޭނާގެ ވަރަށް ޒުވާން އުމުރުން ފެށިގެން ގޮސް ދުވަސްވީ މީހެއްގެ ރޯލުން ދައްކުވައި ދޭނެ ފިލްމެކެވެ.\nޝޫޓިން ނިންމާލައި މިހާރު ޕޯސްޓް-ޕްރޮޑަކްޝަން މަރުހަލާގައި އޮތް "ބާރަތު" އަކީ ސަލްމާނާއި ކެޓްރީނާގެ ޖޯޑު އަނެއްކާ ވެސް އެކީގައި ފެންނާނެ ފިލްމެކެވެ.\nމި ދެ ތަރިން އެންމެ ފަހުން އެކީގައި ކުޅުނީ އަލީ 2017 ގައި ގެނެސް ދިން ކާމިޔާބު ފިލްމު "ޓައިގާ ޒިންދާ ހޭ" އިންނެވެ.\nމި އަހަރުގެ އެންމެ އުންމީދީ ފިލްމުތަކުގެ ތެރޭގައި ހިމެނޭ "ބާރަތު" ގެ ކާސްޓުންގެ ތެރޭގައި ޑިޝާ ޕަޓްނީ، ޖެކީ ޝްރޮފް، ތައްބޫ، ނޯރާ ފަތެހީ އަދި ސުނިލް ގްރޯވާ ހިމެނެ އެވެ.\nJitne safed baal mere sar aur dhaadi mein hain,usse kahin zyada rangeen meri zindagi rahi hain! #Bharat@BeingSalmanKhan @aliabbaszafar @atulreellife @itsBhushanKumar #KatrinaKaif #Tabu @bindasbhidu @DishPatani @WhoSunilGrover @nikhilnamit @reellifeprodn @SKFilmsOfficial @tseries pic.twitter.com/6zkKaiwDkJ\n— ali abbas zafar (@aliabbaszafar) April 15, 2019\nމި ފިލްމަކީ 2014 ގައި ރިލީޒް ކުރި ކޮރެއީ ފިލްމު "އޯޑް ޓް މައި ފާދާ" އަށް ބިނާކޮށް ހަދާފައިވާ ފިލްމެކެވެ. މި މަހުގެ 24 ވަނަ ދުވަހު "ބާރަތު" ގެ ޓްރެއިލާ ދައްކައިލާ އިރު، މިދިޔަ ޖެނުއަރީ މަހު ވަނީ ފިލްމުގެ ޓީޒާ ވެސް ދައްކާލައިފަ އެވެ.\nރަހުމާންގެ ފިލްމު ޖޫން 21 ގައި\nއޮސްކާ ހާސިލުކޮށްފައިވާ އިންޑިއާގެ މަޝްހޫރު މިއުޒިކް ޑައިރެކްޓަރު އޭއާރް ރަހުމާންގެ ވާހަކައަކަށް އޭނާ، ޕްރޮޑިއުސްކޮށްފައިވާ ފުރަތަމަ ފިލްމު "99 ސޯންގްސް" އަންނަ ޖޫން މަހުގެ 21 ގައި ރިލީޒް ކުރާ ގޮތަށް ނިންމައިފި އެވެ.\nA very special announcement @YM_Movies @offjiostudios @JioCinema @idealentinc pic.twitter.com/iIe6bcsSus\nއޭނާ ކުރި ޓްވީޓެއްގައި ވެސް އެކަން ކަށަވަރުކޮށް ދީފައިވާ އިރު، މި ފިލްމު ހިންދީ، ތަމަޅަ އަދި ތެލެގޫ ބަހުން ގެނެސް ދޭނެ އެވެ.\nރަހުމާންގެ ފިލްމު ކުންފުނި ވައިއެމް މޫވީޒް އާއި ޖިއޯ ސްޓޫޑިއޯސް ގުޅިގެން ހަދާފައިވާ ފިލްމު ޑައިރެކްޓްކޮށްފައި ވަނީ ވިޝްވޭޝް ކްރިޝްނަމުރުތީ އެވެ.\nރޮމޭންޓިކް މިއުޒިކަލްއެއްގެ ގޮތުގައި ގެނެސްދޭ "99 ސޯންގްސް" އިން ފެނިގެން ދާނީ އާ ތަރިންނެވެ. އެއީ އިހާން ބަޓް، އެޑިލްސީ ވަރްގީސް އަދި ތެންޒިން ދާޅާ އެވެ.\nއެކްތާ އާއި މޯހިތުގެ އިތުރު ފިލްމެއް\nޕްރޮޑިއުސަރު އެކްތާ ކަޕޫރާ ގުޅިގެން 2017 ގައި "ހާފް ގާލްފްރެންޑް" އާއި 2015 ގެ "އޭކް ވިލަން" ގެނެސް ދިން ޑައިރެކްޓަރު މޯހިތު ސޫރީ އަނެއްކާ ވެސް އެކްތާއާ ގުޅިގެން ފިލްމެއް ގެނެސް ދޭން ނިންމައިފި އެވެ.\nYest this man narratedaFANTASTIC script ..n TODAY is his bday ! Happie bday mo!!! No ‘ villian ‘ can stop u now ! #ashiquiforever pic.twitter.com/AN6nXg4ldV\n— Ekta Kapoor (@ektaravikapoor) April 11, 2019\nމި މަހުގެ 11 ގައި ފާހަގަ ކުރި މޯހިތުގެ އުފަން ދުވަހާ ދިމާކޮށް އެކްތާ ކުރި ޓްވީޓެއްގައި ބުނީ މޯހިތު އޭނާ އަށް ވަރަށް ފުރިހަމަ ސްކްރިޕްޓެއް ނެރޭޓްކޮށް ދީފައިވާ ކަމަށެވެ. އެކަމަކު އެއާ ބެހޭ އެއްވެސް ތަފުސީލެއް ހިއްސާއެއް ނުކުރެ އެވެ.\n"އާޝިގީ 2" ފަދަ ކާމިޔާބު ފިލްމުތައް ގެނެސް ދިން މޯހިތު މިހާރު އަންނަނީ "މަލަންގް" ކިޔާ ފިލްމެއްގެ މަސައްކަތް ކުރަމުންނެވެ. ޓީ ސީރީޒާއި ލަވް ފިލްމްސް އިން ޕްރޮޑިއުސްކޮށް، އަންނަ އަހަރު ގެނެސްދޭ އެ ފިލްމުގެ ތަރިންނަކީ އަދިތިޔާ ރޯއި ކަޕޫރް، ޑިޝާ ޕަޓްނީ، ކުނާލް ކޭމޫ އަދި އަނިލް ކަޕޫރެވެ.\nމިއޮތީ "ކަލަންކް" ގެ ޖޫކްބޮކްސް\nބުދަ ދުވަހު ރިލީޒް ކުރާ ފިލްމު "ކަލަންކް" ގެ ލަވަތައް ހިމެނޭ ޖޫކްބޮކްސް ފޭނުންނަށް ދޫކޮށްލައިފި އެވެ.\nExperience the sound of #Kalank! #KalankFullAlbum out now - https://t.co/plC96Qnn9v @duttsanjay #AdityaRoyKapur @Varun_dvn @MadhuriDixit @aliaa08 @sonakshisinha @ipritamofficial @abhivarman @OfficialAMITABH @ZeeMusicCompany\n— Karan Johar (@karanjohar) April 14, 2019\nޕްރިތަމް މިއުޒިކް ތައްޔާރުކޮށް ދީފައިވާ މި ފިލްމުގެ ލަވަތައް މިހާރު ވެސް އަންނަނީ ޗާޓްތަކުގެ އެންމެ ކުރީގައި ވާދަ ވެސް ކުރަމުންނެވެ. އޭގެ ތެރެއިން އެންމެ ފާހަގަކޮށްލެވޭ އެއް ލަވައަކީ "ފަސްޓް ކުލާސް" އެވެ.\nކަރަން ޖޯހަރު ޕްރޮޑިއުސްކޮށް، އަބީޝެކް ވަރުމަން ޑައިރެކްޓްކޮށްފައިވާ ފިލްމުގެ ލަވަތަކުގެ ތެރޭގައި "ގަރް މޯރޭ ޕަރުދޭސިއާ"، "ތަބާ ހޯ ގަޔޭ"، "އައިރާ ގައިރާ"، "ރަޖްވާޅީ އޮދުނީ" އަދި ޓައިޓްލް ލަވަ "ކަލަންކް" ހިމެނެ އެވެ.\nމި ލަވަތަކުގެ އަޑުުގެ ވެރިންގެ ތެރޭގައި ބޮލީވުޑްގެ އެންމެ މަޝްހޫރު ލަވަކިޔުންތެރިން ހިމެނެ އެވެ. އޭގެ ތެރޭގައި އަރިޖިތު ސިންގް އާއި ޝްރެޔާ ގޯޝަލް ފާހަގަކޮށްލެވެ އެވެ.\n"ކަލަންކް" ގެ ތަރިންނަކީ އާލިއާ ބަޓް، ވަރުން ދަވަން، މަދޫރީ ޑިކްސިޓް، ސަންޖޭ ދަތު، ސޮނާކްޝީ ސިންހާ އަދި އަދިތިޔާ ރޯއި ކަޕޫރެވެ.\nއިތުރު ލިޔުންތައް ބޮލީވުޑް ސަލްމާން ޚާން ކެޓްރީނާ ކައިފް ސަންޖޭ ދަތު މާދުރީ ޑިކްސިޓް އެކްތާ ކަޕޫރު ސޮނާކްޝީ ސިންހަ\n"ކަލަންކް" އަކީ ކަރަންގެ އެންމެ ބޮޑު ފްލޮޕް


Siyam Bandidhoo ah vadaigen gellunthah ballavaalavvaifi | Mihaaru\nސިޔާމް ބަނޑިދު އަށް ވަޑައިގެން ގެއްލުންތައް ބައްލަވާލައްވައިފި\nބަނޑިދޫއަށް ވަޑައިގެން އެ ރަށަށް ލިބުނު ގެއްލުންތައް ސިޔާމް ބައްލަވައިލައްވަނީ--\n15 އޯގަސްޓް 2018 - 00:03\nއެ ރަށު ކައުންސިލްގެ މެމްބަރު އުމަރު ޒާހިރު ވިދާޅުވީ، ރަށަށް ލިބުނު ގެއްލުންތައް ބެއްލެވުމަށް ބަނޑިދޫ ހިމެނޭ މީދޫ ދާއިރާގެ މެމްބަރު ވަޑައިގެން، ގެއްލުން ލިބުނު ފަސް ގޭގެ ތެރެއިން ކޮންމެ ގެއަކަށް 5000ރ. ގެ އެހީއެއް ދެއްވާފައިވާ ކަމަށެވެ.\nއުމަރު ވިދާޅުވީ ހެނދުނު 11:30 ހާއިރު އެރި ނަގޫރޯޅިން، އާސާރީ މިސްކިތާއި ފަސް ގެއެއްގެ ފުރާޅާއި ސްކޫލުގެ މައި ހޯލުގެ ފުރާޅު އެއްލާލާފައިވާ ކަމަށެވެ. އޭގެ އިތުރުން 12 ރުކާއި ބޮޑު ފަސް ގަހެއް ވެސް ބުޑުން ވެއްޓިފައިވާ ކަމަަށް ކަމަށް ވިދާޅުވި އެވެ.\n"އަންދާޒާ ކުރެވޭ ގޮތުގައި މިލިއަނެއްހާ ރުފިޔާގެ ގެއްލުމެއް ލިބުނު. އަޅުގަނޑުމެން ވާނީ މިތާ ކައިރީގައި އޮންނަ ރިސޯޓުތަކަށާއި ކަމާބެހޭ އިދާރާތަކަށް ލިބުނު ގެއްލުންތަކުގެ ތަފުސީލު އަންގާފައި،" އެމްޑީއޭގެ ކައުންސިލް މެމްބަރު އުމަރު ވިދާޅުވި އެވެ.\nބަނޑިދޫއަށް ވަޑައިގެން އެ ރަށަށް ލިބުނު ގެއްލުންތައް ސިޔާމް ބައްލަވައިލައްވަނީ: ނަގޫރޯޅިއެއް އެރުމުގެ ސަބަބުން ބޮޑު ގެއްލުމެއް ލިބުނު ކަމަށް ކައުންސިލުން ބުނޭ\nއޭނާ ވިދާޅުވީ ގެއްލުން ލިބުނު ފަސް ގޭގެ ތެރެއިން އެއް ގެ ފިޔަވައި ބާކީ ހުރި ތަންތަން އާއްމު ހާލަތަށް ގެނެސްފައިވާ ކަމަށެވެ.\n"މިސްކިތުގައި ވެސް ވަގުތީ ގޮތުން ޓިނު ހަރުކޮށްފައިވާނީ. އޭގެ އިތުރުން ރަށުގެ އެހެން މިސްކިތެއްގެ ވެސް ކަރަންޓުގެ ސާމާނު ބޭނުން ނުކުރެވޭ ވަރަަށް ހަލާކުވެފައި. އެކަމަކު އެކަންތައްތަކަށް ހައްލެއް ގެނެވިފައި މިވަނީ،" އުމަރު ވިދާޅުވި އެވެ.\nސިޔާމްގެ އިތުރުން، އިދިކޮޅު ކޯލިޝަންގެ ރަނިންމޭޓް ކާށިދޫ ދާއިރާގެ މެމްބަރު ފައިސަލް ނަސީމް ވެސް ބަނޑިދު އަށް ވަޑައިގެންނެވި އެވެ. އަދި ގެއްލުން ލިބުނު ކޮންމެ ގެއަކަށް އެހީއެއްގެ ގޮތުގައި ފައިސަލް 1000ރ. ދެއްވާފައިވާ ކަމަށް އުމަރު ވިދާޅުވި އެވެ.\nNagooroalhi eh arai Bandidhoo ah bodethi gellunthakeh\nކާރިސާ ދ. ބަނޑިދޫ ޑިޒާސްޓަ މެނެޖްމެންޓް ސެންޓަރު މެމްބަރު އަހުމަދު ސިޔާމް މުހައްމަދު (ދ. މީދޫ) ހަރިކޭން\n15 ކޮމެންޓް, 81 ރިއެކްޝަންސް\nއިދިކޮޅު ލީޑަރުންނަށް ތޫފާނުގެ ގެއްލުން ލިބުނު މީހުންނަށް މިދެވެނީ 1000 ރުފިޔާ. ގަވާއިދާ ޚިލާފުވެގެން، މިލިއަނުން ފައިދާވާ ރާއްޖެޓީވީއަށް ކުރި ޖޫރިމަނާ ދައްކަން ލައްކައިން ފައިސާ އެޅި ފަންޑްފޮށްޓަށް. އިޚްލާސްތެރިކަން އޮތީ ކޮންތާކުކަން ވަރަށް ރަނގަޅަށް އެނގި ހާމަވެއްޖެ. ގައުމޭ ރައްޔިތުންނޭ ކިޔަމުން ނާންނާތި ވޯޓުހޯދަން. ތިމަންނަމެންގެ އަމިއްލަ މަސްލަހަތު ހިމާޔަތްކޮށްދޭށޭ ކިޔަމުން ދުވިއްޔާ މާ ރަނގަޅުވާނެ.\nކޮންމެ ގެއަކަށް 1000 ދިނީމަ މުޅި ޖުމްލަ ކިހާ ވަރެއް އެވީ؟ ދެންވެސް ކިޔާ ރާއްޖެ ޓީވީ އޭ ފަޅޮލޭ.. ފައިސަލް ލާރި ދިނީމަ އެއަށްވުރެ ބޮޑު އަގެއް ދޭންވެގެން 5000... ނޫނޭވާ ދެއްކުންތެރި ބޮޑާ...\nޤުދުރަތީ ކާރިސާއިން ލިބޭ ގެއްލުމުގެ ބަދަލް (ފައިސާ)ދޭން ޖެހޭނީ ސަރުކާރުން.. އާއްމް ފަރުދުންނަކަށް ނުޖެހޭ ލާރިދޭކަށް.. ތިދެމީހުން ރަގަޅުކަމުން ފައިސާ ތިދިނީ..\nސިޔާމު މިޔަދު ދެއްވި ހަދިޔާއަކީ މިވަގުތަށް އެ އާއިލާތަކަށް ވަގުތީގޮތުން ކުރަން ޖެހިފައިވާ ކަންކަންކުރަން ދެއްވި ހަދިޔާއެއް. އަދި އިރާދަކުރެއްވިއްޔާ ބޮޑު އެހީތެރިކަމެއް ވެދެއްވާނެ، މިއަދު ވަޑާގެންނެވީ ލިބުނު ގެއްލުން ބައްލަވާލެއްވުމަށް. އިއަކީ އެއްވެސް ހާލެއްގައި ސިޔާސީ މަގުސަދެއް އޮވެގެން ކުރައްވާ ކަމެއްނޫން، ސިޔާމަކީ އެރަށުމީހުންނާއި ވަރަށް ގާތްބޭފުޅެއް.\nފައިސަލް އެއްނާދޭ. އައީ މަންދޫބެއް\n" އޭނާ ވިދާޅުވީ ގެއްލުން ލިބުނު ފަސް ގޭގެ ތެރެއިން އެއް ގޭ ފިޔަވައި ބާކީ ހުރި ތަންތަން އާއްމު ހާލަތަށް ގެނެސްފައިވާ ކަމަށެވެ." އެއީ ކޮންގެއެއް؟ ފިކުރާއި ދިމާނުވިއަސް އަދުލުވެރިވާންޖެހޭނެ. އިންސާފުވެރިވާން ޖެހޭނެ. ކޮންމެކަމަކީވެސް ﷲގެ މިންވަރުފުޅު. އިމްތިހާން.\nކޮންތާކު އުޅެފަތ ޝިޔާމު މިއައީ... ގެއްލިގެން ވަރަށް ހޯދައިފިން.\nސިޔާމު ރަނިންމޭޓަކައް ނުނެގީ ކިއްވެތަ، ސިޔާމުގެ ޕާޓީގެ ދީލަތި އެހީގައި ޕީޕީއެމް ސަރުކާރައް މިހާރު އައިވީ ގުޅައި ހާއްސަފަރުވާދޭ ކޮޓަރީގައި އެންދުމަތިކޮއްފަ ވެސް ތި އޮވެވެނީ.\nސާބަހޭ ސިޔާމް.ނަމަވެސް ތިޔަފަދަ ޕިލޮންތޮރޮފިސްޓެއްގެ މިންގަނޑުންބަލާނަމަ ދެއްވި އެހީ އެއީ ޒައްރާއެއްގެ މިންވަރު އެއްޗެއް.\nޢިބޫ ފެނޭތަ ރައްޔިތުން ހާލު ގަ ޖެހުމުން ހާލު ބެއްލެވުމައް މެންބަރުރު އެއުޅުއްވަނީ ހާލު ބެއްލެވުމަށް ވަޑައިގެން އިބޫ ކީއްވެތަ އެނުއުޅުއްވަނީ 200 ރުފިޔާގަޑު ވެސް ދޭން ނުކެރޭނެ ރާއްޖެ ޓީވީއަށް މީހުން ކުރިމަތީ ގޮތް ދައްކަން މާދީލަތި މީހެއްކަން ދެއްކެއް ވެގެން ލާރިއެޅީ ސިޔާމަކީ ނިސްބަތްވާ ދާއިރާއަށް އެހީވުމުގަ ނަމޫނާ މެއްބަރެއް\nބަލަގަ ރައީސްއަކީ އިބޫތަ؟ ކޮބާތަ އެސޮރު؟\nކޮންމެ ދާއިރާ އަކަށް މީހަކު ލާފަ ހުންނަނީ ކޮންމެސް ކަމަކު.. އެހެން ނޫނަސް ސިޔާމު ބޮޑު ވިޔަފާރި ވެރިއެއް.. އިބޫ އެއްކިބައިގަ އޮއްވާ، ގައުމުގެ ރައީސް ކޮބާތަ އެމީހުންގެ ހާލު ނުބަލާތަ؟\nމިދުވަސްކޮޅު އެއްޗެއްލިބޭނީ. ދެން ނުލިބޭނެ. އެހެންވީމާ ކޮންމެ މީހަކަށްވެސް ބޭބެ ބުނެލާނީ، ވެހޭތާ ފެންނަގާށޭ.


عقيدة التوحيد 1 – DhiSalafiyyah\nاَلْحَمْدُ للهِ رَبِّ اَلْعَالَمِيْن، وَالصَّلاةُ والسَّلامُ عَلَى أَشْرَفِ الأَنْبِيَاءِ وَالْمُرْسَلِيْن، نَبِيِّنَا وَحَبِيْبِنَا مُحَمَّدٍ وَعَلَى آلِهِ وَصَحْبهِ أَجْمَعِيْن… وَبَعْدُ:\nالله سبحانه وتعالى އިންސީންނާއި ޖިންނީންގެ ގާތަށް ފޮނުއްވެވި ކޮންމެ ނަބިއްޔަކުމެ އަދި ރަސޫލަކު އެންމެފުރަތަމަ ގޮވާލެއްވީ الله سبحانه وتعالىގެ އެއްކައުވަންތަކަން ބިންމަތީގައި ޤާއިމްކުރުމަށެވެ. މީސްތަކުންގެ ހިތްތަކަށް މިކަން ފޯރު ކޮއްދެއްވުމަށެވެ. އެމީހުންގެ ޢަމަލުތަކުން ވެސް އެކަން ފެނިގެން ދިއުމަށެވެ. އަދި ހަމައެހެންމެ އެއާއިއެކު އެއިލާހަށް ކުރެވޭ އަޅުކަމުގައި އެހެން ދެވަނަ ފަރާތެއް ބައިވެރި ނުކުރުމަށެވެ. ޠާޣޫތުންގެ ކިބައިން އެއްކިބާވުމަށެވެ.\nފަހެ الله سبحانه وتعالى ކީރިތި ޤުރުއާނުގެ އަންނަހުލު ސޫރަތުގެ 36 ވަނަ އާޔަތުގައި ވަޙީކުރެއްވިއެވެ.\nމާނައީ: “ހަމަކަށަވަރުން، ތިމަންރަސްކަލާނގެ ކޮންމެ أمّة އަކަށްމެ رسول އަކު ފޮނުއްވީމެވެ. އެއީ، ހަމައެކަނި اللَّه އަށް އަޅުކަންކުރުމަށާއި، ތާޣޫތުންނާއި ދުރުހެލިވެ އެއްކިބާވުމަށް އެންގެވުމަށެވެ.”\nއެހެންކަމުން، އަޅުގަނޑު މިއަދު ގަސްދުކުރީ އަޅުގަނޑުގެ ގައުމުގެ މީހުންނަށް ތައުޙީދު ފޮތެއްގެ ތަރުޖަމާ ހުށަހަޅައިދިނުމަށެވެ. އެންމެހައި ނަބީބޭކަލުންނާއި ރަސޫލު ބޭކަލުންގެ މަގުން ހިނގުމުގެ ގަޞްދުގައެވެ.\nއަޅުގަނޑު މިތަރުޖަމާކުރަން ފަށަނީ، އުންމަތުގެ ދަންނަބޭކަލެއްކަމުގައިވާ ޝައިޚު ޞާލިޙު ބިން ފައުޒާން އަލްފައުޒާން حفظه الله ލިޔުއްވާފައިވާ ‘ޢަޤީދާތުއް ތައުހީދު’ އޭ ކިޔުނު ފޮތެވެ. މިފޮތް އަޅުގަނޑު އިޚްތިޔާރު ކުރީ މިފޮތަކީ ޞައްޙަ އިސްލާމީ ޢަޤީދާއަށް ވަރަށް ޝާމިލްކޮށް އަލިއަޅުވާލައިފައިވާ ފޮތެއްކަމުގައި ވުމެވެ. އަދި މިފޮތުގައި އުންމަތުގެ ކޮންމެ މުސްލިމަކުވެސް ދެނެގަތުން ވާޖިބުވެގެންވާ އެތަކެއް ކަމަކަށް އަލިއަޅުވާލާފައި ވުމެވެ.\nއަޅުގަނޑުގެ އުއްމީދަކީ އަދި ދުޢާއަކީ، މިފޮތަކީ އަޅުގަނޑުގެ ޤައުމުގެ އެންމެހައި ރައްޔިތުންނަށް ނުހަނު ފައިދާ ހުރި ފޮތެއް ކަމުގައި ވުމެވެ. އަދި އެބައިމީހުންގެ ހިތްތަކުގައި ތައުޙީދަށް ދެވިފައިވާ ޤަދަރަށް އާ ހިތްވަރެއް ގެނެސްދޭ ފޮތެއް ކަމުގައި ވުމެވެ.\nوَصَلَى اللهُ عَلَى نَبِيِّنَا مُحَمَّدٍ وَآلِهِ وَصَحْبِهِ وَسَلَّمَ.\nاَلْحَمْدُ للهِ رَبِّ اَلْعَالَمِيْن، وَالصَّلاةُ والسَّلامُ عَلَى نَبِيِّهِ الصَّادقِ اَلْأَمِيْن، نَبِيِّنَا مُحَمَّدٍ وَعَلَى آلِهِ وَصَحْبهِ أَجْمَعِيْن… وَبَعْدُ:\nފަހެ، މިފޮތަކީ ތައުހީދު ޢިލްމުގެ ފޮތެކެވެ. މިފޮތުގައި، އަޅުގަނޑު ބަލާފައިވަނީ ވީހާވެސް ކުރުކޮށް އަދި ފަސޭޙަކޮށް އިބާރާތްތަށް ގެނެސްގަތުމަށެވެ. މިފޮތް އެކުލަވާލާފައިވަނީ އެތަކެއް މަޞްދަރުތަކަކުންނެވެ. އުންމަތުގެ ބޮޑެތި ދަންނަބޭކަލުންގެ ފޮތްތަކުންނެވެ. ޚާއްޞަކޮށް ޝައިޚުލް އިސްލާމް އިބްނު ތައިމިއްޔާ ގެ ފޮތްތަކުންނާއި ޢައްލާމާ އިބްނުލް ޤައްޔިމްގެ ފޮތްތަކުންނާއި އަދި ޝައިޚުލް އިސްލާމް މުޙައްމަދު އިބްނު ޢަބްދުލް ވައްހާބުގެ ފޮތްތަކުންނެވެ. އަދި މިމާތް ދަޢުވަތުގެ އިމާމްވެރި، އެކަލޭގެފާނުގެ ދަރިވަރުންގެ ފޮތްތަކުންނެވެ.\nޝައްކެއްނެތް ގޮތުގައި އިސްލާމީ ޢަޤީދާގެ ޢިލްމަކީ އެޢިލްމަކަށް އެންމެ ޚާއްޞަ ސަމާލުކަމެއް ދޭން ޖެހޭ އަސާސީ ޢިލްމެވެ. އުނގަންނައި ދިނުމާއި އުނގެނުމުގަވެސް މެއެވެ. އަދި އެޢިލްމުގެ ސަބަބުން ވާޖިބު ކުރުވާ އެންމެހާ ކަންކަމަށް ޢަމަލު ކުރުމުގައިވެސް މެއެވެ. އެހެނީ ޢަމަލުތައް ޞައްޙަވާނީ އެގޮތުގެމަތީންނެވެ. އަދި ﷲގެ ޙަޟުރަތުގައި ޤަބޫލުވެވިގެންވަނީ ވެސް ހަމަ އެގޮތުގެމަތީންނެވެ. ހަމައެފަދައިން ޢަމަލުކުރާމީހާ އަށް ފައިދާއެއް ކުރާނީވެސް އެގޮތުގެމަތީންނެވެ.\nދަންނަންވީ ކަމަކީ އަޅުގަނޑުމެން މިއަދު މިވަނީ މަގުން ކަސިޔާރުވެފައިވާ އެތަކެއް އޮއިވަރުތަކެއްގެ ތެރޭގައި ކަމެވެ. ކަލަކުވާކަން ޤަބޫލުނުކުރުމުގެ އޮއިވަރާއި، ސޫފީންގެ އޮއިވަރާއި، ޤަބުރަށް އަޅުކަން ކުރާމީހުންގެ އޮއިވަރާއި އަދި ނަބިއްޔާ صلى الله عليه وسلم އުނގަންނައި ދެއްވި ގޮތާ ޚިލާފަށް މަސައްކަތް ކުރާ ބިދުޢަވެރިންގެ އޮއިވަރުތަކުގެ ތެރޭގައެވެ. މިކޮންމެ އޮއިވަރަކީ ވެސް އެހާމެ ނުރައްކާތެރި އޮއިވަރުތަކެވެ. ޤުރުއާނާއި ސުންނަތުގެ މައްޗަށް ބިނާވެފައިވާ އަދި އުންމަތުގެ ސަލަފުން އެގޮތެއް މަތީގައިވާ ޞައްޙަ އަޤީދާ އަކުން މުސްލިމް އަޚާ ހަތިޔާރު އަޅާފައި ނުވާ ނަމަ، ދަންނަންވީ ކަމަކީ އޭނާ މިދެންނެވި މަގުފުރެދިފައިވާ އޮއިވަރުތަކުން އޮއިވަރެއްގައި ޖެހި އޮޔާ ދިޔުމަކީ ދުރުކަމެއް ނޫން ކަމެވެ.\nމިކަންކަމަކީ މުސްލިމު ދަރީންނަށް އޭގެ ޢަޞްލު މަޞްދަރުތަކުން ޞައްޙަ ޢަޤީދާއެއް އުނގަންނައި ދިނުމުގެ ފުރިހަމަ މުހިންމުކަން ދައްކުވައިދޭ ބައެއް ކަންކަމެވެ.\nوَصَلَى اللهُ وَسَلَّمَ عَلَى نَبِيِّنَا مُحَمَّدٍ وَآلِهِ وَصَحْبِهِ.


Parma in Juventus hifahahtaifi | Mihaaru\nޔުވެންޓަސްގެ ރޮނާލްޑޯ ބޮލުން ޖަހަން އަރާއިރު، ޕާމާގެ ކުޅުންތެރިން ސަމާލުވެގެން. --ފޮޓޯ: އޭއެފްޕީ\n03 ފެބުރުއަރީ 2019 - 08:444comments\nމި ސީޒަނުގެ ލީގުގައި ޔުވެންޓަސް އަތުން ޕޮއިންޓް ގެއްލުނު ތިން ވަނަ މެޗެވެ. އެ ޓީމުގެ އަދި ބައްޔެއް ނުވެ އެވެ. ރޭ ޔުވެންޓަސް މޮޅުނުވުމުން އެއް ވަނައިގައި ނުވަ ޕޮއިންޓަށް ލީޑު ވަނީ ކުޑަވެފަ އެވެ. އެ ޓީމު އެއް ވަނައިގައި އޮތީ 60 ޕޮއިންޓާ އެކު އެވެ. ރޭ ސަމްޕްޑޯރިއާ އަތުން 3-0 އިން މޮޅުވި ނަޕޯލީ ދެ ވަނައިގައި އޮތީ 51 ޕޮއިންޓާ އެކު އެވެ.\nފުރަތަމަ އެގާރައިގައި ކުޅޭ ދެ ޑިފެންޑަރުން ކަމަށްވާ ޖިއޯޖިއޯ ކިއެލީނީ އާއި ލިއޮނާޑޯ ބޮނޫޗީ އަނިޔާގައި ތިބުމުން ރޭ ޔުވެންޓަސްގެ ޑިފެންސް ލައިން ފެނުނީ ބަލިކޮށެވެ. އެ މަގާމަށް ކުޅުނީ މާޓިން ސަސެރެސް އާއި ޒުވާން ކުޅުންތެރިޔާ ޑެނިއަލް ރުގާނީ އެވެ. ގޯލް ބެލެހެއްޓީ ބަދަލު ގޯލްކީޕަރު މަޓިއާ ޕެރިން އެވެ.\nއަމިއްލަ ދަނޑުގައި ޔުވެންޓަސް ކުޅުނު މެޗުގެ 36 ވަނަ މިނެޓުގައި ރޮނާލްޑޯ ލީޑު ނަގައިދިނެވެ. ދެ ވަނަ ލަނޑު 62 ވަނަ މިނެޓުގައި ޖެހީ ރުގާނީ އެވެ. އޭގެ ދެ މިނެޓު ފަހުން އެންޓޯނިއޯ ބަރިއްޔާ ވަނީ ޕާމާ އަށް އެއްވަރުކޮށްދީފަ އެވެ. އަދި އޭގެ ދެ މިނެޓު ފަހުން ރޮނާލްޑޯ ލަނޑު ޖަހައި ލީޑު ފުޅާކުރި އެވެ.\nހަތަރު އަހަރުގެ މެދުކެނޑުމަކަށް ފަހު ފުރަތަމަ ޑިވިޝަނުގައި ވާދަކުރަމުން އަންނަ ޕާމާ އިން މަންޒަރު ބަދަލުކޮށްލީ 74 ވަނަ މިނެޓާއި އިތުރު ވަގުތުގެ ތެރޭ ޖާވީނިއޯ ވައްދާލި ދެ ގޯލާ އެކު އެވެ. މި ނަތީޖާއާ އެކު ޕާމާ އޮތީ 29 ޕޮއިންޓް ހޯދައި 12 ވަނައިގަ އެވެ.\nއިތުރު ލިޔުންތައް އިޓާލިއަން ލީގު ކްރިސްޓިއާނޯ ރޮނާލްޑޯ ޔުވެންޓަސް ޕާމާ


galehiri: ކުރީޒަމާނުގައި ހުވަދުއަތޮޅު ހަވަރުތިނަދޫގެ އަވަށްތައް\nކުރީޒަމާނުގައި ހުވަދުއަތޮޅު ހަވަރުތިނަދޫގެ އަވަށްތައް\nއަވަށަކީ ރަށްރަށުގައި މީހުންއުޅޭ ހިސާބެވެ. ނުވަތަ ރަށެއްގައި މީހުންއުޅޭން ބައިކޮށްފައިއޮންނަ ބައިތަކުން ބައެކެވެ. 1962މ.ގެ ކުރިން ހަވަރުތިނަދޫއަށް އުފަންވެފައިވާ ބައެއްމީހުން ބުނާގޮތުގައި އެރަށުގައި އެކި ނަންކިޔާ 14 ބައި (އަވަށް) އޮވެއެވެ. ނަމަވެސް ރައީސް އަމީންގެ ރަށްވެހިކަމުގެ ދުވަސްވަރު މިއަވަށްތައް4ބަޔަކަށް ބަހާލައިގެން އުތުރުކޮޑާއި ވައިހޭގެވަޑާއި ދެކުނުކޮޑާއި ދަޑާއި މިނަންތަކުން ނަންކިޔަން ފެށުނެވެ.\nރައީސް އަމީންގެ ރަށްވެހިކަމުގެ ދުވަސްވަރު އުތުރުކޮޑާއި ވައިހޭގެވަޑާއި ދެކުނުކޮޑާއި އަދި ދަޑު ކިޔަމުންދިޔަ ނަމަވެސް ރައްޔިތުންގެ ގޮތުން ކުރަންޖެހޭ ބޮޑެތި މަސައްކަތްތަކުގައި މީހުންގެގޮތުން މައިގަނޑު2އަވަށަކަށް ނަން ކިޔައެވެ. އެއީ ދެކޮނެކޮޑާއި އުތުރުކޮޑެވެ. ދެކޮނެކޮޑާއަކީ ދަޑާއި ދެކޮނެކޮޑެވެ. އުތުރުކޮޑާއަކީ ވައިހޭގެވަޑާއި އުތުރުކޮޑެވެ. އޭގެ އަހަރުތަކެއްގެފަހުން އުތުރުކޮޑަށް "ވައިލެޓް" ވައިހޭގެވަޑަށް "ލިލީ" ދެކުނުކޮޑަށް "ޑޭޒީ" އަދި ދަޑަށް "އޯކިޑް" ކިޔަމުންދިޔައެވެ. 1962މ. ގައި ހަވަރުތިނަދޫން މީހުން ބޭލިއިރު އެރަށުގެ4އަވަށަށް ކިޔާފައިވަނީ މިނަންތަކެވެ. އޭރު މި4އަވަށުގައި 478 ގެ ހުރިކަމަށް ރަށުއޮފީހުގެ ރަޖިސްޓަރީއިން އެނގެއެވެ. މިގޭގެ ނަންތަކާއި ގޭގެ ވެރިންނާއި ވަކިވަކިން އެނގޭގޮތަށް "ގަލެހިރި" ސައިޓްގައި ވެސް ލިޔެފައިވާނެއެވެ.\n1962މ.ގައި ހަވަރުތިނަދޫން މީހުން ބޭލުމާއެކު އެހާތަނަށް އޮތް ހަވަރުތިނަދޫގެ ބާބު އަބަދަށް ނިމުނީއެވެ. އެބާބު އަލުން ނުހުޅުވައެވެ. އެބާބު އަލުން ނުކިޔައެވެ.\nހަވަރުތިނަދޫން މީހުންބާލައި4އަހަރެއްހާދުވަހު ފަޅުރަށެއްގެގޮތަށް އެރަށް އޮތުމަށްފަހު 1966މ. ގައި އެރަށުގައި ވަޒަންވެރިވާން ބޭނުންބަޔަކު ވަޒަންވެރިވުމުގެ ފުރުޞަތު ހުޅުވިގެން ދިޔުމުން ވަޒަންވެރިވީ ބަޔަކު ވަޒަންވެރިވީއިރު ރަށުގެ ނަން ފިޔަވައި ހުރިހާކަމެއްވަނީ ބަދަލުވެފައެވެ. އައު އަވަށްތަކާއި މަގުތަކާއި ގެތަކާއި މީހުންނެވެ. އަވަށްތަކަށް ނަން ކިޔާފައިވާއިރު އެރަށުގެ އަވަށްތަކަށް ކުރިންކިޔާފައިވާ އެއްވެސް ނަމެއް ނުކިޔައެވެ. މުޅިން އައު ނަންތަކެވެ. އެފަހަރު ރަށުގެ ޗާޓުގައިވާގޮތުން ކުރީގެ ދަޑާއަކީ R ނުވަތަ ރޯޔަލްވޯޑް ފެށޭ ހިސާބެވެ. ކުރީގެ ދެކޮނެކޮޑާއަކީ S ނުވަތަ ސަދަންވޯޑް ފެށޭ ހިސާބެވެ. ކުރީގެ ވައިހޭގެވަޑަކީ M ނުވަތަ މެނީލާވޯޑް ފެށޭ ހިސާބެވެ. އަދި ކުރީގެ އުތުރުކޮޑާއަކީ N ނުވަތަ ނޯދަންވޯޑް ފެށޭ ހިސާބެވެ.\nކުރީޒަމާނުގައި ހުވަދުއަތޮޅު ހަވަރުތިނަދޫގެ 14 އަވަށް:\n1- ހުއްޓޭކޮޑާ (މިއީ ތިނަދޫގެ އިރުއުތުރުން "ކައްޅަންކިރު" އަށް ވީ ހިސާބު ނުލައި ތިނަދޫގެ އިރުއުތުރެވެ.)\n2- ކައްޅަންކިރު (މިއީ ތިނަދޫގެ އެންމެ އިރުއުތުރެވެ.)\n3- ވައިހޭގެވަޑާ (މިއީ ތިނަދޫގެ ހުޅަނގުއުތުރުން "ގަލެހުއްޓޭކޮޑާ" އަށް ވީ ހިސާބު ނުލައި ތިނަދޫގެ ހުޅަނގުއުތުރެވެ.)\n4- ގަލެހުއްޓޭކޮޑާ (މިއީ ތިނަދޫގެ އެންމެ ހުޅަނގުއުތުރެވެ.)\n5- މެދެއަވަޓާ (މިއީ ތިނަދޫގެ މެދުން ހުޅަނގުފަރާތެވެ.)\n6- މާވަށްދިހެރެޔާ (މިއީ ތިނަދޫގެ މެދުން އިރުމަތީ ފަރާތެވެ.)\n7- ދަޑާ (މިއީ ތިނަދޫގެ މެދެއަވަޓާއި ޖެހިގެން ދެކުނުން ދަޑުކޮޑާއި ދޭތެރެއެވެ.)\n8- ދަޑުކޮޑާ (މިއީ ތިނަދޫގެ ދަޑުން ދެކުނަށް އީދެގަލެމުއްލާއި ދޭތެރެއެވެ.)\n9- އީދެގަލެމުއްލާ (މިއީ ތިނަދޫގެ އެންމެ ހުޅަނގުދެކުނެވެ.)\n10- ކަންރެހާ (މިއީ އީދެގަލެމުއްލާއި ބަރާސީލާއި ދޭތެރެއެވެ.)\n11- ބަރާސީލު (މިއީ ތިނަދޫގެ އެންމެ އިރުދެކުނެވެ.)\n12- ދުންގާ (މިއީ ތިނަދޫގެ ބަރާސީލުގެ އުތުރުން އޮންނަ ފެންދެމޭކޯރާއި ދެކޮނެކޮޑާއާއި ދޭތެރެއެވެ. ފެންދެމޭ ކޯރަކީ ފެންދެމޭނެހެން ބިމުން އަޑިކޮށް ހުންނަ މަގުމަގެވެ. ނުވަތަ ބިމުގައި ހަނިދިގުކޮށް ކޮނެފައި ހުންނަމަގުމަގެވެ. ތިނަދޫގެ ބަރާސީލުގެ އުތުރުން އޮންނަ ފެންދެމޭކޯރަކީ ވިއްސާރަވެ ނުވަތަ ދިޔަވަރުބޮޑުވެ ތިނަދޫގެ ދެކުނުފަރާތު ކުޅިއާއި ޗަސްބިމުގައި ލޮނުފެން ގިނަވެގެން ގޮސް އެހިސާބުގެ ގޯތިތަކާއި މަގުތަކުގައި ލޮނުފެންބޮޑުވުމުގެ ސަބަބުން އުދަނގޫވާތީ ހަވަރުތިނަދޫ ޙާޖީ މުޙައްމަދު ކަލޭގެފާނުގެ އަތޮޅުވެރިކަމުގެ ދުވަސްވަރު މުޙައްމަދު ކަލޭގެފާނު ހެއްދެވި ކޯރެކެވެ.)\n13- ދެކޮނެކޮޑާ (މިއީ ދުންގާއާއި މާވަށްދިހެރެޔާއާއި ދޭތެރެއެވެ.)\n14- ކަޅައިދުވާ (މިއީ މިހާރު ތިނަދޫ ފޫޅުމާގެއާއި އަސަރީގެ އެހުންނަ ހިސާބުގަނޑެވެ.)\n17 ސެޕްޓެމްބަރ 2014މ.\nއަލްމަރުޙޫމް ޙަސަން ޙިލްމީ ޖަނަވަރީގެ/ތިނަދޫ (ލިޔުއްވުން) މުޙައްމަދު ޒުހައިރު ޖޭނެސްޓް/ތިނަދޫ، ޢަބުދުﷲ އަޙުމަދު ސޯސަންޕާކް/ތިނަދޫ، އާދަމް ސަޢީދު ވެސްޓްލައިޓް/ތިނަދޫ، އާމިނަތު ވަޙީދާ މަދަރުސާދޮށުގެ/ތިނަދޫ


ލޯތްބަކީ ހަމައެކަނި ދެމީހުން އުފާލިބިގަންނަން ބޭނުންވާ ވަގުތުތަކުގަ ވާން އޮތް އެއްޗެއް ނޫން!: ޑރ. ނިސްރީން\nލޯތްބަކީ ހަމައެކަނި ދެމީހުން އުފާލިބިގަންނަން ބޭނުންވާ ވަގުތުތަކުގައި ވާން އޮތް އެއްޗެއް ކަމަށް ނުހަދާށެވެ! ލޯބީގެ އަގު އެއަށްވުރެ މާބޮޑެވެ. އަބަދުވެސް ބުނާ ފަދައިން ކޮންމެ މީހަކު ވެސް އަނެކަކު ދެކެ ލޯބިވާންވީ ﷲ ތަޢާލާއަށްޓަކައެވެ.\nދެމަފިރިންގެ މެދުގައިވެސް އަދި ރަހްމަތްތެރިންގެ މެދުގައިވެސް މައްސަލަތައް ޖެހޭނެއެވެ. ޚިޔާލު ތަފާތުވާ ވަގުތުތައްވެސް އަންނާނެއެވެ. ނަމަވެސް ކޮންމެ ޚިޔާލުތަފާތުވުމަކީ ރުޅިއެއް ކަމަށް ނުހަދާށެވެ! ރުޅިވެރިކަމަކަށް ބަދަލުކޮށް ނުލާށެވެ!\nދެމަފިރިންނަމަ އަނެކާގެ ކިބައިން އެހީތެރިކަމަށް އެންމެ ބޮޑަށް ބޭނުންވާނީ ބަލިވާ ވަގުތުތަކުގައެވެ. ބަލިވެއުޅެން ޖެހުމުންނެވެ. ނުވަތަ ކަންބޮޑުވާން ޖެހޭ ކޮންމެވެސް ކަމެއް މެދުވެރިވުމުންނެވެ. ޙަޤީޤީ ލޯބިވުމަކީ އެފަދަ ވަގުތުތަކުގައި ފޫހިކަން ދެއްކުމުގެ ބަދަލުގައި ވީހައި ބޮޑަށް އެހީތެރިކަން ފޯރުކޮށްދިނުމެވެ. ހިތްވަރު ދިނުމެވެ. ލޯތްބާއި އަޅައިލުން އިތުރުކުރުމެވެ.\nމިހައިތަނަށް ކުރެވިފައިވާ ދިރާސާތަކުން އެނގެނީ ބަދަހިކަމާއިއެކު އެންމެ ބާރަށް ކުރިއަރައިގެންދާ ލޯތްބަކީ މި ބަޔާންކުރި ފަދަ ޙާލަތުތަކުގައި އެކަކު އަނެކަކަށް އެހީތެރިވެދީ، ހިތްވަރުދީ ހަދާ މީހުންގެ ލޯބިކަމެވެ.\nހަމަ އެއާއިއެކު ރަހްމަތްތެރިންވެސް ވިސްނާށެވެ! ގަަދވެ ހުންނައިރު ކޮފީ މޭޒުތައް ކައރިން ދުރަސް ދެވޭ ކަމަކަށް ނުވެއެވެ. ނަމަވެސް ބަލިވެއްޖެ ނަމަ ޙާލުވެސް ބަލައިލެވޭ ކަމަކަށް ނުވެއެވެ. އެއީ ކޮން ރަޙްމަތްތެރިކަމެއް ހެއްޔެވެ؟ ރަހްމަތްތެރިޔާ ދެކެ އެވެވެނީ ކޮން ލޯތްބެއް ހެއްޔެވެ؟ ޙަޤީޤީ ރަޙްމަތްތެރިންނަކީ ބަލިވީމައި ވެސް ޙާލު ބަލައި އެހީތެރިކަމަސް ނުއެދުނު ނަމަވެސް އަމިއްލައަށް އިސް ނަގައިގެންވެސް އެހީތެރިކަން ފޯރުކޮށްދޭ މީހާއެވެ.\nއަހަރެންގެ ކްލިނިކަށް އަންނަ ބަލި މީހުންނާއިއެކު އެމީހުންގެ ރަޙްމަތްތެރިން އަންނަނީ ވަރަށް މަދުންނެވެ. ވަރަށް ބޮޑަށް ބަލިވެގެން ވެސް އެކަނި އަންނަ މީހުން މަދެއް ނޫނެވެ. ނަމަވެސް އެމީހުންގެ ވާހަކަތަކުން އެނގޭ ގޮތުގައި އެމީހުންގެ ރަހްމަތްތެރިން ވަރަށް ގިނައެވެ. ރަހްމަތްތެރިކަމުގެ ބޭނުމަކީ ކޮބައިކަމާއިމެދު ސުވާލު އުފެދެނީ މިހެންވެގެންނެވެ.\nހަމަ އެއާއިއެކު އެއްކަމެއް ފާހަގަކޮށްލާނަމެވެ. ބަލިމީހާ ގޮވައިގެން ރަޙްމަތްތެރިން އަންނަ ނިޞްބަތަށް ބަލައިފިނަމަ ގިނައީ އަންހެނުންނެވެ. މިއާދަ ފިރިހެނުން ދަސްކުރަން އެބަޖެހެއެވެ. ރަހްމަތްތެރިޔާއަކީ އަންހެނަކަށްވުމުން ތިމާ ދިއުމަށް ހުރަސް ހުރިނަމަ ތިމާގެ އަނބިމީހާ ނުފޮނުވަނީ ކީއްވެގެން ހެއްޔެވެ؟ އިޚްލާޞްތެރި ރަޙްމަތްތެރިކަމަކީ އެއީ ނޫންހެއްޔެވެ؟\n- ޑރ. ނިސްރީން ޢަބްދުﷲގެ ލިޔުމަކުން


ނިލަންދޫ – Nilandhe\nރައީސް އިބްރާހީމް މުޙަންމަދު ސޯލިޙްގެ ވެރިކަމުގެ 100 ދުވަސްތެރޭގައި ރާއްޖޭގެ ސްކޫލުތަކުގައި ފަށަން ވިދާޅުވި ނާސްތާ ޕްރޮގްރާމްގައި އެންމެ ފުރަތަމަ ޓްރަޔަލްއަށް ފަށަން ހަމަޖެހިފައިވާ 25 ސްކޫލްގެ [ވިދާޅުވޭ]\nރައީސް ޔާމީން އިސްކޮށް ހުންނަވައި އުފައްދާފައިވާ ޕާޓީ ޕީޕަލްސް ނެޝަނަލް ކޮންގްރެސްއަށް ނިލަންދޫ ދާއިރާގެ މެންބަރ ޑރ. ޢަބްދުﷲ ޚަލީލް މިއަދު ސޮއިކުރައްވައިފިއެވެ. މިއަދުގެ މެންދުރުފަހުގެ ވަގުތެއްގައި [ވިދާޅުވޭ]\nމިއުޅެނީ އިމާރާތުގެ މައްސަލައެއްނޫން. މިއުޅެނީ އަޅުގަނޑަށް ކެއްސެއްދިނުމުގެ މައްސަލައެއް – ޑރ. ޚަލީލް\nމިއުޅެނީ އިމާރާތުގެ މައްސަލައެއް އޮވެގެނެއްނޫންކަމާއި މިއުޅެނީ ކޮންމެ ގޮތެއްވިޔަސް އެމަނިކުފާނަށް ކެއްސެއް ދެވޭނެގޮތެއް ނެތިގެން އުޅޭ މައްސަލައެއްކަމުގައި ދާއިރާގެ މެންބަރ ޑރ. ޚަލީލް ވިދާޅުވެއްޖެއެވެ. އެމަނިކުފާނުގެ މަސްލަޙަތުއޮންނަ [ވިދާޅުވޭ]\nނިލަންދޫއިން ބަލިމީހަކު ހާލުބޮޑުވެގެން މާލެ ގެނެސްފި\nނިލަންދޫއިން ބަލިމީހަކު ހާލު ބޮޑުވެ އެމަޖެންސީގައި މިއަދުގެ ހެނދުނުގެ ވަގުތެއްގައި މާލެ ގެނެސްފިއެވެ. އެގޮތުން އިންޑިއާއިން ރާއްޖެ ހަދިޔާކޮށްފައިވާ ހެލިކޮޕްޓަރގެ އެހީގައި މާލެ ގެނެސްފައިވަނީ ފ. ނިލަންދޫ [ވިދާޅުވޭ]\nނިލަންދޫގައި އިސްލާމީ މަރުކަޒެއް ހެދުމާއި ގުޅޭގޮތުން މިނިސްޓްރީ އޮފް އިސްލާމިކް އެފެއަރޒްއާއިއެކު މަޝްވަރާކޮށްފި\nނިލަންދޫގެ ތަރައްޤީއާއިގުޅޭ އެކިކަންކަމާއި ގުޅޭގޮތުން ސަރުކާރުގެ ކަމާއިބެހޭ މުވައްސަސާތަކާއި ބައްދަލުކޮށްލެއްވުމަށް މިވަގުތު މާލެ ވަޑައިގެންއުޅުއްވާ ނިލަންދޫ ކައުންސިލްގެ ޓީމުން ނިލަންދޫގައި އިސްލާމީ މަރުކަޒެއް ހެދުމާއި ގުޅޭގޮތުން މިނިސްޓްރީ [ވިދާޅުވޭ]\nސުލްޙައަށް ޙަސީބު އިސްމާޢީލް ގޮވާލައްވައިފި\nނިލަންދޫގައި މިވަގުތު އޮތް ދެކޮޅުވެރިކަން ނިމުމަކަށް ގެނައުން ވަރަށް މުހިއްމުކަމުގައި ވިދާޅުވެ ނިލަންދޫގެ ޞުލްޙައަށް ޙަސީބު އިސްމާޢިީލް ގޮވާލައްވައިފިއެވެ. އެގޮތުން މިރޭ މިކަމަށް ގޮވާލައްވައި ޙަސީބު ކުރެއްވި [ވިދާޅުވޭ]\nފ. ނިލަންދޫގައި ހިންގާ ލިޓްލް ސްޓާރސް ޕްރީސްކޫލުން ދާދިފަހުން އިޢުލާންކޮށްފައިވާ ސްކޮލަރޝިޕްތަކަށް ހޮވުނު ކުދިންގެ ނަންތައް އިޢުލާންކޮށްފިއެވެ. ސްކޮލަރޝިޕްތަކަށް ހޮވުނު ކުދިންގެ ނަންތައް އިޢުލާންކޮށްފައިވަނީ އެކަމަށްޓަކައި މިއަދު [ވިދާޅުވޭ]\nސީޕްލޭންގެ ދަތުރުތައް ރާއްޖޭގެ 10 ރަށެއްގައި ފެށުމަށް ސަރުކާރުން ވަނީ 2008 އިން ފެށިގެން ސާވޭ ކޮށްފައިކަމާއި ނަމަވެސް ސީޕްލޭންގެ އޮޕަރޭޓިންގ ކޯސްޓް މަތިވުމާއި ޓިކެޓްގެ އަގު [ވިދާޅުވޭ]\nނިލަންދޫ ދާއިރާގެ ޕީޕީއެމް ޓިކެޓް ޑރ. ޚަލީލަށް\nކުރިއަށްއޮތް ރައްޔިތުންގެ މަޖިލީހުގެ އިންތިޚާބުގައި ނިލަންދޫ ދާއިރާއަށް ވާދަކުރައްވާނެ ޕީޕީއެމް ކެންޑިޑޭޓުގެ ގޮތުގައި މިހާރުގެ ވެސް މެންބަރ ޑރ. ޢަބްދުﷲ ޚަލީލް ހަމަޖެހިއްޖެއެވެ. ޕީޕީއެމްއިން މަޖިލިސް އިންތިޚާބުގައި [ވިދާޅުވޭ]\nފ.ނިލަންދޫގެ ދެކުނު ފަރާތުގައި ފެންޕްލާންޓް ހުންނަ ސަރަހައްދުގައި ޕިކްނިކަށް ޚާއްޞަކުރެވިގެން ވަކި ސަރަހައްދެއް ތައްޔާރުކޮށްފިއެވެ. މިކަން ހާމަކޮށްފައިވަނީ ނިލަންދޫ ކައުންސިލްގެ ރައީސް މުޙައްމަދު ޖަލީލް އެމަނިކުފާނުގެ ފޭސްބުކް [ވިދާޅުވޭ]


Emme bodu aamdhany eh libunu vlogger aky7aharuge kujjeh | Mihaaru\nމި އަހަރު އެންމެ ބޮޑު އާމްދަނީއެއް ހޯދި ވީލޮގާއަކަށް7އަހަރުގެ ކުއްޖެއް\nރަޔަން: އޭނާއަކީ އެންމެ ބޮޑު އާމްދަނީއެއް މި އަހަރު ލިބުނު ވީލޮގާ.\n05 ޑިސެމްބަރ 2018 - 07:28\nފޯބްސް އިން އެކުލަވައިލި ލިސްޓްގެ އެއްވަނަ ހަތް އަހަރުގެ ރަޔަން އަށް ލިބުނީ 22 މިލިއަން ޑޮލަރުގެ އާމްދަނީއަކާ އެކުގަ އެވެ.\nއޭނާއަކީ 2015 އިން ފެށިގެން "ރަޔަން ޓޯއީސްރިވިއު"ގެ ނަމުގައި ޔޫޓިއުބް ޗެނެލެއް ހިންގަމުން އަންނަ ކުއްޖެކެވެ. މިކަމަކީ ރަޔަންގެ މައިންބަފައިންގެ އެހީއާ އެކު ކުރާ ކަމެކެވެ. "ރަޔަން ޓޯއީސްރިވިއު" ފޮލޯ ކުރާ މީހުންގެ އަދަދު މިހާރު 17.3 މިލިއަނަށް އަރާ އިރު، އެ ޗެނެލްގެ ވިއުސްގެ އަދަދު 26 މިލިއަނަށް ވުރެ މައްޗެވެ.\nފޯބްސް އިން ބުނި ގޮތުގައި މިދިޔަ އަހަރުގެ ލިސްޓްގެ އަށް ވަނަ އިން ޖާގަ ލިބުނު ރަޔަންގެ ޗެނެލަށް ރިކޯޑް އާމްދަނީއެއް މި އަހަރު ލިބުނީ އެ ޗެނެލް މެދުވެރިކޮށް ބޮޑެތި ބައެއް ކުންފުނިތަކުން މިހާރު އިޝްތިހާރުކޮށް، ސްޕޮންސަ ވެސް ކުރާތީ އެވެ.\nރަޔަން ޓޯއިސް ރިވިއުގެ ލިންކް.\nއެގޮތުން އެމެރިކާގެ މަޝްހޫރު ކުންފުނި ވޮލްމާޓަކީ އެ މީހުންގެ އުފެއްދުންތައް އިޝްތިހާރުކޮށް، މާކެޓް ކުރަން "ރަޔަން ޓޯއީސްރިވިއު" ބޭނުން ހިފާ ކުންފުންޏެކެވެ.\nރަޔަން ބުނި ގޮތުގައި ގިނަ ބަޔަކަށް އޭނާގެ ޗެނެލް ކަމުދަނީ ވީޑިއޯތައް ގެނެސްދޭލެއް މަޖާ ކަމުންނެވެ.\n"އަހަންނަކީ ވަރަށް އެންޓަޓައިނިން އަދި އެހާ މަޖާ މީހެއް. އެއީ ކާމިޔާބީގެ ސިއްރަކީ،" އޭނާ ބުންޏެވެ.\nމި އަހަރުގެ ލިސްޓްގެ ގަދަ 10 އަށް ބަލާ އިރު، 10 ވަނައިގައި އޮތީ މިދިޔަ އަހަރު ހަތަރު ވަނައިގައި އޮތް އުމުރުން 23 އަހަރުގެ ލޯގަން ޕޯލް އެވެ. އޭނާގެ ފާއިތުވި އެއް އަހަރުގެ އާމްދަނީއަކީ 14.5 މިލިއަން ޑޮލަރެވެ.\nލިސްޓްގެ ނުވަވަނަ އިން ސްވިޑުންގެ މަޝްހޫރު ޔޫޓިއުބާ ޕިއުޑިޕައި (ފީލިކްސް ޖެލްބާގް) 15.5 މިލިއަން ޑޮލަރުގެ އާމްދަނީއަކާ އެޖު ޖާގަ ހޯދި އިރު، އަށްވަނައިގައި 16 މިލިއަން ޑޮލަރާ އެކު އޮތީ އަޔަލެންޑްގެ ޖެކްސެޕްޓިކްއައި (ޝޯން މެކްލޯލިން) އެވެ.\nލިސްޓްގެ ހަތްވަނަ އިން 17 މިލިއަން ޑޮލަރާ އެކު ކެނެޑާގެ ވެނޮސް ގޭމިން (އިވަން ފޮންގް) ޖާގަ ހޯދި އިރު، ހަ ވަނައަކީ ހަވާއީގެ މާކިޕްލިއާ އެވެ. އެއީ 17.5 މިލިއަން ޑޮލަރާ އެކުގަ އެވެ.\nފަސް ވަނަ މޭކަޕް އާޓިސްޓް ޖެފްރީ ސްޓާ (18 މިލިއަން ޑޮލަރު)، ހަތަރު ވަނަ މިދިޔަ އަހަރު އެއް ވަނައިގައި އޮތް އިނގިރޭސިވިލާތުގެ ޑެނިއަލް މިޑްލްޓަން (18.5 މިލިއަން ޑޮލަރު)، ތިން ވަނަ ޑޫޑް ޕާފެކްޓް (20 މިލިއަން ޑޮލަރު) އަދި ދެވަނަ އަކީ 10 ވަނައިގައި އޮތް ލޯގަންގެ ބޭބެ ޖޭކް ޕޯލް އެވެ. އެއީ 21.5 މިލިއަން ޑޮލަރާ އެކުގަ އެވެ.


Alhuga'ndumen faseyhain out eh nuvaane, beynun gothakah kankankurumuge jaagaeh nudheynan: Fayyaz - One Online\n7 ޖެނުއަރީ 2022 :ކޮމަންޑޫ ދާއިރާގެ ބައި-އިލެކްޝަނުގައި އެމްޑީޕީގެ ފަރާތުން ވާދަކުރާ ކެންޑިޑޭޓް މުހައްމަދު ރާޝިދުގެ ކެމްޕެއިން ލޯންޗުކުރުމުގެ ޖަސްލާގައި އިކޮނޮމިކް މިނިސްޓަރު ފައްޔާޒް އިސްމާއީލް ވާހަކަ ދައްކަވަނީ--- ފޮޓޯ: އެމްޑީޕީ\nއަޅުގަނޑުމެން ފަސޭހައިން އައުޓެއް ނުވާނެ، ބޭނުންގޮތަކަށް ކަންކަންކުރުމުގެ ޖާގައެއް ނުދޭނަން: ފައްޔާޒް\nއެމްޑީޕީގެ މެންބަރުންނަކީ އައުޓް ނުވެ، ގިނައިރު މަސައްކަތުގައި އުޅެގެން ކަންކަން ރަނގަޅުކުރަން އެނގޭ ބައެއް ކަމަށް އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވެއްޖެއެވެ.\nކޮމަންޑޫ ދާއިރާގެ ބައި-އިލެކްޝަނުގައި އެމްޑީޕީގެ ފަރާތުން ވާދަކުރައްވާ މުހައްމަދު ރާޝީދު (ރާޑޯ)ގެ ކެމްޕެއިން ލޯންޗުކުރުމަށް ކޮމަންޑޫގައި ރޭ ބޭއްވި ޖަލްސާގައި މިނިސްޓަރު ފައްޔާޒް ވިދާޅުވީ، ހިޔާލުފާޅުކުރުމުގެ މިނިވަންކަން ދިނުމުން އެކި ގޮތްގޮތުން އިދިކޮޅު ފަރާތްތަކުން ސަރުކާރަށް ފާޑުކިޔަމުން އަންނަ ކަމަށެވެ.\nފައްޔާޒް ވިދާޅުވީ، އެމްޑީޕީގެ ސަރުކާރުން ރާއްޖެ އިސްލާހުކޮށް ރާއްޖެ ތަރައްގީކުރުމަށް ގިނަ މަސައްކަތްތަކެއް ކޮށްފައިވާ ކަމަށެވެ. އެގޮތުން ރާއްޖޭގެ ރަށްރަށަށް ބޭނުންވާ އަސާސީ ގިނަ ކަންކަން ފުއްދައިދެމުން އަންނަނީ މިސަރުކާރުން ކަމަށް ވިދާޅުވިއެވެ.\nފައްޔާޒް ވިދާޅުވީ، އެމްޑީޕީގެ ސިޔާސަތުތައް ބަދަލުކުރުމަށް، އިދިކޮޅަށް ފުރުސަތެއް ނުދެއްވާނެ ކަމަށެވެ.\n"އަޅުގަނޑު ދަންނަވާލަން އޮތީ، އަޅުގަނޑުމެން އެހާ ފަސޭހައެެއްކޮށް އައުޓެއް ނުވާނޭ. އަޅުގަނޑުމެންނަށް އެނގޭނެ އައުޓް ނުވެ، ގިނައިރު މަސައްކަތުގައި އުޅެގެން މިކަންކަން ރަނގަޅަށް ކުރަން. އެބޭފުޅުން އަވަހަށް އައުޓްވިއެއްކަމަކު އަޅުގަނޑުމެން ޖާގައެއް ނުދޭނަން ދިވެހިރާއްޖެއަށް މިއައި ބަދަލުތައް އައުޓްކޮށްލައިގެން އެބޭފުޅުން ބޭނުންގޮތަކަށް ކަންތައް ކުރާކަށް" ފައްޔާޒް ވިދާޅުވިއެވެ.\nމިނިސްޓަރު ފައްޔާޒް އިތުރަށް ވިދާޅުވީ، ލާމަރުކަޒީ ނިޒާމު ގެންނަން އުޅުމުން އެ ނިޒާމު ހަލާކުކޮށްލަން ބަޔަކު މަސައްކަތްކުރި ކަމަށާއި ނަމަވެސް އެފުރުސަތު ދެން ނުދެއްވާނެ ކަމަށެވެ.\nއެމްޑީޕީ މެންބަރުންނަކީ އައުޓް ނުވެ ގިނައިރު މަސައްކަތްކުރަން އެނގޭ ބައެއްކަމަށް ފައްޔާޒް ވިދާޅުވިއިރު، އިދިކޮޅު ފަރާތްތަކުން ދަނީ ރާއްޖޭގައި ތިބި އިންޑިއާ ސިފައިން ރާއްޖެއިން ބޭލުމަށް "އިންޑިއާ އައުޓް"ގެ ނަމުގައި ހަރަކާތެއް ކުރިއަށް ގެންދަމުންނެވެ. އެ ހަރަކާތް ލީޑުކުރައްވަނީ ކުރީގެ ރައީސް އަބްދުﷲ ޔާމީނެވެ.\nގުޅޭ ޓެގު ސިޔާސީ އެމްޑީޕީ މިނިސްޓަރު ފައްޔާޒް އިސްމާއިލް އިންޑިއާ އައުޓް ކެމްޕޭން އިލެކްޝަންސް ކޮމިޝަން ލާމަރުކަޒީ ނިޒާމް ށ. ކޮމަންޑޫ


Nadia Whittome: emme hagu Ingireysi MP | Mihaaru\nނަދިއާ ވިޓޯމް: އެންމެ ހަގު އިނގިރޭސި މެމްބަރު\n30 ޑިސެމްބަރ 2019 - 06:082comments\nނަދިއާ ވިޓޯމް ލަނޑުދަނޑި އަކީ މިއެވެ؛ ސިޔާސީ މައިދާނަށް ޒުވާން އަންހެނުން ނުކުތުމަށް ހިތްވަރު ދިނުމެވެ. ގައުމީ މައްސަލަތަކުގައި އަންހެނުންގެ އަޑު އުފުލެމެވެ، ހައްގުތައް ހޯދަން ވަކާލާތުކުރާ އަންހެނުންގެ އަޑު އިތުރުކޮށް، ވަރުގަދަ ކުރުމެވެ. އަންހެނުންނަކީ ބަލިކަށި އަދި ފިނޑި ބައެއް ނޫންކަން ދައްކުވައި ދިނުމެވެ.\nމިއީ އިނގިރޭސި ވިލާތުގެ ގާނޫނު ހަދާ މަޖިލީހުގެ އެންމެ ހަގު މެމްބަރުގެ ވާހަކަ ތަކެވެ. އުމުރުން 23 އަހަރުގެ ނަދިއާ އަކީ މި މަހުގެ 12 ވަނަ ދުވަހު އިނގިރޭސި ވިލާތުގައި ބޭއްވި އާންމު އިންތިހާބު ކާމިޔާބުރި އަންހެނުންގެ ތެރެއިން އެކެކެވެ. ލޭބާ ޕާޓީގެ މެމްބަރެއްގެ ގޮތުގައި އޭނާ ތަމްސީލު ކުރަނީ ނޮޓިމްހަމް އީސްޓެވެ.\nއެންމެ ހަގު މެމްބަރުގެ ގޮތުގައި ނަދިއާ މި ފަހަރު ގާނޫނު ހަދާ މަޖިލީހުން ފުރުސަތު ހޯދުމާ އެކު، ގިނަ ބަޔަކު އޭނާ ސިފަކުރަނީ "ބޭބީ އޮފް ދަ ހައުސް" ގެ ގޮތުގަ އެވެ. އެކަމަކު، އޭނާގެ ވިސްނުމާއި އަޒުމް ދޮއްޓެވެ. ވިސްނުމާއި ފިކުރު ވެސް ވަރުގަދަ އެވެ. އެހެންވެ، ބަދަލުތަކަށް މަސައްކަތް ކުރެވޭނެ ކަމުގެ އުންމީދު 2013 އިން ފެށިގެން ސިޔާސީ އެކި ކަހަލަ މަސައްކަތްތަކުގައި އުޅެމުން އަންނަ ނަދިއާ އަށް ބޮޑެވެ.\nއޭނާ ބުނިގޮތުގައި ސިޔާސީ ދާއިރާ އިން ލިބުނު ވަރުގަދަ މަގާމުގެ ބޭނުން އޭނާ ހިފާނީ އަންހެނުންގެ މައްސަލަތަކާއި މުޅި ޖުމްލަކޮށް، އިނގިރޭސި ވިލާތުގައި ހުރި މައްސަލަތަކަށް ރިއާޔަތް ކޮށްގެންނެވެ.\n"އަންހެނުންގެ ހައްގުތަކުން އިހުމާލު ކުރެވިފައި ނުވަތަ މުހިއްމުކަން ނުދެވި ހުރި ވަރަށް ގިނަ ކަންކަން އެބަހުރި. އަހަރެން އެ ކަންކަމަށް ވަކާލާތު ކުރާނަން،" ނަދިއާ ބުންޏެވެ. "ހާއްސަކޮށް އަންހެނުންގެ ސަލާމަތާއި ރައްކާތެރި ކަމަށް ދޭން ޖެހޭ ސަމާލުކަން ބޮޑު."\nއޭނާ ބުނީ ސިޔާސީ ދާއިރާ އަށް ނުކުތީ ވެސް ސިޔާސީ މަސައްކަތަކީ ގޮންޖެހުންތައް ބޮޑު، އުނދަގޫ ދާއިރާއެއްކަން ވެސް އެނގި ހުރެ އެވެ.\n"ވަރަށް ގިނަ ފަހަރަށް ސިޔާސީ ދާއިރާ އަށް އަންހެނުން ނުނިކުންނަ ނުވަތަ މި ދާއިރާ ދޫކޮށްލާ ސަބަބުތަކުގެ ތެރޭގައި އެބަހުރި ކުރިމަތިވާ އެކި ކަހަލަ ފިއްތުންތަކާއި ފިރިހެނުންގެ ނުފޫޒާއި ބާރު ގަދަވުމާއި ސޯޝަލް މީޑިއާ އިން ކުރިމަތިވާ ޕްރެޝަރުތައް ވެސް" ނަދިއާ ބުންޏެވެ. "އެކަމަކު އެއީ އަހަރެމެން އަންހެނުން ފަހަތަށް ޖެހި އަޑު މަޑުކުރަން ޖެހޭ ސަބަބެއް ނޫން."\nއޭނާ ބުނިގޮތުގައި ސިޔާސީ މައިދާނަށް ނުކުތުމާ އެކު ދިިރިއުޅުމަށް ބޮޑެތި ބަދަލުތައް ވެސް ވަނީ އައިސްފަ އެވެ. ނަމަވެސް ކުރިމަގުގައި ވެސް ބަލާނީ ހަމަ އާދައިގެ ދިރިއުޅުމެއް އުޅެވޭތޯ ކަމަށް ބުންޏެވެ.\n"އެންމެ މުހިއްމު އެއް ކަމަކަށް ވާނެ އަހަރެންގެ ދާއިރާގެ ރައްޔިތުންނާ ވީހާ ވެސް ގިނައިން ބައްދަލުކޮށް އެ މީހުންގެ ވާހަކަތައް އަޑުއަހައި، އެ މީހުންގެ ހައްގުގައި ވަކާލާތުކުރުން،" ނަދިއާ ބުންޏެވެ. "އެ ޒިންމާ އަކީ އަހަރެންގެ ކޮނޑުގައި މި ވަގުތު އެޅިފައި އޮތް އެންމެ ބޮޑު ޒިންމާ."\nއޭނާ ބުނީ ނޮޓިހަމް އީސްޓަށް މިހާރު އެންމެ ބޮޑު އެއް މައްސަލަ އަކީ އާންމުންގެ ދިރިއުޅުމުގެ ހާލަތު ދަށްވުން ކަމަށެވެ. އޭގެ ތެރޭގައި ބަނޑުހައިހޫނުކަމުގެ މައްސަލަ ހިމެނެ އެވެ. އެހެންވެ އެއީ އަންނަ އަހަރު ވަރަށް ބޮޑަށް ފޯކަސް ކުރާނެ ކަމެއް ކަމަށް ބުންޏެވެ.\n"އަދި ހަމައެއާ އެކު މޫސުމަށް އަންނަ ބަދަލުތަކާ ގުޅޭ މައްސަލަތަކަކީ ވެސް އަހަރެމެން ވަރަށް ކަންބޮޑުވާ މައްސަލައެއް. އެހެންވީމާ މިފަދަ އިޝޫތަކާ އެކު ސަރުކާރު ޒިންމާދާރު ކުރުވަން އަހަރެން ވަރަށް ބޮޑަށް މަސައްކަތް ކުރާނަން." ނަދިއާ ބުންޏެވެ.\nއޭނާ ބުނިގޮތުގައި ކުރިއަށް އޮތް ތަނުގައި ލޭބާ ޕާޓީގެ ލީޑަރެއްގެ ގޮތުގައި އަންހެނަކު ފެނުމަކީ ވެސް ވަރަށް އުންމީދު ކުރެވޭ ކަމެކެވެ. އަދި ޖިންސީ ތަފާތުކުރުންތަކާއި ނަސްލީ ތަފާތުކުރުންތަކާއި ވަކި ކުލައެއްގެ މީހަކަށް ވުމާއި ވަކި ދީނަކަށް ތަބާވާ މީހަކަށް ވުމުން ކުރާ ތަފާތުތަކަކީ އެއްގޮތަކަށް ވެސް ބަލައި ގަނެވޭނެ ކަންކަމެއް ނޫނެވެ.\n"މިއީ ހަމަ މުޅިން ވެސް އަހަރެމެންގެ ކުރިމަތީގައި ހުރި ބޮޑެތި މައްސަލަތައް." ނަދިއާ ބުންޏެވެ.\nއިތުރު ލިޔުންތައް އަންހެނުން އަންހެނުންގެ ހައްގުތައް އަންހެނުން ބާރުވެރިކުރުން އިނގިރޭސިވިލާތް އިގިރޭސިވިލާތް\nދަރިއަކު ހުރީތީ މިސް ވޯލްޑުން ބޭރުކޮށްލުމުން ކޯޓަށް\nކިޔަވަން ނެގި ލޯނުން ޕެޑް ހަދިޔާކޮށްފި